રાજકોટના કોરોનામૂક્ત તબિબો, પોલીસ, સરકારી કર્મીઓને પ્લાઝમા ડોનેટ કરશે !\nજિલ્લા નોડલ ઓફિસર ડો.રાહુલ ગુપ્તાએ ઈંખઅ, પોલીસ, સરકારી અધિકારીઓ સાથે બેઠક યોજી\nરાજકોટ,તા.21 : કોવિડ-19 મહમારી રાજકોટમાં વિકરાળ સ્વરૂપ ધારણ કરતી જાય છે અને રોજ 20થી 30 દરદીનો ભોગ લેવાય છે. આ સમયે પ્લાઝમા થેરાપી કોરોના સામે એક વેક્સિન જેટલી કારગત નીવડી રહી છે. પરંતુ રાજકોટમાં કોરોનામૂક્ત થયેલા મોટાભાગના દરદીઓ પ્લાઝમા ડોનેટ કરવા આગળ આવતા નથી. જેના કારણે કોરોનાના ગંભીર દરદીઓના મૃત્યુ નિપજતા હોવાનું પણ ચર્ચાઈ રહ્યું છે. આ સંજોગોમાં હવે રાજકોટ જિલ્લાના કોરોનામાંથી સાજા થયેલા તમામ તબીબો, પોલીસ અને સરકારી કર્મચારીઓને ફરજિયાત પ્લાઝમા ડોનેટ કરાવવામાં આવશે. આ માટે રાજકોટ જિલ્લા નોડલ ઓફિસરે તાકીદે એક બેઠક બોલાવી હતી.\nરાજકોટ જિલ્લા અધિક નિવાસી કલેકટર પરિમલ પંડયાએ જણાવ્યું હતું કે, કોરોના સંક્રમિત થઈને સાજા થઈને ફરજમાં જોડાઈ ગયેલા સરકારી અધિકારીઓ, કર્મચારીઓ, આઇએમએના તબિબો અને પોલીસ કર્મીઓને બોલાવાયા હતા. આ તમામ પોતાના પ્લાઝમાનું દાન કરી કોરોના પોઝિટિવ અને અતિ ગંભીર સ્થિતિવાળા દર્દીઓને બચાવવા આગળ આવવા અપીલ કરાઈ હતી.\nબેઠકમાં કોરોના નોડલ અધિકારી ડો.રાહુલ ગુપ્તાએ વધુમાં જણાવ્યું હતું કે, જેને કોરોનાને હરાવ્યો છે અને ર8 દિવસ પુર્ણ કર્યા છે તેમજ કોઇ બિમારી ધરાવતા નથી તેવી વ્યકિતઓ અન્ય કોરોનાગ્રસ્ત દરદીઓની મદદે આવી પોતાના પ્લાઝમાનું દાન કરી મહામારીના સમયમાં માનવતા બતાવે. ખાનગી લેબોરેટરી ધરાવતા તબિબો, આઇએમએના હોદ્દેદારોને પણ પોતાના સંપર્કવાળા કોરોનાને હરાવી સ્વસ્થ થયેલા તમામ લોકોને પ્લાઝમાં ડોનેટ કરવા સમજૂતી આપવા અનુરોધ કરાયો હતો. તેમજ સરકારી-અર્ધ સરકારી-ખાનગી સંસ્થાના લોકો પ્લાઝમા ડોનેટ કરવા આગળ આવે તેવી અપીલ કરી હતી. આ બેઠકમાં જિલ્લા પંચાયત, માર્ગ અને મકાન, આઇ.એમ.એ., તમામ ખાનગી લેબોરેટરીના તબિબો, પોલીસ ખાતુ, તમામ સરકારી કચેરીના વડાઓને પ્લાઝમાની અછત દૂર કરવા સમજ આપી અપીલ કરવામાં આવી હતી.\nઅત્રે ઉલ્લેખનિય છે કે, કલેકટર કચેરીના 25થી વધુ અધિકારીઓ-નાયબ મામલતદારો-કારકુનો કેરેનાની ઝપટે ચડી ગયા હતા. જે પૈકીના મોટાભાગના અધિકારીઓ અને કર્મચારીઓએ કોરોનાને મહાત આપી ફરજ પર હાજર થઇ ગયા છે. આ ઉપરાંત જિલ્લા કલેકટર સુશ્રી રેમ્યા મોહનની પણ તબિયત હવે એકદમ સ્વસ્થ હોવાનું જણાવાઈ


Gujarati News » Health » Health: Find out the scientific reason why you should not drink water while eating\nખોરાકને પચાવવા માટે શરીરમાં ચોક્કસ પીએચ લેવલ હોવું જરૂરી છે. જ્યારે તમે પાણીવાળા ફળો સાથે પાણી પીવો છો, ત્યારે ત્યાં પાણીની વધારે માત્રા હોય છે, જેના કારણે પાચનની પ્રક્રિયા ધીમી પડી જાય છે.\nPublish Date - 7:42 am, Tue,5October 21 Edited By: Parul Mahadik Follow us -\nઘણી વખત આપણને કહેવામાં આવે છે કે ખોરાક (Food) લેતી વખતે પાણી (Water) ન પીવું. અથવા જમતી વખતે જરૂર લાગે ત્યારે બહુ ઓછું પાણી પીવાની સલાહ આપવામાં આવે છે. કેટલાક ફળો ખાધા પછી પાણી બિલકુલ ન પીવાની કડક સૂચના છે. છેવટે, શું છે આ બધા પાછળનું વૈજ્ઞાનિક કારણ, ચાલો જાણવાનો પ્રયત્ન કરીએ.\nપાચનની પ્રક્રિયા ધીમી પડી જાય છે,\nસામાન્ય રીતે આપણને તરબૂચ, કાકડી, નારંગી, સ્ટ્રોબેરી, દ્રાક્ષ જેવા ફળો સાથે પાણી પીવાની મનાઈ છે. આ કારણ છે કે આ ફળોમાં પહેલેથી જ વધારે પાણી છે. જ્યારે આપણે પાણીવાળા ફળો સાથે પાણીનું સેવન કરીએ છીએ, ત્યારે આપણા શરીરનું પીએચ સ્તર ખલેલ પહોંચે છે.\nવિજ્ઞાનના પુસ્તકોમાં શીખવવામાં આવ્યું હતું કે ખોરાકને પચાવવા માટે શરીરમાં ચોક્કસ પીએચ લેવલ હોવું જરૂરી છે. જ્યારે તમે પાણીવાળા ફળો સાથે પાણી પીવો છો, ત્યારે ત્યાં પાણીની વધારે માત્રા હોય છે, જેના કારણે પાચનની પ્રક્રિયા ધીમી પડી જાય છે. જેથી ખોરાકનું સંપૂર્ણ પાચન પેટમાં થતું નથી. કેટલાક કિસ્સાઓમાં, નબળા પાચનને કારણે પોષક તત્વો મેળવવાને બદલે, તે ઝેરી પદાર્થોમાં ફેરવાય છે અને આપણા શરીર માટે ફાયદાકારક થવાને બદલે, તેઓ તેને નુકસાન પહોંચાડે છે.\nકબજિયાત કે લુઝ મોશન\nપાણીયુક્ત શાકભાજી અને કાકડી અને તરબૂચ જેવા ફળો પાચન સુધારવા અને કબજિયાત દૂર કરવા માટે જાણીતા છે. પરંતુ જો તમે તેનું સેવન કર્યા પછી અથવા તરત જ ઘણું પાણી પીઓ છો, તો તે તમારા પેટમાં ખલેલ પહોંચાડી શકે છે. પાણીયુક્ત ફળો અને શાકભાજીને કારણે, પેટમાં પાચન પછી શરીરમાંથી બાકી રહેલા પદાર્થોને દૂર કરવું સરળ છે. હાર્ડ સ્ટૂલ નરમ હોય છે અને સરળતાથી પેટમાંથી બહાર નીકળી જાય છે.\nજો તમે આ ફળો અને શાકભાજીઓ સાથે પાણીનું સેવન કરો છો, તો સ્ટૂલ વધુ પડતા નરમ થઈ જાય છે, જેના કારણે તમને લૂઝ મોશનની સમસ્યા થઈ શકે છે. જે નબળાઇ પેદા કરી શકે છે. પાચન રસ જે ખોરાક ખાધા પછી બહાર આવે છે, જે પાચન માટે મદદરૂપ છે, તે પણ બહાર આવે છે, આ તમારી પાચન નબળી પાડે છે.\nતો, તમે શું કરશો ?\nબાળપણમાં તમને જે કહેવામાં આવ્યું હતું તે કરો. એક જ સમયે પુષ્કળ પાણી પીવાને બદલે જ્યારે તમે ખોરાક લેતા હો ત્યારે જરૂર લાગે ત્યારે થોડું પાણી પીવો. જો તમે પાણીવાળા ફળો અને શાકભાજી સાથે પાણી ન પીતા હો તો તે વધુ સારું છે. ભોજન કર્યાના ઓછામાં ઓછા અડધા કલાક પછી પાણી પીવો. આનાથી ખોરાકના પાચનમાં કોઈ સમસ્યા નહીં થાય.\nHow to do 18 hours ago


દિલીપ ભટ્ટ | વિનોદ વિહાર\nTag Archives: દિલીપ ભટ્ટ\n1267 કંઈ દુઃખ નથી – નું સુખ બહુ મોટું સુખ છે ….દિલીપ ભટ્ટ\n2 ટિપ્પણીઓ Posted by વિનોદ આર પટેલ on જાન્યુઆરી 13, 2019\nહૃદયકુંજ 🌍 દિલીપ ભટ્ટ\n[ અભિયાન, સાપ્તાહિક ]\nકંઈ દુઃખ નથી – નું સુખ બહુ મોટું સુખ છે\nઆપણને એવો સમય મળે અને ત્યારે મળે જ્યારે આપણે પ્રવૃત્ત હોઈએ કે ખરેખર આપણી સ્થિતિ શું છે તો એની મઝા જુદી છે. આની શરૂઆત બહુ ઉપરના માળેથી કરવાની જરૂર નથી.\nશિયાળો શરૂ થયો છે ને સામેના રસ્તાના કિનારે એક માજી મીઠાં મધુરા બોર વેચવા બેઠા છે. બોરનો ઢગલો જાણે લાલ ચટ્ટાક માણેકની મહોલાત ! એમના રામ તો આવનારા ગ્રાહકના સ્વાંગમાં છે. એમણે આ જિંદગીના વરસો પસાર કર્યા હોય. તડકા-છાંયા જોયા હોય.પણ છાંયો એમની સાથે નથી રહ્યો. તડકો જ તડકો છે. બોર વીણતા હશે ત્યારે જે એકાદ કંટક વાગે એનાથી અધિક તો એને જિંદગીએ જ દંશ આપ્યા હશે. આનાથી વિપરીત પણ હોય. બે છોકરાઓને પરણાવીને ઘર વહુઓને સોંપીને એયને સવારે વગડામાં એકલા જ નીકળી પડતા હોય. એ એમનો આનંદ હોય. અને બોર વીણી-વેચીને જે બે પૈસા મળે એ સંતાનોના સંતાનોને માટે વાપરતા હોય. વહુદીકરાને આધીન થવાને બદલે પોતાનું ચપટીક કમાઈ લેવાનું ગૌરવ એમને પ્રિય હોય. તેઓ જ્યાં છે ત્યાં પોતે ઠીક જ છે એમ માનતા હોય તો એના જેવું તો બીજું સુખ શું હોય ! અને કદાચ સુખ ન હોય તો પણ કંઈ દુઃખ નથી – નું સુખ પણ એક મોટું સુખ છે.\nજે કાફલામાં નીકળીએ એની સાથે તો ચાહો તો પણ ન રહી શકાય, સહુનો આગળ-પાછળનો ક્રમ થાય. ક્યારેક ક્યાંક રોકાઈ જવાય ને કાફલો તો આગળ નીકળી જાય. પગમાં તાન ચડે તો વળી ખુદ અધિક આગળ નીકળે. આ આગે-પીછે પણ સ્થળ અને કાળને સાપેક્ષ. ફૂટપટ્ટી બદલાવો તો માપ ન બદલાય પણ જિંદગીમાં તો દરેક અલગ કે નવી ફૂટપટ્ટીએ માપ જુદા જુદા આવે. એમાંય માપનાર પ્રમાણે પણ માપ બદલાય. કોને માનીને ચાલશો ? એકવાર જેને પોતાની જિંદગી પારકી ફૂટપટ્ટીએથી તોળતા રહેવાની ટેવ પડી ગઈ એને તો આ ભવમાં પોતાનું ખરું માપ કદી હાથ ન લાગે. પોતાની જિંદગીને બીજાઓના ત્રાજવે જેઓ માપતા રહે છે તેમને પોતાનું વજન તો ભલે ન મળે પણ આ મહાન અને રળિયામણી વ્યક્તિગત જિંદગીની આનંદલ્હાણ પણ પ્રાપ્ત થતી નથી; તેમને મળે છે અકારણનો અસંતોષ.\nઅસંતોષ આપણા મનને ‘જે નથી’ તેના પર કેન્દ્રિત કરીને ‘જે છે’ એનો આનંદ પણ ઉડાડી દે છે. સરવાળે જિંદગી નથી-નથી-થી ઉભરાઈ જાય છે. ‘છે’ થી છલકાતી જિંદગી જ માણવા જેવી હોય છે. કેટલાક લોકો બીજાઓની લાઈફને પોતાની લાઈફમાં જીવવા ચાહતા હોય છે જે અસંભવ અને ભ્રામક છે. આ પ્રવૃત્તિ તમને પાષાણ યુગમાં લઈ જાય છે. ઉપાસના ચાહે દેવોની હોય કે કોઈ સત્ વિચારની – એ તો જ તપ બને જો એ ભવિષ્યને અજવાળી આપે.\nજિંદગી એક ઉપાસના છે, આનંદોપાસના. બધા જ દોડે છે તો સુખ પાછળ, તેમાંના કેટલાક શાંતિને સુખ માને છે ને કેટલાક માત્ર સમૃદ્ધિને જ સુખ માને છે.શાંતિનું સુખ વર્તમાનનું સુખ છે અને સમૃદ્ધિનું સુખ ભવિષ્યનું સુખ છે. શાંતિ માધ્યમ પણ છે, સમૃદ્ધિ સુધી પહોંચવાનું કારણ કે સંપત્તિ સહિતના કોઈ પણ સર્જનમાં શાંતિ ઉદ્દીપક વિભાવના છે. શરૂઆત સુખથી ન હોય, શાંતિથી જ હોય. આપણે ત્યાં ગુજરાત અને ગુજરાતીમાં સુખાકારીનું જે ત્રિપદીય લોકસૂત્ર છે તે સુખ, શાંતિ અને સમૃદ્ધિનું છે, પણ એનો ક્રમ ખોટો છે. ક્રમ ખરેખર તો શાંતિ, સમૃદ્ધિ અને સુખ – એમ હોવો જોઈએ.\nપહેલા પદ દ્વારા બીજા અને બીજા પદ દ્વારા ત્રીજા પદ સુધી પહોંચવાનું છે જે સ્વભાવે મનુષ્ય અને જીવમાત્રનું મનથી ઘડાયેલું લક્ષ્ય હોય છે. પરંતુ વિદ્વાનોએ એના પછીનું ચતુર્થ પદ પણ ઉમેર્યું તે છે આનંદ. સુખ આલંબિત છે, આનંદ નિરાલંબિત છે. સુખને આધાર અને કારણ જોઈએ, આનંદ સહજાનુભવ છે. સહજાનંદ અતિશય મધુર અને પરમ શબ્દ છે.બીજાઓને પોતાના જીવનના નમૂનેદાર રોલ મોડેલ તરીકે સ્વીકારવાની વાત મોટિવેશનલ વક્તાઓ કરે છે તે સામાન્યતામાંથી માણસને ઊભો કરવા માટે છે.\nમાત્ર એક રન વે છે પછી એ છોડીને તમારે ઊંચી ઉડાન આરંભવાની હોય છે. જે છે તે સ્વયંમાં જ છે એને બાહ્યાધારો એ સ્વત્ત્વને અનાવરણિત કરવામાં મદદ કરે એટલું જ. જ્ઞાન વૃક્ષ પાસે નથી, એ તો બુદ્ધમાં અને પ્રબુદ્ધમાં હોય છે. પરંતુ બુદ્ધને પિપ્પલક વૃક્ષનું આલંબન ક્ષણ માત્ર માટે ઠીક લાગ્યું એનાથી વૃક્ષ બોધિવૃક્ષ થયું. બુદ્ધ તો બુદ્ધ જ છે. બુદ્ધને વૃક્ષતળે પવનની એક આછી અમથી લહેર જ બસ થઈ રહે. એથી વધુ આલંબનની એને શી તમા ?\nઆપણે જે મહાકાય મંદિરો અને તીર્થો વિકસાવ્યા તે છે તો ભીતરના આનંદને પ્રગટાવવાના આલંબન જ. એ સર્વસ્થળે જનારાઓમાં હજારોમાં કોઈ એકને હોય છે આનંદની તરસ, બાકી તો બધા સુખની યાચના માટે જ ટોળે વળેલા હોય છે. સંસારના સર્વ ધર્મમાં આ જ સ્થિતિ છે. ધર્મ ખરેખર તો ધર્મથીય વધુ ઊંચે જતા શીખવે છે પણ એ તો બધાને ન શીખવું હોય. તેઓ માને છે કે દુઃખ નિરુપાય નથી ને ધર્મ એક માત્ર એનો ઉપાય છે. અને એમ માનનારાઓનો તો કોઈ ઉપાય નથી.આ સંસારમાં કેટલા બધા લોકો એવા છે જેને કોઈ દુઃખ નથી. તેઓ જ ખરેખર તો સુખની પાઠશાળા છે.\nઆ મનુષ્યત્વની ઊંચી અવતારી જાતિ છે. તેઓ કંઈ એકલ-દોકલ નથી. આખી પૃથ્વી પર પ્રચ્છન્ન રીતે ફેલાયેલા છે. તેઓ દેખાવે પણ દરિદ્ર ન લાગે કારણ કે તેમના ચહેરા પર પરિતોષની આભા હોય છે. એક પ્રકારનો ઉજાસ જે આપણા જન્મના પ્રથમ સપ્તાહે માતાના ચહેરા પર હોય છે. અથવા એવો રંગ જે કેસૂડા ખિલે એ પહેલાં પલાશની ડાળીઓમાં છૂપાયેલો હોય છે. કોઈ મુગ્ધાની કેશલતાની અમસ્તા જ લહેરાતી લટનો લય તેમની વાણીમાં હોય છે. આપણે છેલ્લા બસો વરસમાં મનુષ્ય તરીકે વ્યક્તિગત જરૂરિયાતોની અભિવૃદ્ધિ જ કરતા આવ્યા છીએ. એને કારણે સુખના આલંબનો જ એટલા વધતા રહ્યા છે કે હવે તો મનુષ્ય એમાં નિત્યનૂતન ઉમેરણ કરતા જ રહે છે.\nદુઃખ આગંતુક હોય તે હોય પણ ઊભા કરેલા દુઃખ ટકાઉ હોય છે. જેનું આગમન હોય એનું નિર્ગમન પણ હોય એ સંજોગોનો ઉપકાર છે. એટલે આવનારા દુઃખ તો આવે ને જાય પણ ઊભા કરેલા દુઃખને દૂર કરવામાં તો એક વિરાટ સૈન્યની શક્તિ પણ ઓછી પડે.\nચિંતન લેખ, ફેસ બુકમાંથી\tચિંતન લેખ, દિલીપ ભટ્ટ, ફેસ બુક માંથી


પદ્માવત વિવાદ: ગુજરાતમાં ફિલ્મની સ્ક્રીનીંગ નહીં છતાં જડબેસલાક પોલીસ બંદોબસ્ત, હાઈવે પર ચક્કાજામ, કેટલાક એસ.ટી. રૂટ બંધ | DeshGujarat News from Gujarat\nનવી દિલ્હી: ભારે વિવાદ અને વિરોધ પ્રદર્શન વચ્ચે આજે (ગુરુવારે) ‘પદ્માવત’ ફિલ્મ રિલીઝ કરવામાં આવી છે. ગુજરાતમાં મલ્ટીપ્લેક્સના માલિકોના એસોસિએશન દ્વારા ફિલ્મની સ્ક્રીનીંગ નહીં કરવાનો નિર્ણય લેવામાં આવ્યો હતો. જોકે, તેમ છતાં જડબેસલાક પોલીસ વ્યસ્થા ગોઠવવામાં આવી છે અને પેરા મિલીટરીની 12 ટુકડીઓ તૈનાત કરવામાં આવી છે. રાજપૂતના તમામ સંગઠનોએ બંધનું એલાન પાછુ ખેંચ્યું હોવા છતાં આજે રાજ્યમાં વિરોધના ભાગ રૂપે તોડફોડ, હાઈવે પર ચક્કાજામ, આગચંપી જેવી ઘટનાઓ સામે આવી છે. જેને કારણે રાજ્યના કેટલાક એસ.ટી. રૂટ પણ બંધ કરવામાં આવ્યા છે.\nજોકે, પદ્માવત ફિલ્મની રીલીઝને લઈને દેશભરમાં આપવામાં આવેલા બંધના એલાનને મિશ્ર પ્રતિસાદ મળ્યો છે. પરંતુ ગુજરાતમાં બંધની સ્થિતિ જોવા મળી છે. અમદાવાદમાં હિમાલયા મોલના સંસ્થાપકો દ્વારા તેને સંપૂર્ણ પણે બંધ રાખ્યો છે. તો એક્રોપોલીસ મોલ ભારે પોલીસ સુરક્ષા વચ્ચે ચાલુ છે. વિરોધનું વધતા અમદાવાદના હાર્દ સમા આશ્રમરોડ પર શાંતિપૂર્ણ વાતાવરણમાં બંધ પાળવામાં આવ્યો છે અને રોડ સુમશાન જોવા મળી રહ્યો છે. બંધની સંપૂર્ણ અસર જોવા મળી છે. સીટી ગોલ્ડ સહિતના થીએટરો બંધ છે. રાજકોટ સહિત અનેક સ્થળે શાળા કોલેજો બંધ રાખવામાં આવી છે. યાર્ડ બંધ રાખવામાં આવ્યા છે.\nસુરતમાં સ્થિતિ જુદી જોવા મળી હતી. સુરતમાં ફિલ્મ રિલિઝ ન થવાની હોવાને પરિણામે કરણીસેનાએ બંધનું એલાન મોકુફ રાખ્યું હોવાથી, બધું જ રાબેતા મુજબ ચાલી રહ્યું છે. સુરતમાં શાંતિપૂર્ણ માહોલ જોવા મળ્યો હતો. આમ બંધને મિશ્ર પ્રતિસાદ મળ્યો છે. દહેગામ હાઈવે ચક્કાજામ કરવામાં આવ્યો છે.\nઅમરેલીના પીપાવાવ – રાજુલા હાઈવે પર ચક્કાજામ કરવામાં આવ્યા હતો. જાબાળ ગ્રામજનો દ્વારા સ્ટેટ હાઈવે પર ચક્કાજામ કરવામાં આવ્યા હતા. ફિલ્મ ‘પદ્માવત’ના વિરોધમાં પ્રદર્શન કરી રોડ પર ટાયરો સળગાવી હાઈવે ચક્કાજામ કર્યા હતા. જેને પરિણામે હાઈવે પર વાહનોની લાંબી કતાર લાગી ગઈ હતી.\nબંધના એલાનને આંશિક સફળતા બાદ કરણી સેનાના આગેવાનો મોરબીની બઝારોમાં વિવધ બેનરો સાથે નીકળ્યા હતા. લોકોને બંધમાં સહકાર આપવા અપીલ કરી હતી. કરણી સેનાના આગેવાનોએ બંધમાં તમામ સમાજના વેપારીઓ સ્વૈચ્છિક રીતે જોડાયા હોવાનો દાવો કરી બંધની સફળતા બદલ તમામ સમાજના વેપારીઓનો આભાર વ્યક્ત કર્યો હતો.\nરાજકોટમાં કરણીસેના જનતા કર્ફ્યૂનો અમલ કરાવવા રોડ પર નિકળી પડી હતી. જેમાં રાજકોટના યાજ્ઞિક રોડ પર એક પોલીસ કર્મી પણ જોડાયો હોવાનું જાણવા મળ્યું હતું. એક પોલીસ કર્મી બાઈક પર પાછળ બેસીને હાથ ઉંચો કરી સૂત્રોચ્ચાર કરતો અને બંધ પળાવતો જોવા મળ્યો હતો.\nફિલ્મ ‘પદ્માવત’ના વિરોધમાં કરણી સેનાએ બંધનું એલાન આપ્યું હતું. ગુજરાતમાં બંધની તાકેદારીના ભાગરૂપે સંવેદનશીલ વિસ્તારોમાં એસટી બસો બંધ કરવામાં આવી છે. ઉત્તર ગુજરાત, ખેડા, ધોળકા, ભાવનગર તરફ જતી બસો બંધ કરાઇ છે. ઉલ્લેખનીય છે કે, એસ.ટી. બસોની સાથે ખાનગી બસોના પૈડા પણ થંભાવી દેવાયા છે.\nફિલ્મને લઇ વધતા જતા વિરોધને કારણે આજે સુપ્રીમ કોર્ટમાં ફરી બે અરજીઓ દાખલ કરવામાં આવી છે જેની સુનાવણી સોમવારે હાથ ધરવામાં આવશે. અરજીમાં પદ્માવતને લઈને થઈ રહેલી હિંસા પર કોર્ટ આદેશની અવગણનાનો કેસ ચલાવવાની માગણી કરવામાં આવી છે. પહેલી અરજી કોંગ્રેસના નેતા તહસીન પુનાવાલા તરફથી કરવામાં આવી છે. આ અરજીમાં ચાર રાજ્યોમાં પદ્માવતને લઈને થયેલી હિંસાનો ઉલ્લેખ કરાયો છે.\nતહસીન પુનાવાલા તરફથી કરવામાં આવેલી અરજીમાં ચાર રાજ્યોમાં થયેલી હિંસાનો હવાલો આપીને કહેવામાં આવ્યું છે કે સુપ્રીમ કોર્ટના આદેશ બાદ પણ રાજસ્થાન, હરિયાણા, મધ્ય પ્રદેશ અને ગુજરાતમાં સતત હિંસાની ઘટનાઓ થઈ રહી છે. રાજ્ય સંપૂર્ણ રીતે આ ઘટનાને રોકવામાં નિષ્ફળ રહ્યાં છે. સુપ્રીમ કોર્ટે સ્પષ્ટ શબ્દોમાં કહ્યું હતું કે, કાયદો અને વ્યવસ્થા જાળવવાની જવાબદારી રાજ્ય સરકારોની છે. અરજીમાં એવી માગણી કરવામાં આવી છે કે આ રાજ્યોના ચીફ સેક્રેટરી, હોમ સેક્રેટરી અને ડીજીપીને કોર્ટમાં તલબ કરવામાં આવે.\nવિનીત ઢાંડા તરફથી કરવામાં આવેલી બીજી અરજમાં કહેવાયું છે કે, ફિલ્મની રિલીઝને સુપ્રીમ કોર્ટ દ્વારા લીલી ઝંડી મળી હોવા છતાં હિંસા થઈ રહી છે. વિનીતે રાજપૂત કરણી સેનાના ત્રણ નેતાઓ સૂરજપાલ, કરણસિંહ અને લોકેન્દ્ર સિંહ કલવી વિરુદ્ધ સુપ્રીમ કોર્ટના આદેશની અવગણનાનો મામલો ચલાવવાની માગણી કરી છે. આ અંગે ચીફ જસ્ટિસ દીપક મિશ્રાએ કહ્યું છે કે, તેઓ સોમવારે આ મામલે સુનાવણી હાથ ધરશે.


2000 વર્ષ કરતાં પણ વધારે જૂનું છે શનિદેવનું મંદિર, દર્શન માત્રથી દૂર થાય છે દુઃખ, કરીલો દર્શન………. – Gujju Gujarati\nHome/ધાર્મિક/2000 વર્ષ કરતાં પણ વધારે જૂનું છે શનિદેવનું મંદિર, દર્શન માત્રથી દૂર થાય છે દુઃખ, કરીલો દર્શન……….\n2000 વર્ષ કરતાં પણ વધારે જૂનું છે શનિદેવનું મંદિર, દર્શન માત્રથી દૂર થાય છે દુઃખ, કરીલો દર્શન……….\nAdmin July 21, 2020\tધાર્મિક Leaveacomment 18 Views\nઆજે ભારતના ખૂણે-ખૂણે સૂર્ય પુત્ર શનિ દેવના મંદિર આવેલા છે પરંતુ કેટલાક શનિ મંદિર અત્યંત પ્રભાવશાળી છે. ત્યાં કરવામાં આવેલી પૂજા-અર્ચનાનું શુભ ફળ પ્રાપ્ત થાય છે. મધ્ય પ્રદેશના ગ્વાલિયર નજીક આવેલા એંતી ગામમાં શનિશ્વરા મંદિરનું વિશેષ મહત્વ છે. આ શનિશ્વરા મંદિર ત્રેતાયુગીન હોવાથી સમગ્ર ભારત વર્ષમાં પ્રસિદ્ઘ છે. શનિદેવ, ભગવાન સૂર્ય અને માતા છાયાના પુત્ર છે. શનિ આમ તો લોકોને કર્મો અનુસાર દંડ આપે છે પરંતુ ભારતમાં તેમના કેટલાક વિશેષ મંદિરો છે જ્યાં દર્શન માત્રથી શનિ દેવ પ્રસન્ન થઇને ભક્તોની મનોકામનાઓ સાકાર કરે છે.\nઆપણા ભારત દેશની વાત કરીએ તો આખા દેશમાં ઘણા બધા દેવી દેવતાઓના મંદિર રહેલા છે, અને આ બધા મંદિરોની પોતાની અલગ અલગ ઓળખાણ બનેલી છે. જો આ મંદિરોના ઈતિહાસ વિષે જાણીએ તો ઘણી બધી રસપ્રદ વાર્તાઓ સાંભળવા મળે છે. ઘણી વખત તો આ મંદિરો વિષે જાણીને લોકોને આશ્ચર્ય પણ થવા લાગે છે. આ મંદિરોમાં થતા ચમત્કારો આગળ લોકોનો વિશ્વાસ ઘણો વધી જાય છે. આ મંદિરો સાથે લોકોની આસ્થા જોડાયેલી છે. પરંતુ આજે અમે તમને જે મંદિર વિષે જણાવવાના છીએ તે મંદિર વિષે આમ તો ઘણા ઓછા લોકો હશે જેને ખબર હશે.\nજો તમે આ મંદિરોના ઇતિહાસ વિશે તમે જાણસો તો તમને ઘણી રસપ્રદ વાતો સાંભળવા મળશે. આપના ભારત દેશની વાત કરીએ તો દેશભરમાં ભગવાન અને દેવી દેવતાઓના ઘણા મંદિરો છે અને આ બધા મંદિરોની પોતાની એક અલગ અલગ ઓળખ બનેલી છે. લોકો આ મંદિરોમાં ચમત્કારની સામે વધુ માને છે આ મંદિરોમાંથી લો ગોવાની આસ્થા જોડાયેલી છે પણ એવા ખૂબ ઓછા લોકો છે કે જે આ મંદિર વિશે જાણતા હશે. તમે દેશભરમાં શનિદેવના ઘણા મંદિરો જોયા હશે અને આ મંદિરોની મુલાકાત પણ લીધી હશે પણ આજે અમે તમને જે મંદિર વિશે માહિતી આપી રહ્યા છીએ તે મંદિર મધ્યપ્રદેશના ઉજ્જૈનમાં આવેલું છે અને જેને શનિ મંદિર તરીકે બધા લોકો ઓળખે છે અને લોક આ મંદિરને નવગ્રહ મંદિર તરીકે પણ ઓળખાવે છે.\nશનિદેવનું આ મંદિર શિપ્રા નદીના કાંઠે આવેલું છે અને આ મંદિર વિશે એવું કહેવાય છે કે આ મંદિરની સ્થાપના અહીંયા લગભગ 2000 વર્ષ પહેલાં થઈ હતી અને આ મંદિરની સ્થાપના રાજા વિક્રમાદિત્ય દ્વારા કરવામાં આવી હતી. વિક્રમ સંવતનો ઇતિહાસ પણ શનિદેવના આ મંદિર સાથે જોડાયેલો છે આટલું જ નહીં પણ આ મંદિર પહેલું જ બાંધવામાં આવ્યું હતું અને આ મંદિરની અંદર ન્યાયાધીશ શનિદેવ શિવના રૂપમાં બેઠા છે અને અહીં મુખ્ય શનિદેવની પ્રતિમા તેમજ શનિ દેવની મૂર્તિ પણ સ્થાપિત કરવામાં આવી છે અને અહીંયા લોકો દૂર દૂરથી ભગવાન શનિ દેવને તેલ ચઢાવવા માટે આ મંદિરમાં આવે છે. તમામ ભક્તો તેમની ઇચ્છા પૂરી કરવા માટે શનિદેવને તેલ ચઢાવે છે એવું કહેવાય છે.\nઆ મંદિરની અંદર લોકો તેમના જીવનની બધી મુશ્કેલીઓ લાવે છે અને શનિદેવને તેલ ચઢાવીને તેમની વેદનાથી છૂટકારો મેળવે છે. તો ચાલો પ્રાર્થના કરીએ અને કોઈ પણ ભક્તો નિરાશા દૂર કર્યા વિના આ મંદિરમાંથી પાછા નથી ફરતા અને શનિદેવને બધા ભક્તોના તમામ દુખો દૂર કરવા જોઈએ અને તે કરે પણ છે અને શનિદેવનું આ મંદિર તદ્દન વિશ્વવ્યાપી છે અને તે પણ જે લોકો દૂર દૂરથી મોટી સંખ્યામાં આવતા દેખાય છે અને લોકો શનિદેવને ખૂબ જ માને છે. શનિદેવના આ મંદિર વિશે કહેવામાં આવે છે કે શનિ અમાવસ્યના દિવસે અહીં શનિદેવને5ક્વિન્ટલથી વધુ તેલ ચઢાવવામાં આવે છે અને આ મંદિરનો વહીવટ તેમના માટે અનેક ટાંકીની વ્યવસ્થા કરે છે અને આ તેલની હરાજી બાદ તે પણ કરવામાં આવ્યું છે અને શનિ અમાવસ્યના દિવસે ભક્તો શિવના રૂપમાં તેલ ચઢાવીને ભગવાન શનિને પ્રસન્ન કરવાનો પ્રયાસ કરે છે અને એવું કહેવામાં આવે છે કે ભક્તોની સાચા મનથી માનેલી માનતાઓ શનિદેવ દૂર કરે છે.\nપ્રાચીન શનિ મંદિર, મુરૈના આ ચમત્કારિક શનિ પિંડની ઉપાસના કરવાથી સત્વરે જ મનોવાંછિત ફળની પ્રાપ્તિ થાય છે. કહેવાય છે કે પ્રાચીન શનીચરા ધામ એટલે કે શનિ મંદિર મુરૈનામાં શનિ દેવજીની અસલી પ્રતિમા આવેલી છે. શનિથી પીડાતા હજારો લોકો સમગ્ર ભારત અને વિદેશમાંથી અહીં શનિ શાંતિ અને દર્શન માટે આવે છે. આ મંદિર હજારો વર્ષો જૂનુ છે તથા શનિ પર્વત પર બનેલું છે.\nઅહીં અદ્ભુત પરંપરાને પગલે શનિ દેવને તેલ અર્પિત કર્યા બાદ તેમના ગળે લાગવાની પ્રથા છે. અહીં આવનારા ભક્તો અત્યંત સ્નેહપૂર્વક અને ઉત્સાહથી શનિ દેવના ગળે મળે છે અને પોતાના તમામ દુ:ખ-દર્દ તેમની સાથે વહેંચે છે. શનિશ્વરા મંદિર, ગ્વાલિયર મધ્યપ્રદેશના ગ્વાલિયરમાં શનિશ્વરા મંદિર છે. આ મંદિર અંગે માન્યતા છે કે આ હનુમાનજી દ્વારા લંકાથી ફેંકાયેલ અલૌકિક શનિ દેવનું પિંડ છે. તેથી અહીં શનિ દેવનો વાસ છે. અહીં શનિ દેવને તેલ અર્પણ કર્યાબાદ તેમને ભેટવાની પ્રથા પણ છે. આમ કરવાથી શનિ એ વ્યક્તિની તમામ તકલીફો દૂર કરી દે છે.\nશનિ શિંગણાપુર શનિ તીર્થ ક્ષેત્ર મહારાષ્ટ્રમાં જ શનિ દેવના અનેક સ્થળો છે, પરંતુ શનિ શિંગણાપુરનું એક અલગ જ મહત્વ છે. શનિ ભગવાનની સ્વયંભૂ મૂર્તિ કાળા રંગની છે. પ.૯ ફુટ ઊંચી અને ૧.૬ ફુટ પહોળી આ મૂર્તિ આરસપહાડના એક ચબૂતરા પર તડકામાં જ બિરાજમાન છે. અહીં શનિદેવ અષ્ટ પ્રહર ધૂપ હોય, વાવાઝોડુ હોય, તોફાન હોય કે ઠંડી, તમામ ઋતુઓમાં છત્ર ધારણ કર્યા વિના ઉભેલા છે.\nશનિવારના દિવસે આવતી અમાસે તથા દરેક શનિવારે મહારાષ્ટ્રના ખૂણે-ખૂણેથી દર્શનાભિલાષીઓ અહીં આવે છે તથા શનિ ભગવાનની પૂજા, અભિષેક વગેરે કરે છે. શનિ મંદિર, ઉજ્જૈન આ મંદિરની વિશેષતા એ છે કે અહીં શનિ દેવની સાથે-સાથે અન્ય નવગ્રહ પણ બિરાજમાન છે તેથી તેને નવગ્રહ મંદિર પણ કહેવામાં આવે છે.આ મંદિર શિપ્રા નદીના કાંઠે આવેલું છે જેેને ત્રિવેણી સંગમ પણ કહેવામાં આવે છે. શનિશ્વરી અમાસે તો અહીં દર્શનાર્થીઓનો ઘોડાપુર ઉમટી પડે છે.\nશનિ મંદિર, ઇન્દોર અહલ્યા નગરી ઇન્દોરમાં શનિ દેવનું પ્રાચીન અને ચમત્કારિક મંદિર જૂની ઇન્દોરમાં આવેલું છે. આ મંદિર અંગે એક કથા પ્રચલિત છે કે મંદિરના સ્થાને લગભગ ૩૦૦ વર્ષ પહેલા એક ૨૦ ફુટ ઊંચુ શિખર હતું જ્યાં વર્તમાન પુજારીના પૂર્વજ પંડિત ગોપાલદાસ તિવારી આવીને રોકાયા હતાં.\nPrevious મૂળ ગુજરાતી એવી બોલિવૂડ સ્ટાર અમિષા પટેલ રહે છે આવા આલીશાન બંગલામાં અંદરની તસવીરો જોઈ અચક પામી જશો…….\nNext શ્રાવણ માસમાં પરિણીત સ્ત્રીઓ જરૂર કરો આ ઉપાય,વધી જશે તમારી પતિની ઉંમર……


Ranveer Singh – Medha Pandya Bhatt\nપોલીસના પાત્રને લઇને બનેલી ફિલ્મો હિટ જ થતી હોય છે – રણવીર\nmedhaBolly-TellyRanveer SinghLeaveacomment\nરણવીર સિંહ છેલ્લા ઘણા સમયથી ચર્ચામાં છે. હાલમાં તેમના જીવનમાં ખૂબ આનંદ ઉલ્લાસ જોવા મળી રહ્યો છે. દિપિકા પાદુકોણ સાથેના લગ્ન ખૂબ ચર્ચામાં રહ્યા. દિપિકાને ખૂબ જ પ્રેમ કરનાર રણવીર હવે તેની સાથે લગ્નના બંધનમાં બંધાઇ ગયા છે. જેની રણવીર લાંબા સમયથી રાહ હતી. તેઓ એક પળ માટે પણ દિપિકાથી દૂર રહેવા માગતા નથી. રણવીર…\nmedhaFeaturesAlia Bhatt, Daya Shankar Pandey, Kavita Kaushik, Ranveer Singh, Sunil GroverLeaveacomment\nદિવાળીનો તહેવાર આખા દેશમાં ખૂબ જ ધામધૂમથી ઉજવાય છે. દરેક વ્યક્તિ માટે તહેવારોનું મહત્વ વિશેષ હોય છે અને તેમાં પણ દિવાળી તે સૌથી મોટો તહેવાર ગણાય છે. જેમાં દરેક વ્યક્તિ પોતાના કુટુંબની સાથે રહીને તેની ઉજવણી કરવામાં માને છે. ફક્ત સામાન્ય વ્યક્તિ જ નહીં પણ ફિલ્મ અને ટીવીના કલાકારો માટે પણ દિવાળીનું ખૂબ જ મહત્વ…


યૂં કિ સોચનેવાલી બાત : મિટીંગ નીરસ ન બનવા દેવી હોય તો…. – વેબગુર્જરી\nby Ashok Vaishnav • July 11, 2018\nમોટા ભાગના કાર્યાલયોમાં નિયમિત સભાઓ (meetings) ભરાતી જ હોય છે. અને ઘણી વાર તે સાવ નીરસ પણ બની જતી હોય છે. શું સભાનો મુખ્ય હેતુ તો ચર્ચા-વિચારણા, સંવાદ અને બહુલતા સાધવાનો નથી? તેમ છતાં શું કામ તે આટલી કંટાળાજનક બની જાય છે? મારા મતે તેના કારણો નીચે મુજબ હોઇ શકે:\nમોટા ભાગની સભાઓની શરૂઆતમાં સભાનો હેતુ શું છે, પાછલી વખતે શું ચર્ચાયું હતું અથવા કોઇ કશો અભ્યાસ કરીને આવ્યું છે કે કેમ તેવી જરૂરી માહિતી આપવામાં આવતી નથી.\nવક્તા બોલવાનું શરૂ કરે, પછી વાત ક્યાં જઈ રહી છે તેનો પોતાને જ ખ્યાલ નથી રહેતો. વળી ચર્ચાને પાછી મૂળ મુદ્દા પર લાવવા માટે કોઇ મધ્યસ્થ તરીકે પણ નથી હોતું. સમયના બગાડની કોઇને કશી પરવા હોતી નથી. કર્મચારી કોઇ આગોતરી તૈયારી કે નોંધ લખીને પણ નથી આવતા.\nઘણી વાર સભાઓ એકબીજાની ખુશામત કરવાનું કે અન્યોની ઇર્ષ્યા કરવાનું માધ્યમ માત્ર બની રહે છે. વળી તેમાં પુરુષો કાં તો સાવ બહુમતીમાં હોય, કાં તો સાવ ન બરાબર હોય. સ્ત્રી-પુરુષોનું સપ્રમાણ અહીં જળવાતું હોતું નથી.\nલોકોને લાગે છે કે પાંચમી વિભક્તિમાં વાત કરવાથી વાતનું વજન વધારે પડશે. જોકે આ રીતના વાક્યો સાંભળવામાં ખૂબ ત્રાસદાયક લાગતા હોય છે.\nશ્રોતાની સામેલગીરી વગરનું ભાષણ એકતરફી બની જતું હોય છે, પણ વક્તાને તેની કોઇ દરકાર હોતી નથી. તેમને એમ હોય છે કે પોતે કંઇ પણ બોલ્યા કરશે તો ફરજના ભાગરૂપે દરેક જણ ધ્યાનથી સાંભળશે.\nજેમનું અંગ્રેજી બહુ સારું નથી હોતું, એ સૌથી ઓછું બોલતા હોય છે.\nવળી કેટલાકને દરેક વાતે પોતાની હાજરી પૂરાવવાની ચિંતા હોય છે. તે કોઇ પણ કારણ વગર સતત બોલ્યા જ કરશે.\nપાછું જો કોઇ વ્યક્તિ બીજાથી ઊંચા પદ પર હશે, તો પોતાને કોઇ સવાલ પૂછાય એ તેને નહિ ગમે– પછી ભલેને તે સંસ્થાને લાભદાયી પણ કેમ ન હોય!\nપોતાનાથી નીચા પદવાળા સભ્યની વાત તે સાંભળશે ખરો, પણ પછી તેની સાથે પોતાનું નામ જોડી દઈને પોતે જ બધો શ્રેય લઈ જશે. આનું પરિણામ એ આવતું હોય છે કે છેવટે હોશિયાર સભ્યો પણ પોતાના વિચારો બધાની સામે મૂકવાનું બંધ કરી દેશે.\n”હૂં અને ફક્ત હું જ!” પ્રકારના અભિમાની લોકોને લીધે ચર્ચા ત્રાસદાયક બની જતી હોય છે. જો સભાનું સ્તર વધારવું હોય, તો તે આ રીતે વધારી શકાય:\nસમયનું ચુસ્ત પાલન કરવું. માણસ ૪૫ મિનિટથી વધુ સમય એકધાર્યું કામ કરવા સક્ષમ નથી. કાં તો વચ્ચે વિરામ લેવો, કાં તો સભા સમયસર પૂરી કરી દેવી.\nવિચારો અને તેના જનક કર્મચારીઓની કદર કરવી. એમાં કંઇ વધુ સમય નહિ જાય, પણ એમનો ઉત્સાહ જરૂર વધશે અને તે મહેનતથી કામ કરવા પ્રેરાશે.\nસભામાં સાથે નાસ્તો રાખવો. ચા-બિસ્કિટ કે બીજું કશુંક– જે લોકોને ગમતું હોય. આ તેમની કાર્યક્ષમતા ટકાવી રાખશે.\nદરેક વખતે કંઇક નવું કરવા પ્રયત્ન કરવો. લોકો કંટાળી જતા હોય તો તેમનો ઉત્સાહ વધારવા પ્રયત્ન કરવો.\nલોકોને પોતાના વિચારો રજૂ કરવા પ્રોત્સાહન આપવું. તેમને પૂરતું પ્રાધાન્ય આપીને પછી નક્કી કરવું કે શેના પર ચર્ચા કરવાની જરૂર છે.\nસભાને કોઇ કર્મચારીની જાહેર ટીકા કે વખાણ કરવાનું માધ્યમ ન બનવા દેશો. સભા તેના માટે નથી હોતી.\nજરૂર હોય ત્યારે જ સભા બોલાવવી અને તેમાં સૌની સમય-અનુકૂળતાનું ધ્યાન રાખવું.\nજો તમે કાર્યક્ષમતામાં પરિવર્તન જોવા ઇચ્છતા હો, તો તેમાં આ સૂચનો મદદરૂપ થઇ શકશે. બાકી લોકો પાસે માઇકનો અવાજ સાંભળ્યા કર્યા વગર બીજો કોઇ વિકલ્પ તો છે નહિ!\n← ‘સાર્થક – જલસો’ :: પુસ્તક – ૧૦ :: મે, ૨૦૧૮\nભારતઃ ગુલામી – અને આઝાદી માટેનો સંઘર્ષ :: ભાગ ૧ : : ગુલામી :: પ્રકરણ ૨૦ : કલકતા પાછું અંગ્રેજોના હાથમાં →\n2 comments for “યૂં કિ સોચનેવાલી બાત : મિટીંગ નીરસ ન બનવા દેવી હોય તો….”\nમીટીંગ નીરસ ન બનવી જોઈએ. મીટીંગ નીયમીત હોવી જોઈએ.\nઘરમાં લગ્ન પ્રસંગ નીયમીત નથી આવતા છંતા આપણે ઘણી તૈયારી અને સજધજ થઈ આવીએ છીએ એમ મીટીંગમાં દરેકે તૈયાર થઈ આવવું જોઈએ.\nલોકશાહીમાં કંટાળા જનક પણ મીટીંગ કાર્યવાહી થવી જોઈએ.\n”હૂં અને ફક્ત હું જ!” પ્રકારના અભિમાની લોકોને લીધે ચર્ચા ત્રાસદાયક બની જતી હોય છે.


સંપાદકીય | Ramkabir Bhajans\nવીસમી સદીના પારંભમાં કબીર સાહેબને સમજવા માટેના પ્રામાણિક ગ્રંથો તરીકે “કબીર ગ્રંથાવલી”, “કબીર વચનાવલી” અને “ગુરુ ગ્રંથ સાહેબની” ગણના થતી હતી. “કબીર બીજક” ગ્રંથને સાંપ્રદાયિકતાનું લેબલ લાગેલું હોવાથી તેને અપ્રામાણિક માની લેવામાં આવ્યો હતો. બાબુ શ્યામસુંદરદાસે “કબીર ગ્રંથાવલી”ને સંશોધિત કરીને ઈ.સ. ૧૯૨૫માં પ્રગટ કર્યા પછી બીજકની ઉપેક્ષા સારા પ્રમાણમાં થઈ હતી. બીજકને વેદતુલ્ય ગણી કબીર પંથીઓ તેનો નિત્ય પાઠ કરતા હોય તેથી પ્રામાણિકતા અને દાર્શનિકતા ઓછી થતી નથી તે હવે તો સમજવા લાગ્યું છે. વીસમી સદીના અંત તરફ જેમજેમ જગત ઘસડાતું જાય છે તેમ તેમ બીજકને શિરે ચઢેલો સાંપ્રદાયિકતાનો શાપ દૂર થતો જાય છે એ એક અતિશય આનંદની ઘટના છે. ડૉ. શુકદેવસિંહના સંશોધનાત્મક નિષ્કર્ષ પછી અત્યાર સુધી ગણાયેલા સૌ માન્ય ગ્રંથો કરતાં વધુ પ્રામાણિક ને દાર્શનિક ગ્રંથ તરીકેની બીજકની ગણના થવા લાગી છે. તેથી મેં પણ આ લઘુ ગ્રંથને બીજકના શબ્દ પ્રકરણને આધારે જ તૈયાર કરવા પ્રયત્ન કર્યો છે.\nબીજકના શબ્દ પ્રકરણમાં કબીર સાહેબનાં વ્યક્તિત્વનાં વિવિધ પાંસાઓનાં દર્શન થાય છે. તેઓ જ્યારે હિન્દુ-મુસલમાનોની એકતાની ભૂમિકા પૂરી પાડતા જણાય છે ત્યારે તેમના પ્રગતિશીલને ક્રાંતિકારી માનસનું દર્શન થાય છે. હિન્દુ-મુસલમાનોની અંધ માન્યતાઓ અને કુરિવાજો પર પ્રહાર કરે છે ત્યારે તેમની સામાજિક સુધારાવાદી વિધાયક દૃષ્ટિનો પૂરો પરિચય થઈ જાય છે. માનવમાત્ર એક છે એવું પૂરવાર કરવા પ્રયત્ન કરે છે ત્યારે તેઓ માનવધર્મના પ્રખર પ્રવર્તક હતા એવો સ્પષ્ટ ખ્યાલ આવે છે. તેમના આત્મવાદી વલણમાં તેમની વ્યવહારુ વેદાંતી તરીકેની છાપ સહેજે ઉપસી આવતી જણાય છે.\nતેઓ હિન્દુઓને ઠપકારે છે તેથી તેઓ હિન્દુ ન હતા એમ કેવી રીતે માની શકાય ? તેઓ મુસલમાન જ હતા એવું પણ કેવી રીતે કાહી શકાય ? તેઓ મુસલમાનોને ઠપકારે છે તેથી તેઓ બ્રાહ્મણ જ હતા એવું કેવી રીતે માની શકાય ? ખરેખર તો તેઓ નાતજાતના ભેદોથી પર હતા. તેઓ સાચા માનવ હતા. તેમની ઉદાર, વિશાળ ને વિધાયક દૃષ્ટિને કારણે તેઓ મહાન જરૂર હતા. તેઓ ભક્ત હતા, છતાં સાચા જ્ઞાની હતા. તેઓ દયાળુ હતા, છતાં સત્યને પુરવાર કરવામાં પ્રખર ને પ્રચંડ હતા. હિન્દુઓ શા માટે તેમણે સાચા વૈષ્ણવ તરીકે પૂજે છે, મુસલમાનો શા માટે પોતાના પીર માને ચ છે અને કબીર પંથીઓ શા માટે તેમને અવતાર ગણે છે તેની ઝાંખી શબ્દ પ્રકરણમાં થયા વિના રહતી નથી.\nસત્તાનો દોર મુસલમાનોના હાથમાં હતો. છતાં ઇસ્લામ ધર્મના પાયામાં રહેલી ત્રુટિઓ બતાવવામાં તેઓ પાછળ પડયા નથી. શેખતકી જેવા મુસ્લિમ ધર્મ ગુરુઓને તેમણે જોરદાર રીતે પડકાર્યા છે. રાજ્ય સત્તા સામે નિર્ભીક રીતે તેઓ ખડા રહ્યા હતા તે કહીકત કેવી રીતે ભૂલી શકાય ? તેમનું એવું અપ્રિતમ આત્મબળ સત્તાને નમાવી શક્યું હતું. તેથી લોકોના હૃદયમાં દૈવી પુરુષ તરીકે સ્થાન પામ્યા હતા. અદના માણસ પર સત્તાધીશો તરફથી થતા અત્યાચારો ને જોરજુલમોનો સામનો કરવાની ખુમારી લોકહૃદયમાં તેમણે પ્રગટાવી હતી. તેમની આ સત્વશીલતાનો પ્રભાવ મહાત્મા ગાંધીજી પર પડ્યો હતો એવું ડૉ. પીતાંબર દત્ત વડથ્વાલનું અનુમાન (“ગાંધી ઔર કબીર” ગ્રંથમાં) તેથ્યવાળું લાગે છે.\nજગદગુરુ શંકરાચાર્ય પછી સૌથી વધારે તેજસ્વી ને પ્રભાવી સંત મહાપુરુષ તરીકે કોઈ લોકાદર પામ્યું હોય તો તે છે સદગુરુ કબીર સાહેબ. ધર્મ ને સંસ્કૃતિની સુરક્ષાનું કાર્ય બંને મહાપુરુષોના હાથે નક્કર રીતે થયું છે એ માટે સંસ્કૃત ભાષા શંકરાચાર્યનું માધ્યમ બની તો લોકભાષા કબીર સાહેબનું. શાસ્ત્રાર્થમાં સૌને પરાસ્ત કારી શંકરાચાર્યે પોતાનો પ્રભાવ પાથર્યો હતો. વેદમતનો પ્રચાર કારી ચારે દિશામાં મઠોની સ્થાપના કરી હતી. જ્ઞાનની પ્રકાંડ પંડિત તરીકે તેમણે લોકચાહના પ્રાપ્ત કરી હતી.\nપરંતુ સમય જતા સંસ્કૃત ભાષાનું પ્રભુત્વ લોપ થવા લાગ્યું હતું. પરદેશી સત્તાઓનું, ખાસ કરી ઈસ્લામ ધર્મી રાજાઓનું આક્રમણ એ માટે મહત્વનું કારણ ગણી શકાય. જોકે પરદેશી પ્રજાઓના આ પહેલાં પણ અનેક આક્રમણો થયાં હતાં. શક, હુણ ગૂર્જર, મોંગોલ જેવી પ્રજા આક્રમણ કરીને જ ભારતમાં આવી હતી. છતાં અહીંની મૂળપ્રજા સાથે તે એકરૂપ થઈ શકી હતી. પરંતુ મધ્યકાળ દરમ્યાન ઈસ્લામધર્મી પ્રજાઓનાં જે આક્રમણો થયાં ને તે પ્રજા ભારતમાં આવીને વસી તે કટ્ટર સ્વભાવની હોવાથી એકરૂપ થઈ શકી જ નહીં. બલકે અહીંની પ્રજા પર જોર જુલમ કરી ઈસ્લામધર્મના અંગિકાર માટે કેર વરતાવતી રહી. બીજી બાજુ દલિતપીડિત વર્ગ ઊંચ ગણાતા લોકોથી પીસાતો જતો હતો અને અવગણના પામી અપમાનિત થતો જતો હતો. સંસ્કૃત ભાષા બ્રાહ્મણો પૂરતી જ જીવતી રહી હતી. પરિણામે નિરક્ષરતાનું પ્રમાણ ખૂબ જ વધી જવા પામ્યું હતું. તેથી મધ્યકાલમાં ભારે અંધકાર છવાયો. ધર્મમાં વિકૃતિ વધી ગઈ. ઊંચ-નીચ ને જાતજાતના ભેદોથી સામાજ જીવન છિન્નભિન્ન બની જવા પામ્યું હતું. બ્રાહ્મણોનું જ વર્ચસ્વ વધે તેવું ધર્મના બહાના હેઠળ થવા લાગ્યું હતું. દલિત પીડિત વર્ગનો એક ભાગ ઈસ્લામ ધર્મની હૂંફ મળતા લલચાયો ને ધર્મ પરિવર્તનનું ચક્ર જોર પકડતું ગયું. તેવે સમયે કબીર સાહેબે ઝળહળતા સૂર્યની જેમ પ્રકાશી લોકોના હૃદયમાંથી અંધકાર દૂર કરવા પ્રચંડ પુરુષાર્થ કર્યો હતો. શંકરાચાર્યની માફક તેમને મઠ, મંદિર ને મસ્જિદની આવશ્યકતા લેશ પણ લાગી નહિ કારણ કે તેમનું સમગ્ર આંદોલન લોકાભિમુખ હતું. સામાન્ય જન સમૂહની વચ્ચે વસીને તેમને લોકોનાં દુઃખદર્દને બરાબર પિછાણ્યાં હતાં. જુદી જુદી ભાષાઓના શબ્દો તેમની પૂર્વી જબાનમાં સહેજે ચલણી બની ગયેલા આજે આપણે અનુભવીએ છીએ તે તેમની લોકાભિમુખતાનો સબળ પૂરાવો છે. તેમનું લોકસંપર્કનું એ કાર્ય દાદ માંગી લે તેવું ગણાય.\nદલિત પીડિતોને તો તેઓ કેવી રીતે ભૂલી શકે ? તેઓ પોતે નીચ ગણાતા પરિવારમાં પોષણ પામી મોટા થયેલા. કારમી ગરીબાઈની મુસીબતોનો તેમણે સંપૂર્ણ ખ્યાલ હતો. તેથી વાસ્તવિક યથાર્થતાનું એ ભાન તેમની વાણીમાં દર્દની માત્રાને વધારી દે છે. તેમની વેધક દલીલો પાછળ પણ કોઈ ધબકતા દર્દની છાયા ગૂઢ રીતે પથરાયેલી જણાય છે. તેથી તેમની વાતો સૌ કોઈને હૃદય સ્પર્શી જણાતી. તેમની વાણી હિન્દુ ને મુસલમાન બંને વર્ગોમાં પ્રભાવક અસર જન્માવી ચૂકી હતી. અકબર બાદશાહના દરબારમાં રત્નસમાન ગણાતા અબુલ ફઝલે “આઈ ને અકબારી” ઈ. સ. ૧૫૯૮માં લખેલી તેમાં તેણે સ્પષ્ટ ઉલ્લેખ કર્યો છે કે કબીર સાહેબ હિન્દુ મુસલમાન બંને વર્ગોમાં પ્રેમાદાર પામ્યા હતા.\nકબીરવાણી સાથે સેંટજ્હોનનાં લખાણનું સામ્ય જી. એચ. વેસ્ટકોટને જણાયું તેથી તેમણે ‘Kabir and Kabir Panth’ (પૃ. ૫૨) કબીર સાહેબ પાર ઈસાઈ ધર્મના પ્રભાવની અસર વિષે નોંધ કરી છે. સેંટજ્હોન સાથેના એક સરખા અનુભવો હોય શકે છે, પરંતુ ઈસાઈ ધર્મના પ્રભાવની અસર કબીર સાહેબ પાર થઈ છે તે એક નિરાધાર કથન ગણાય. અંગ્રેજોનું આગમન તો બહુ પાછળથી થયું છે. કબીર સાહેબને તે પહેલા કોઈ ઈસાઈ પાદરી મળ્યો હોય એવો પણ પૂરાવો પ્રાપ્ત થયો નથી. એ સિવાય અન્ય કોઈ ઐતિહાસક પ્રમાણ પણ પ્રાપ્ત થયું નથી કે જેથી એવું કહી શકાય. કબીર સાહેબ પરદેશ ભ્રમણશીલ હતા પરંતુ ભરત દેશમાં જ, પરદેશમાં નહિ. અથવા તો કબીર સાહેબે કોઈ ગ્રંથ વાંચીને અસર ઝીલી હોય તેમ કહેવું પણ યોગ્ય નથી. કારણ કે કબીર સાહેબને વાંચતા લખતા આવડતું જ ન હતું એવું વિદ્વાનોએ તો સાબિત કર્યું છે ! એથી ઊલટું એમ જરૂર કહી શકાય કે કબીર સાહેબનો પ્રભાવ પાશ્ચાત્ય વિદ્વાનો પર ૧૮મી સદીથી પડયો હતો. ઈ.સ. ૧૭૫૮માં સૌ પ્રથમ “જ્ઞાનસાગર” ગ્રંથનો અનુવાદ ઈટાલિયન ભાષામાં પાદ્રે માર્કોઠેલા ટોમ્બા નામના પાદરીએ પ્રભાવિત થઈને કર્યો હતો. ત્યારે પછી પશ્ચિમનાં મોટા મોટા વિદ્વાનોનું ધ્યાન કબીર સાહેબ તરફ આકર્ષાયેલું આપણે જોઈએ છીએ. તેથી આજે તો કહી શકાય એમ છે કે પશ્ચિમમાં કબીર સાહેબ પર જેટલા ગ્રંથો લખાયા છે તેટલા બીજા કોઈ સાહિત્યકાર પર લખાયા નથી !\nબીજકમાં શબ્દનો પરિચય કાવ્યના એક પ્રકાર તરીકે થાય છે. તેથી શબ્દ એટલે પદ એમ કહી શકાય. જોકે યોગના પારીભાષિક શબ્દ તરીકે તેનો અર્થ ક્રિયા, ગતિ કે સ્પંદ થાય છે. સર્વને ગતિ આપનાર બ્રહ્મ કે આદ્યાશક્તિ માટે પણ શબ્દનો ઉપયોગ થાય છે. ‘શબ્દ-બાણ’ જેવો પ્રયોગ પણ કબીરવાણીમાંથી પ્રાપ્ત થાય છે. ગુરુ દ્વારા શિષ્યને આપવામાં આવતો દીક્ષા મંત્ર એવો તેનો અર્થ કરવો પડે. ભર્તુહરિ જેવા વિદ્વાન યોગી પુરુષ ચૈતન્યના અર્થમાં શબ્દનો ઉપયોગ કરતા જણાય છે :\nअनादि निधन ब्रह्म राब्द्त्वं यद्क्षरम् |\nविवतंतेडर्थभावेन प्रक्रिया जगतो चट: || (વાક્યપદીય ૧-૧)\nઅર્થાત્ બ્રહ્મનો નથી આદિ, નથી કોઈ અંત. તે તો અક્ષર સ્વરૂપ છે. તેથી તે શબ્દતત્વ કહેવાય છે. તે જ શબ્દ વ્યવહારમાં અર્થ કે વિષયના રૂપમાં પ્રગટ થાય છે. માટે તો તે સમગ્ર સૃષ્ટિનું મૂળ છે. આ દૃષ્ટિએ કબીર સાહેબે કાવ્યના એક પ્રકાર તરીકે શબ્દને પ્રયોજ્યો છે તે ઉચિત લાગે છે.\nઈ.સ. ૧૯૮૭માં ફેબ્રુઆરી માસમાં કબીરવાણી સમજવા માટે કુલ પાંચ પુસ્તકો તૈયાર કરી આપવા મેં ભક્ત સમાજને વચન આપ્યું હતું તે આધારે ત્રીજો લઘુ ગ્રંથ પ્રભુ કૃપાથી પ્રકાશિત કરી શકાયો છે, તે જણાવતા આનંદ થાય છે. કબીર સાહેબના સિદ્ધાંતો, માન્યતાઓ અને વિશેષતાઓ સામાન્ય માણસ સરળ રીતે સમજી શકે તે દૃષ્ટિ મેં આ ગ્રંથ તૈયાર કરવા પાછળ રાખી છે. ભાષા, પાઠનિર્ધારણ જેવા જટિલ પ્રશ્નો તરફ ખાસ લાક્ષ આપ્યું નથી. વળી વધારામાં સમયનો આભાવ અને સ્થળ સંકોચની મર્યાદા પણ ખરી. છતાં વિશ્વવિદ્યાલય વારાણસીનાં કબીર વાડમયના પ્રકાશનથી મને આ અંગે ઘણી મદદ મળી છે તે સાભાર જાહેર કરું છું.\nઆ ગ્રંથ તૈયાર કરવામાં મેં નીચેના ગ્રંથોનો આધાર લીધો છે તે સાભાર જણાવતાં આનંદ અનુભવું છું :\n(૧) કબીર ગ્રંથાવલી, ડૉ. માતાપ્રસાદગુપ્ત\n(૨) કબીર ગ્રંથાવલી, ડૉ. પુષ્પાલસિંહ\n(૩) સંત કબીર, ડૉ. પારસનાથ તિવારી\n(૪) સંત કબીર, ડૉ. રામકુમાર વર્મા\n(૫) કબીર, આચાર્ય હજારીપ્રસાદ દ્વિવેદી\n(૬) કબીર વાડમય ખંડ-૨, ડૉ. જયદેવસિંહ તથા ડૉ. વાસુદેવસિંહ\n(૭) કબીર કાવ્યકોશ, ડૉ. વાસુદેવસિંહ\n(૮) કબીર કી વિચાર ધારા, ડૉ. ગોવિંદ ત્રિગુણાયત\n(૯) કબીર બીજક, સ્વામી હનુમાનપ્રસાદ\n(૧૦) કબીર બીજક, સ્વામી બ્રહ્મલીન મુનિ\n(૧૧) કબીર બીજક, ડૉ. શુકદેવસિંહ\n(૧૨) કબીર બીજક (ભા-૧), અભિલાષ સાહેબ\n(૧૩) કબીર દર્શન, અભિલાષ સાહેબ\nરાષ્ટ્રીય સન્માન પ્રાપ્ત કરનાર આપણા પ્રસિદ્ધ સાહિત્યકાર અને મૂર્ધન્ય વિવેચક મુ. શ્રી. ડૉ. રમણલાલ જોશીએ પોતે અનેકવિધ પ્રવૃત્તિઓમાં વ્યસ્ત હોવા છતાં પોતાનો કીમતી સમય આ લઘુગ્રંથની મૂલ્ય વધારનારી યાશોદાયી તેમજ ઉપયોગી પ્રસ્તાવના લખી આપી તે મારા જીવનનું સદ્દભાગ્ય સમજું છું. તેમના તરફથી સમાજને અવારનવાર માર્ગદર્શન મળ્યા કરશે એવી અપેક્ષા જરૂર રાખીએ. વળી છાપકામમાં હમેશ મદદરૂપ થનાર મારા પ્રિય મિત્રશ્રી નટુભાઈ પટેલનો કયા શબ્દોમાં આભાર માનું ?\nશ્રી રામકબીર ભક્ત સમજે આ ગ્રંથશ્રેણી તૈયાર કરવાની જવાબદારી સોંપીને મને સદ્દગુરુ કબીર સાહેબને ફરી વાંચી વિચારી સમજવા સ્વાધ્યાયની સોનેરી તક આપી તેથી સમાજનો હું ઋણી છું.\nઅંતે શ્રી સરસ્વતીબહેન ધીરુભાઈ દેસાઈએ ટ્રસ્ટના પુસ્તક પ્રકાશન કાર્યને મોટી રકમનું દાન આપી ખૂબ વેગીલું બનાવ્યું છે તે કેમ ભૂલી જવાય ? તેમના જેવા સજ્જનોથી જ આવી પ્રવૃત્તિઓ જીવંત રહી શકે છે તેની સાભાર નોંધ લઈ આનંદથી લાગણી અનુભવું છું.\nઈશ્વરભાઈ પ્ર. પટેલ\nતા. ૧૦ જુલાઈ ૧૯૯૧


નેટગર રાઉટર સેટ કરી રહ્યું છે - રાઉટર - 2019\nહાલમાં, નેટગેર સક્રિયપણે વિવિધ નેટવર્ક સાધનો વિકસિત કરી રહ્યું છે. બધા ઉપકરણોમાં ઘર અથવા ઑફિસના ઉપયોગ માટે રચાયેલ રાઉટર્સની શ્રેણી છે. દરેક વપરાશકર્તા જેમણે આવા સાધનો પ્રાપ્ત કર્યા છે, તેને ગોઠવવાની જરૂરિયાતનો સામનો કરવો પડ્યો છે. આ પ્રક્રિયા લગભગ તમામ મોડેલોમાં લગભગ માલિકીના વેબ ઇન્ટરફેસ દ્વારા કરવામાં આવે છે. આગળ, આપણે આ મુદ્દાને વિગતવાર રીતે જોઈશું, જે રૂપરેખાંકનનાં બધા પાસાંઓને આવરી લેશે.\nઓરડામાં સાધનોના શ્રેષ્ઠ સ્થાનને પસંદ કર્યા પછી, તેની પાછળ અથવા બાજુની પેનલની તપાસ કરો, જ્યાં હાજર બટનો અને કનેક્ટર્સ લાવવામાં આવે છે. માનક મુજબ, કમ્પ્યુટર્સને કનેક્ટ કરવા માટે ચાર LAN પોર્ટ છે, એક WAN જ્યાં પ્રદાતા તરફથી વાયર શામેલ છે, પાવર કનેક્શન પોર્ટ, પાવર બટન, ડબલ્યુએલએન અને ડબલ્યુપીએસ.\nહવે કમ્પ્યુટર દ્વારા રાઉટર શોધી કાઢવામાં આવે છે, ફર્મવેર પર સ્વિચ કરતા પહેલા વિન્ડોઝ નેટવર્ક સેટિંગ્સ તપાસવાની ભલામણ કરવામાં આવે છે. સમર્પિત મેનૂ તપાસો, જ્યાં તમે ખાતરી કરી શકો છો કે IP અને DNS ડેટા આપમેળે પ્રાપ્ત થાય છે. જો નહિં, તો માર્કર્સને ઇચ્છિત સ્થાન પર સ્થાનાંતરિત કરો. નીચેની લિંક પર અમારી અન્ય સામગ્રીમાં આ પ્રક્રિયા વિશે વધુ વાંચો.\nવધુ વાંચો: વિન્ડોઝ7નેટવર્ક સેટિંગ્સ\nનેટગેર રાઉટર્સના વ્યવસ્થિત માટે વ્યવસાયિક રીતે યુનિવર્સલ ફર્મવેર બાહ્ય રૂપે અને અન્ય કંપનીઓ દ્વારા વિકસિત તેમાંથી કાર્યક્ષમતામાં અલગ નથી. આ રાઉટર્સની સેટિંગ્સ કેવી રીતે દાખલ કરવી તે ધ્યાનમાં લો.\nકોઈપણ અનુકૂળ વેબ બ્રાઉઝર અને સરનામાં બાર પ્રકારમાં લોંચ કરો192.168.1.1અને પછી સંક્રમણની પુષ્ટિ કરો.\nપ્રદર્શિત સ્વરૂપમાં તમારે એક માનક વપરાશકર્તા નામ અને પાસવર્ડ નિર્દિષ્ટ કરવાની જરૂર પડશે. તેઓ વાંધો છેસંચાલક.\nઆ પગલાંઓ પછી, તમે વેબ ઇન્ટરફેસ પર મેળવો. ઝડપી ગોઠવણી મોડ કોઈપણ મુશ્કેલીઓ અને તેના દ્વારા થતું નથી, શાબ્દિક રીતે કેટલાક પગલાઓમાં, વાયર્ડ કનેક્શન સેટ કરેલું છે. વિઝાર્ડને ચલાવવા માટે કેટેગરી પર જાઓ "સેટઅપ વિઝાર્ડ", માર્કર સાથે આઇટમ પર ટીક કરો "હા" અને અનુસરો. સૂચનાઓનું પાલન કરો અને, પૂર્ણ થવા પર, આવશ્યક પરિમાણોના વધુ વિગતવાર સંપાદન પર આગળ વધો.\nWAN કનેક્શનના વર્તમાન મોડમાં, આઇપી એડ્રેસ, DNS સર્વર, મેક એડ્રેસ એડજસ્ટ કરવામાં આવે છે અને, જો આવશ્યકતા હોય તો, પ્રદાતા દ્વારા પ્રદાન કરેલું એકાઉન્ટ દાખલ કરવામાં આવે છે. ઇન્ટરનેટ સેવા પ્રદાતા સાથેના કરારમાં દાખલ થવા પર તમે પ્રાપ્ત કરેલા ડેટા અનુસાર નીચે આપેલી દરેક આઇટમ પૂર્ણ થઈ છે.\nઓપન વિભાગ "મૂળભૂત સેટિંગ" જો એકાઉન્ટનો ઉપયોગ ઇન્ટરનેટ પર યોગ્ય રીતે કાર્ય કરવા માટે થાય તો નામ અને સુરક્ષા કી દાખલ કરો. મોટા ભાગના કિસ્સાઓમાં, જ્યારે PPPoE સક્રિય હોય ત્યારે તે જરૂરી છે. ડોમેન નામ નોંધાવવા માટે, IP સરનામું અને DNS સર્વર સેટ કરવા માટેના ક્ષેત્રો નીચે છે.\nજો તમે અગાઉ પ્રદાતા સાથે ચર્ચા કરી છે કે જે મેક એડ્રેસનો ઉપયોગ કરવામાં આવશે, તો સંબંધિત આઇટમની પાસેના માર્કરને સેટ કરો અથવા મેન્યુઅલી વેલ્યુમાં ટાઇપ કરો. તે પછી, ફેરફારો લાગુ કરો અને આગળ વધો.\nહવે ડબલ્યુએનએ સામાન્ય રીતે કાર્ય કરવું જોઈએ, પરંતુ મોટી સંખ્યામાં વપરાશકર્તાઓ પણ વાઇ-ફાઇ તકનીકનો ઉપયોગ કરે છે, તેથી ઍક્સેસ પોઇન્ટ પણ અલગથી ગોઠવવામાં આવે છે.\nવિભાગમાં "વાયરલેસ સેટિંગ્સ" પોઇન્ટનું નામ નિર્દિષ્ટ કરો કે જેની સાથે તે ઉપલબ્ધ કનેક્શન્સની સૂચિમાં પ્રદર્શિત થશે, તમારા ક્ષેત્રને સ્પષ્ટ કરો, ચેનલને છોડી દો અને ઑપરેશનની સ્થિતિમાં ફેરફાર ન કરો જો તેમનું સંપાદન જરૂરી નથી. WPA2 સુરક્ષા પ્રોટોકોલને ઇચ્છિત વસ્તુને ટિકિટ કરીને સક્રિય કરો અને પાસવર્ડને વધુ જટિલમાં બદલો, જેમાં ઓછામાં ઓછા આઠ અક્ષરોનો સમાવેશ થાય છે. અંતે ફેરફારોને લાગુ કરવાનું ભૂલશો નહીં.\nમુખ્ય બિંદુ ઉપરાંત, નેટગેર નેટવર્ક સાધનોના કેટલાક મોડેલો કેટલાક મહેમાન પ્રોફાઇલ્સની રચનાને ટેકો આપે છે. તેમની સાથે જોડાયેલા વપરાશકર્તાઓ ઑનલાઇન જઈ શકે છે, પરંતુ તેમના ઘરેલુ જૂથ સાથે કામ કરવું તે માટે મર્યાદિત છે. તમે રૂપરેખાંકિત કરવા માંગતા હો તે પ્રોફાઇલને પસંદ કરો, તેના મૂળ પરિમાણોનો ઉલ્લેખ કરો અને પાછલા પગલાંમાં બતાવ્યા પ્રમાણે, સુરક્ષાનું સ્તર સેટ કરો.\nઆ મૂળભૂત ગોઠવણી પૂર્ણ કરે છે. હવે તમે કોઈપણ પ્રતિબંધો વિના ઑનલાઇન જઈ શકો છો. નીચે WAN અને વાયરલેસ, વિશેષ સાધનો અને સુરક્ષા નિયમોના વધારાના પરિમાણો માનવામાં આવશે. અમે તમને સલાહ આપીએ છીએ કે તમારા માટે રાઉટરના કાર્યને અનુકૂલિત કરવા માટે તેમના ગોઠવણોથી પરિચિત થાઓ.\nઅદ્યતન વિકલ્પો સુયોજિત કરી રહ્યા છે\nસોફ્ટવેરના રાઉટર્સમાં અલગ વિભાગોમાં સેટિંગ્સ બનાવવામાં આવી હતી જે સામાન્ય વપરાશકર્તાઓ દ્વારા ભાગ્યે જ ઉપયોગમાં લેવાય છે. જો કે, ક્યારેક તેમને સંપાદન કરવું હજુ પણ જરૂરી છે.\nપ્રથમ વિભાગને ખોલો "વાન સેટઅપ" શ્રેણીમાં "અદ્યતન". કાર્ય અહીં અક્ષમ છે. "એસપીઆઈ ફાયરવૉલ", જે બાહ્ય હુમલા સામે રક્ષણ માટે જવાબદાર છે, વિશ્વસનીયતા માટે ટ્રાફિક પસાર કરવાનું પરીક્ષણ કરે છે. મોટેભાગે, એક DMZ સર્વર સંપાદન જરૂરી નથી. તે જાહેર નેટવર્ક્સને ખાનગી નેટવર્ક્સથી અલગ કરવાની ક્રિયા કરે છે અને સામાન્ય રીતે ડિફૉલ્ટ મૂલ્ય બાકી રહે છે. એનએટી નેટવર્ક સરનામાંનું ભાષાંતર કરે છે અને ક્યારેક ફિલ્ટરિંગના પ્રકારને બદલવાની જરૂર પડી શકે છે, જે આ મેનૂ દ્વારા પણ થાય છે.\nવિભાગ પર જાઓ "લેન સેટઅપ". આ તે છે જ્યાં ડિફૉલ્ટ આઇપી સરનામું અને સબનેટ માસ્ક બદલાય છે. અમે તમને ખાતરી કરવા માટે સલાહ આપીએ છીએ કે બોક્સ ચેક થયેલ છે. "રાઉટરનો ઉપયોગ DHCP સર્વર તરીકે કરો". આ સુવિધા બધા કનેક્ટેડ ઉપકરણોને આપમેળે નેટવર્ક સેટિંગ્સ પ્રાપ્ત કરવા દે છે. ફેરફારો કર્યા પછી, બટન પર ક્લિક કરવાનું ભૂલશો નહીં. "લાગુ કરો".\nમેનૂ પર જુઓ "વાયરલેસ સેટિંગ્સ". જો બ્રોડકાસ્ટિંગ અને નેટવર્ક લેટન્સી વિશેનાં બિંદુઓ લગભગ ક્યારેય બદલાશે નહીં "ડબ્લ્યુપીએસ સેટિંગ્સ" ફક્ત ધ્યાન આપવું જોઈએ. ડબ્લ્યુપીએસ તકનીક તમને PIN કોડ દાખલ કરીને અથવા ઉપકરણ પર બટનને સક્રિય કરીને ઍક્સેસ પોઇન્ટ પર ઝડપથી અને સુરક્ષિત રીતે કનેક્ટ થવા દે છે.\nવધુ વાંચો: રાઉટર પર ડબ્લ્યુપીએસ શું છે અને શા માટે?\nનેટગેર રાઉટર્સ Wi-Fi નેટવર્કના રીપીટર મોડ (એમ્પ્લીફાયર) માં ઑપરેટ કરી શકે છે. તે કેટેગરીમાં સમાવવામાં આવેલ છે "વાયરલેસ પુનરાવર્તન કાર્ય". આ તે છે જ્યાં ક્લાઈન્ટ પોતે અને પ્રાપ્ત થતા સ્ટેશનને ગોઠવેલું છે, જ્યાં ચાર મેક એડ્રેસ ઉમેરી શકાય છે.\nડાયનેમિક DNS સેવા સક્રિયકરણ પ્રદાતા પાસેથી તેની ખરીદી પછી થાય છે. વપરાશકર્તા માટે એક અલગ એકાઉન્ટ બનાવવામાં આવ્યું છે. રાઉટરના વેબ ઇન્ટરફેસમાં, મેનૂ દ્વારા મૂલ્યો દાખલ કરવામાં આવે છે "ગતિશીલ DNS".\nસામાન્ય રીતે, તમારે કનેક્શન માટે લોગિન, પાસવર્ડ અને સર્વર સરનામું આપવામાં આવે છે. આવી માહિતી આ મેનુમાં દાખલ કરવામાં આવી છે.\nછેલ્લા ભાગમાં હું વિભાગમાં ઉલ્લેખ કરવા માંગુ છું "અદ્યતન" દૂરસ્થ નિયંત્રણ. આ સુવિધાને સક્રિય કરીને, તમે બાહ્ય કમ્પ્યુટરને રાઉટરની ફર્મવેર સેટિંગ્સને દાખલ અને સંપાદિત કરવાની મંજૂરી આપો છો.\nનેટવર્ક સાધન વિકાસકર્તાઓએ કેટલાક સાધનો ઉમેર્યા છે કે જે માત્ર ટ્રાફિકને ફિલ્ટર કરવાની મંજૂરી આપતું નથી, પણ જો અમુક ચોક્કસ સુરક્ષા નીતિઓ સેટ કરે છે, તો ચોક્કસ સંસાધનોની ઍક્સેસને પણ મર્યાદિત કરે છે. આ નીચે પ્રમાણે કરવામાં આવે છે:\nવિભાગ "બ્લોક સાઇટ્સ" વ્યક્તિગત સંસાધનોને અવરોધિત કરવા માટે જવાબદાર છે, જે હંમેશાં શેડ્યૂલ પર કામ કરે છે. વપરાશકર્તાને યોગ્ય મોડ પસંદ કરવાની અને કીવર્ડ્સની સૂચિ બનાવવા માટે આવશ્યક છે. ફેરફારો પછી તમારે બટન પર ક્લિક કરવાની જરૂર છે "લાગુ કરો".\nઆશરે સમાન સિદ્ધાંત મુજબ, સેવાઓને અવરોધિત કરવાથી, બટનને દબાવીને ફક્ત સૂચિ વ્યક્તિગત સરનામાંથી બનેલી છે. "ઉમેરો" અને ઇનપુટ જરૂરી માહિતી.\n"સૂચિ" - સુરક્ષા નીતિઓનું શેડ્યૂલ. આ મેનુમાં, અવરોધિત દિવસો પ્રદર્શિત થાય છે અને સક્રિય સમય પસંદ કરવામાં આવે છે.\nઆ ઉપરાંત, તમે સૂચનાઓનો સિસ્ટમ ગોઠવી શકો છો જે ઈ-મેલ પર મોકલવામાં આવશે, ઉદાહરણ તરીકે, ઇવેન્ટ લોગ અથવા અવરોધિત સાઇટ્સને દાખલ કરવાનો પ્રયાસ. મુખ્ય વસ્તુ એ સાચી સિસ્ટમ સમય પસંદ કરવાનું છે જેથી તે બધું સમયસર આવે.\nવેબ ઇન્ટરફેસને બંધ કરતા પહેલા અને રાઉટરને ફરીથી પ્રારંભ કરતા પહેલા, ફક્ત બે પગલા બાકી છે, તે પ્રક્રિયાના અંતિમ પગલા હશે.\nમેનૂ ખોલો "પાસવર્ડ સેટ કરો" અને અનધિકૃત પ્રવેશોથી ગોઠવણીકર્તાને સુરક્ષિત કરવા માટે પાસવર્ડને એક મજબૂત સ્થાને બદલો. યાદ રાખો કે સુરક્ષા કી ડિફૉલ્ટ રૂપે સેટ કરેલી છે.સંચાલક.\nવિભાગમાં "બેકઅપ સેટિંગ્સ" જો જરૂરી હોય તો વધુ પુનઃપ્રાપ્તિ માટે વર્તમાન સેટિંગ્સની કૉપિને ફાઇલ તરીકે સાચવવાનું શક્ય છે. કંઈક ખોટું થયું હોય તો ફેક્ટરી સેટિંગ્સમાં રીસેટ કાર્ય પણ છે.\nઆ તે છે જ્યાં આપણી માર્ગદર્શિકા લોજિકલ નિષ્કર્ષ પર આવે છે. અમે નેટગેર રાઉટર્સની સાર્વત્રિક ગોઠવણી વિશે શક્ય તેટલું કહેવાનો પ્રયાસ કર્યો. અલબત્ત, દરેક મોડેલની પોતાની લાક્ષણિકતાઓ હોય છે, પરંતુ મુખ્ય પ્રક્રિયા આમાંથી વાસ્તવિક રીતે બદલાતી નથી અને તે જ સિદ્ધાંત પર કરવામાં આવે છે.


Jayanti Bhanungari Murder Case Chabil Patel is the main accused\nજયંતિ ભાનુશાળી મર્ડર કેસને લઇ ચોંકાવનારો ખુલાસો, છબિલ પટેલે જ આપી હતી સોપારી\nFebruary 17, 2019 | 6:44 pm IST\nભાજપના પૂર્વ ઉપાધ્યક્ષ અને અબડાસાના પૂર્વ ધારાસભ્ય જયંતી ભાનુશાળીની હત્યા માટે પૂર્વ ધારાસભ્ય છબીલ પટેલે રૂ.30 લાખની સોપારી શંશીકાંત ઉર્ફે બિટિયા દાદાને આપ્યાનો ઘટસ્ફોટ થયો છે. એસઆઈટી દ્વારા શંશીકાત ઉર્ફ બિટિયા દાદા અને અશરફ શેખને સાપુતારાના તોરણ ગેસ્ટ હાઉસમાંથી ઝડપી લીધા જેમાં આ વિગત ખુલી છે. સોપારી લેનાર શંશીકાત અને અશરફની ધરપકડ પરથી હત્યા કઈ રીતે થઈ અને કોણે શાર્પ શૂટરોને મદદ કરી તેની રજેરજની વિગતો મળી છે. બે શાર્પશૂટરો પકડાયા પણ તેઓનો ત્રીજો સાગરીત હજુ ફરાર છે.\nસીટે ઝડપી પાડેલા બે આરોપીમાં શશીકાંત ઉર્ફે બિટિયા દાદા સામે ખૂન,લૂંટ,ધમકી સહિત 15 ગુના અને અશરફ શેખ સામે ચોરીના ચાર ગુના નોંધાયા છે. આ ઉપરાંત શશીકાંતને પૂણેમાંથી તડીપાર પણ કરવામાં આવ્યો છે.તપાસમાં ખુલેલી વિગત મૂજબ જયંતી ભાનુશાળીની હત્યા થઈ તેના બે માસ પહેલા પૂણેના મોલમાં શંશીકાત અને અશરફને છબીલ પટેલ મળ્યા હતા. પટેલે તેઓને ભાનુશાળીની હત્યાની સોપારી રૂ.30 લાખમાં આપી હતી. હત્યા પાછળ ભાનુશાળી તેઓ ઉપર ખોટા કેસો કરીને હેરાન કરતો હોવાની વિગતો પટેલે આરોપીઓને જણાવી હતી. આ પેટે રૂ.પાંચ લાખ એડવાન્સ આપ્યા બાદ હથિયારોની ખરીદી અને વાહનની ખરીદી કરીને હુમલાખોરોએ કરી હતી. તે પછી ત્રણ વખત શશીકાંત દાદાને છબીલ પટેલ કારમાં બેસાડી ભૂજ રેકી કરવા માટે લઈ ગયા હતા. ભાનુશાળીની હત્યા તેમના ઘર પાસે નહી થઈ શકે તેમ જણાવીને ટ્રેઈનમાં હત્યા થાય તેવું આયોજન કરવા માટે શૂટરે કહ્યું હતું.\nછબીલ પટેલે પોતાની પર થયેલા કેસ પતે પછી હત્યા માટે ભૂજ બોલાવશે તેમ શશીકાંતને જણાવ્યું હતું. તે પછી છબીલ પટેલે ભાનુશાળીને ટ્રેનમાં પતાવી દેવાની શૂટરોની યોજના મૂજબ વ્યવસ્થા કરી હતી.ગત 24 ડીસેમ્બરે શશીકાંતને નારાયણી ફાર્મમાં બોલાવ્યો બાદમાં અશરફ પણ ફાર્મ હાઉસમાં પહોંચ્યો હતો. 10થી 12દિવસ રોકાયેલા હત્યારા ફોનનો ઉપયોગ માત્ર વિડીયો જોવા પુરતો કરતાં તેમજ ફાર્મની બહાર પણ નીકળતા ન હતા. બાદમાં યોજના મૂજબ નક્કી થયા બાદ ૭મી જાન્યુઆરીએ રાત્રે આરોપીઓ ફાર્મમાં બહાર નીકળ્યા ભાનુશાળી જે ટ્રેનમાં હતા તેમાં જનરલ કોચની ટિકીટ લઈને ફર્સ્ટ કલાસના ડબ્બામાં ચડી ગયા હતા. બાદમાં યોજના મૂજબ ભાનુશાળીની હત્યા શામખિયાળી પાસે હત્યા કર્યા બાદ રાત્રે 12.45 વાગ્યે ચેઈન પૂલીંગ કરીને ઉતરી ગયા બાઈક પર બેસીને રાધનપુર-પાલનપુર તરફ થઈ આબૂ થી પૂણે ટ્રેનમાં પહોંચી ગયા હતા.\nપેટ્રોલ ખાલી થતાં ભચાઉથી ટ્રેનમાં બેઠા\nશૂટરો બાઈક પર ભૂજ જવા નીકળ્યા ત્યાં પેટ્રોલ ખાલી થતાં અટવાયા જો કે, રસ્તામાં વાહનચાલક પાસેથી પેટ્રોલ લઈ બાઈક પેટ્રોલપંપ સુધી પહોંચાડયું પરંતુ ટ્રેનનો સમય થઈ જતાં ભૂજ નહી પહોંચાય તેવું લાગતાં શશીકાંતે ભચાઉથી ટ્રેનમાં બેસવાનું નક્કી કર્યું. ત્રીજા સાથીને બાઈક શામખિયાળી પાસે મૂકવા કહ્યું હતું.\nપહેલી ગોળી અશરફે મારી\nભાનુશાળીના કમ્પાર્ટનો દરવાજો શશીકાંતે ખખડાવ્યો એટલે દરવાજો ભાનુશાળીએ ખોલ્યો. શશીકાંતે ‘યહા હમારી સીટે હૈ ભાનુશાળીએ જણાવ્યું કે, જીસકી સીટ હૈ સબ યહા પૈ હે’ તેમ કહી દરવાજો બંધ કરતાં હતા. તે સમયે શશીકાંતે દરવાજાને ધક્કો માર્યો અને અશરફે છાતીમાં ગોળી મારતાં ભાનુશાળી ઢળી પડયા હતા. બીજી ગોળીઓ શશીકાંતે માથામાં મારીને ચેઈન પુલીગ કરી બંન્ને ફરાર થઈ ગયા હતા.


આપણે એ જ કામ કરીએ છીએ જે આપણે ખરેખર કરવા માંગીએ છીએ? – CAREERKHOJJ – Blog\nઆપણે એ જ કામ કરીએ છીએ જે આપણે ખરેખર કરવા માંગીએ છીએ?\nએકવાર એક બેન્કના મેનેજરને એમની નિવૃત્તિ સમયે પૂછવામાં આવ્યું કે જરા તમારા બાળપણ વિષે કહો. સાંભળીને પહેલા તો મેનેજર સાહેબ હસ્યા અને પછી હળવેથી બોલ્યા, ‘હું નાનો હતો ત્યારે મોટો થઈને ડોક્ટર બનવા માંગતો હતો!’\nઅત્યારે આપણી આસપાસ કામ કરતા ડોકટરો, એન્જિનિયર, મેનેજરો, શિક્ષકોને ઉપરનો સવાલ પૂછીએ તો શું એ સંભાવના નથી કે હાલમાં તેઓ જે કંઈ છે એ કદાચ કદી બનવા પણ નહોતા માંગતા? ચાલો, એ તો દૂરની વાતો થઇ! આ સવાલ ખુદને જ પૂછીએ તો જવાબ શું મળશે? શું આપણે અત્યારે જે અભ્યાસ કરી રહ્યા છીએ અથવા કોઈ નોકરી કરી રહ્યા છીએ કે જે કાંઈ પણ કામ કરી રહ્યા છીએ એ ખરેખર એ જ અભ્યાસ, એ જ નોકરી, એ જ કામ છે જે આપણે ખરેખર કરવા માંગીએ છીએ? એન્ડ ફની થિંગ ઇસ ધેટ જવાબ મોટે ભાગે ‘ના’ જ મળે છે.\nજમાનો દેખાદેખીનો છે. આજનો વિદ્યાર્થી પોતાને ગમતો કોર્સ પસંદ કરતા પહેલા જે તે કોર્સની ‘માર્કેટ કંડિશન’ ચકાસતો થઇ ગયો છે. પહેલા તો એ કોઈ ‘ટ્રેન્ડી કોર્સ’ પસંદ કરશે; પછી એ એ તપાસશે કે પોતે પસંદ કરેલા કોર્સમાં કેટલા વિદ્યાર્થીઓ એડમિશન લે છે; પછી વાત આવશે મિત્રોની, વડીલોની, પાડોશીઓની, અને ‘ઓળખીતાઓ’ની સલાહની! અને થશે એવું કે આ બધી ‘પ્રોસેસ’માં એ એટલું તો ચેક કરતા ભૂલી જ જશે કે પોતાને ખરેખર એ જ કોર્સમાં રૂચી કે આવડત છે કે નહી.\nઆ તો એવું થયું કે શાક બની ગયું, પણ મીઠા વગરનું!\nઆજના જમાનાના વન ઓફ ધ ટ્રેન્ડી કોર્સીઝની (અરે એન્જિનીયરિંગની, યાર!) વાત કરીએ. કીડીયારું ફાટી નીકળે એ જ રીતે વર્ષ 2006-07માં ભારતભરમાં એન્જીનીયરીંગની જે 1500 આસપાસ કોલેજો હતી; એ વધતી ગઈ, વધતી ગઈ, વધતી ગઈ અને 2014-15માં અધધધ 3300ને પણ ટપી ગઈ! આ વસ્તુ કોઈ એક જ પ્રવાહ પ્રત્યેનો આપણો અપાર પ્રેમ દર્શાવે છે!\nચલો, કોલેજો તો ખુલે, એમાં કાંઈ ના થાય! પણ પરિસ્થિતિ તો ત્યારે વણસી જયારે એક સર્વે બહાર પડ્યો કે, એન્જિનિયરિંગ પાસ-આઉટ્સમાંથી પણ સરેરાશ 20% થી 33% ‘એન્જિનીયરો’ નોકરી વગરના રહી જાય છે અને જેને નોકરી મળે છે એમાંથી બધા પણ કાંઈ ખાસ ઉકાળી લેતા નથી. ઘણાની સેલેરી માટે ‘pathetically low’ જેવો શબ્દ પ્રયોજવો પડે છે.\nઅહીંયા બાળકોનું ભવિષ્ય તેઓની આવડત પરથી નહી, પણ તેના બોર્ડ રિઝલ્ટ પરથી નક્કી કરવામાં આવે છે! ચાદર કરતા વધુ પગ પસારવાનો ટ્રેન્ડ ભારતમાં કંઈ નવો નથી. કોમર્સ ફિલ્ડની વાત કરીએ તો, ધોરણ 12નું રિઝલ્ટ ભલે પિટાઈ ગયું હોય, પણ કરવા છે તો પ્રોફેશનલ કોર્સીઝ જ!\nવાત કરીએ રૂડા અને રંગીલા ‘ચાર્ટર્ડ અકાઉન્ટન્ટ’ અને ‘કંપની સેક્રેટરી’ની! પહેલા તો એ જાણી લેવું જોઈએ કે ભાઈ, આ કોઈ ડિગ્રી નથી, પણ સર્ટિફિકેશન કોર્સ છે! અને એમાં પણ સી.એ.નો કોર્સ તો ‘વર્લ્ડઝ ટફેસ્ટ કોર્સીઝ’માં શામેલ છે. જનરલી, આસાન પદ્ધતિ અને ‘આવડે એવા’ સિલેબસથી આવા કોર્સીઝ્નું પહેલું લેવલ તો પાર થઇ જાય છે, પણ સાચું પાણી તો બીજા લેવલથી જ મપાય છે!\nનહી માનો? મે-2015માં લેવાયેલ સી.એ. (આઈ.પી.સી.ઈ.)નું પરિણામ 8.47% જ હતું. અને સી. એસ. (એક્ઝીક્યુટીવ) તો એનાથી પણ ઉતર્યું અને માત્ર 4.96% એ આવીને અટક્યું.\nવાત એમ છે કે એજ્યુકેશન ફિલ્ડમાં આટલી હા-હોનું કારણ વધતી હરીફાઈ અને દેખાદેખી જ છે. આજનો વિદ્યાર્થી પોતાના સારા-નબળા પાસા જાતે ચકાસતો બંધ થયો છે.\nતો આ રોગનો ઈલાજ શું? એવું ન બને કે ફક્ત લુખ્ખી સલાહો જ નહિ પણ તાર્કિક માર્ગદર્શન પણ મળી રહે તેવી કોઈ સિસ્ટમ આપણી પાસે હોય; એવું પણ થવું ન જોઈએ કે આપણી આવડત અને રૂચીને અનુકુળ અભ્યાસ વિષે જાણી અને ઇચ્છીએ તો એ અભ્યાસ તરફ આગેકુચ કરી શકીએ; અને એ પણ કે આપણે ઈચ્છીએ એ વિષયો અંતર્ગત દુનિયા સાથે સતત સંપર્કમાં રહી જાણકારી મેળવી શકાય અને જાણકાર લોકો પાસેથી કોઈ સમસ્યા કે પ્રશ્નોનો ઘેરબેઠા ઉકેલ મેળવી શકાય?\nખુશખબર એ છે કે ટેકનોલોજીની હરણફાળથી આપણને ઘણી એવી વેબસાઈટ અને એપ્લીકેશનની ભેટ મળી છે કે જેનાથી આ બધુ શક્ય બન્યુ છે. ‘CAREER KHOJJ’ જેવી વેબસાઈટ-કમ-એપ્લીકેશન પણ આવી જ ટેકનોલોજી તરફથી મળેલ અનોખી ભેટ છે.\nચાલો માની લઈએ કે ભણતર અંગેની સમસ્યાનો ઉકેલ મળી ગયો, પણ ભણ્યા પછી શું?\nધ મોસ્ટ ટ્રેજિક પાર્ટ ઓફ ધ સ્ટોરી એ છે કે આ રેસમાં મનગમતો કે આવડત પ્રમાણેનો અભ્યાસ કરી પણ લઈએ તો શું અભ્યાસને અનુકુળ નોકરી મળે છે? ઉદાહરણ તરીકે, આસપાસ નજર ફેરવીએ તો એવા કેટલા સ્કોલર્સ મળશે કે જે એવી જગ્યાએ ‘સેટલ્ડ’ છે, કે જે તે જગ્યાએ તેઓ જે-તે કોર્સ કરીને હોવા જોઈએ?\nઆમ જોઈએ તો આ સમસ્યાના બે પાસા છે: એક, માંગ અને પુરવઠાનો નિયમ. એટલે કે માર્કેટમાં જેટલા એન્જિનિયરો, એકાઉન્ટન્ટો, એમ.બી.એ ની જરૂરીયાત છે એના કરતા તેઓની સંખ્યા વધુ છે. એક સામાન્ય તર્ક તરીકે અને એક નાના પાયા પર કદાચ આ વાત સાચી પણ છે.\nપણ જો થોડા વધુ ઊંડાણથી આ બાબતનો અભ્યાસ કરીએ તો પરિસ્થિતિ અલગ જ છે. અહી બીજું પાસુ, એટલે કે, ‘employer’ અને ‘job-seeker’ વચ્ચેના કમ્યુનિકેશનનો અભાવ, પ્રકાશમાં આવે છે.\nએક સર્વે મુજબ વર્ષ 2015માં MBA paasoutsની બજારમાં માંગ વર્ષ 2014 કરતા વધી છે. પરંતુ સામે તેઓની બેરોજગારીના પ્રમાણમાં કોઈ જ ફેરફાર થયો નથી. (કદાચ, વધ્યો પણ છે એમ કહીએ તો પણ અતિશયોક્તિ નથી!)\nઆ ઘટના કમ્યુનિકેશનનો જ અભાવ દર્શાવે છે. અને આ સમસ્યા બંને તરફ નુકસાન કરનાર છે. આ સમસ્યા નિવારવા એક એવા પ્લેટફોર્મ જરૂર છે જ્યાં ‘employer’ અને ‘job-seeker’ સામેસામે આવી પોતાની જરૂરિયાતો સંતોષી શકે. ‘CAREER KHOJJ’ જેવી વેબસાઈટ અને એપ્લીકેશન આવા પ્લેટફોર્મ પર કામ આપે છે એ ખરેખર નોંધનીય છે.\nમાત્ર ટેકનોલોજીની ડાહ્યી ડાહ્યી વાતો કરવાથી શું વળવાનું? તેનો ઉપયોગ પણ કરવો ઘટે. અનેક નકામી ગેમ્સ અને એપ્લીકેશનની સાથે આવી માહિતીસભર અને ઉપયોગી એપ્લીકેશન પણ જો આજ-કાલના યુવાનોના મોબાઈલ ફોનમાં ‘સ્પેસ’ પામશે ત્યારે જ આ ‘કરીઅર’ નામની લંકા પર રામરાજ્ય આવશે.\nયુવાશક્તિ ભારતનું ભવિષ્ય છે. આ યુવાશક્તિ એના જીવનમાં ‘સ્ટેબલ’ હોય એ ખુબ જ જરૂરી છે. આ પરિબળ જ વિકાસના દરવાજા ખખડાવશે. પરંતુ મંઝીલ સુધી પહોંચવા માટે એક રસ્તો તો નક્કી કરવો ઘટે ને!\nઆફ્ટર ઓલ, ‘ભારતનું ભાવી’ કરીઅર વિષે અનિશ્ચિત યુવાનોના હાથમાં તો આપી ના શકાય ને, ભૂરા!\nMarch 9, 2016 in CAREERKHOJJ, Digital Education


પથ્થરનો જવાબ AK-47થી આપું છું, આવી જાઓ મોદીજી\nબસપા નેતા જગતસિંહના વિવાદાસ્પદ નિવેદનનો વિડીયો સોશ્યલ મીડિયામાં વાયરલ\nલખનઉ તા. ૧૨ : પૂર્વ વિદેશ મંત્રી નટવરસિંહના દીકરા અને બસપા નેતા જગત સિંહ પોતાના એક નિવેદને લઇ વિવાદોમાં ફસાયા છે. જગત સિંહે પીએમ નરેન્દ્ર મોદી, રાજસ્થાનના વર્તમાન મુખ્યમંત્રી અશોક ગેહલોત અને પૂર્વ મુખ્યમંત્રી વસુંધરા રાજેને લઇ આ વિવાદાસ્પદ નિવેદન આપ્યું છે. રામગઢ વિધાનસભા સીટ પરથી બસપાના ઉમેદવાર સિંહે કહ્યું કે તેઓ પથ્થરનો જવાબ એકે-૪૭થી આપે છે. તેની સાથે જ તેમણે પીએમ મોદી, ગેહલોત, અને રાજેનું નામ લેતા કહ્યું કે આવી જાઓ બધાને પેટી પેક કરીને મોકલીશ. જગત સિંહના વિવાદાસ્પદ નિવેદનનો વીડિયો સોશ્યલ મીડિયામાં વાયરલ થઇ રહ્યો છે.\nઆપને જણાવી દઇએ કે રામગઢ વિધાનસભા સીટ પર પૂર્વમાં બસપા ઉમેદવાર લક્ષ્મણ સિંહના મોત બાદ ચૂંટણી સ્થગિત કરી દેવાઇ હતી. અહીં ૨૮ જાન્યુઆરીના રોજ મતદાન અને ૩૧મી જાન્યુઆરીના રોજ મતગણતરીની તારીખ નક્કી છે. જગત સિંહે ૯ જાન્યુઆરીના રોજ અહીં બસપા ઉમેદવાર તરીકે રજીસ્ટ્રેશન કરાવ્યું. કહેવાય છે કે આ વીડિયો રજીસ્ટ્રેશન બાદનો જ છે.\nવાયરલ વીડિયોમાં સિંહ કહેતા દેખાય છે કે હું પાછળ હટીશ નહીં. ગોળી ચાલશે તો પહેલી ગોળી મારી છાતીમાં લાગશે. પત્થરનો જવાબ AK-47ની સાથે કરું છું હું. તો આવી જાઓ અશોકજી. આવી જાઓ મોદી જી, આવી જાઓ વસુંધરાજી બધાને પેટી પેક કરીને મોકલીશું.\n'સોશિયલ મીડિયા પર આકરી પ્રતિક્રિયા' આ વીડિયો સામે આવ્યા બાદ રાજકીય ગલિયારામાં તેના પર ઘમાસણ મચવાનું નક્કી છે. જો કે હજુ કોઇ પાર્ટીની તરફથી કોઇ નિવેદન સામે આવ્યું નથી. બીજીબાજુ સોશિયલ મીડિયા પર આ નિવેદનને લઇ આકરી પ્રતિક્રિયાઆ પણ સામે આવી છે.(૨૧.૧૮)


ક્ષિતિજની પેલે પાર (વાર્તા ) ~ પલાશ બારોટ - iGujju | Gujarati Ghazal | Poem | Story | Education\nઆકાશમાં ઘેરાતાં વાદળોએ સમી સાંજના સૂરજને ઢાંકી દીધો હતો. ઘડિયાળના અભાવમાં કોઈ ન કહી શકે કે સાંજના ૪:૩૦ વાગ્યા હતા. સાંબેલાધાર પડતાં વરસાદ વચ્ચે મારી બાઇક સડસડાટ સરદારબ્રિજ પર થી પસાર થઈ રહી. ઘણી સ્થળોની દિલમાં ખાસ જગ્યા હોય છે, અલગ જ આકર્ષણ હોય છે. ભીની માટીની પેલી જાણીતી સુગંધ, અને રિવરફ્રન્ટના એ જાણીતાં દ્રશ્યને જોતા જ હું પણ તેની તરફ આકર્ષાઈ ગયો. હજુ કંઈ ખ્યાલ આવે તે પહેલાં જ, મારી બાઇક રિવરફ્રન્ટના રસ્તે વળી ગઈ હતી. પાર્કિંગ લોટ માં પહોંચ્યા પછી, એક ચોક્કસ સ્થળે બાઇક પાર્ક કરી, અને રિવરફ્રન્ટનાં બાંકડે બેઠો. હું એમ પણ આખે-આખો પલળેલો હતો, એટલે વરસાદથી બચવા બ્રિજની નીચેના ભાગમાં બેસીને ગૂંગળાવાનું મન નતું. ખુલ્લા આકાશ નીચે, સાબરમતીના તટે, ઝરમર વરસતાં વરસાદ વચ્ચે હતો હું.\nખિસ્સામાંથી ઈયરપોડ્સ કાઢીને મ્યુઝિક ચાલુ કર્યું, અને અલ્કા યાજ્ઞિકનાં સ્વરમાં વાગ્યું, “अगर तुम साथ हो…” વરસતાં વરસાદનાં લીધે, આજે અહીંયા લોકો ઓછા હતાં. અને જે હતાં, એ ફક્ત ૨-૩ કપલ. ક્ષણિક ઈર્ષ્યા થઈ ગઈ એ તમામને જોઈને. કારણકે, આજથી ઠીક ૧૩ મહિના પહેલાં હું પણ આવી રીતે જ તેની સાથે આવતો હતો અહીંયા સમય ગાળવા. બેકગ્રાઉન્ડમાં અલ્કા સૂર રેલાવતી રહી, અને તેનાં અવાજના નશામાં હું આંખો બંધ કરીને ભૂતકાળમાં સરી પડ્યો…\n“अगर तुम साथ हो…” ભૂતકાળના સ્મરણો વાગોળતાં લાગણીઓનો બંધ છલકાઈ ઉઠ્યો અને હું બબડી પડ્યો.\nઅચાનક જ, એક વિચિત્ર એહસાસ થયો; થોડો જાણીતો, થોડો અચરજ પમાડે તેવો. જાણે મારા હાથ ફરતે કોઈકે પોતાનો હાથ વીંટાળ્યો હોય. પણ જાણીતો સ્પર્શ. પાંપણો ખુલી અને તરત જ એ દિશામાં જોયું.\n“मैं तुम्हारे साथ ही तो हुँ!!!” આંખો મીંચકારીને મને કોણી મારતાં એ બોલી ઉઠી.\nમને મારી આંખો ઉપર વિશ્વાસ નહોતો થતો! શું આ ડેજા-વુ હતું? ફરીથી બધા એ જ અનુભવો? એ જ જાણીતી બેચેની, એ જ સુકાતું ગળું, એ જ વધતાં દિલના ધબકારા…સાબરમતી પર થી વહેતાં ઠંડા પવનનાં મોજાં મારા શરીરને ભલે સ્પર્શતા હતાં, અંદર થી તો હું પરસેવે વળી રહ્યો હતો. સ્વસ્થ થતાં સહેજેય ૫-૧૦ સેકન્ડ લાગી ગઈ. ઈચ્છતો તો હતો કે એને છાતી સમી લગાવી દઉં; પણ થોડા ઘાવ જે હજુ પણ ખુલ્લા હતાં, ઊંડા હતાં, તેમણે જવાબ આપવાનું નક્કી કર્યું.\n“તું, અને સાથે? છેલ્લા ૧૩ મહિના તને જોવી તો દૂર ની વાત રહી, તારો અવાજ પણ ક્યાં સાંભળ્યો છે મેં?” મોઢું મચકોડીને મેં કહ્યું.\nમારા પાસે આવીને, કાનમાં એ એકદમ ગંભીર સ્વરથી બોલી, “હું તારી સાથે જ હતી. પણ ૧૩ મહિનામાં તે ક્યારેય મને સાદ આપ્યો ખરો?”\nમારી પાસે જવાબમાં કંઈ નહોતું. તે સાચી હતી,પણ સંપૂર્ણપણે નહીં. મેં તેની જોડે વાત કરવાનો પ્રયત્ન નહોતો કર્યો તે વાત સાચી, પણ મનમાં ને મનમાં તેને દિવસમાં કેટલીય વાર યાદ કરી છે, એ તેને ક્યાં ખબર!\nઅનપેક્ષિત શાંતિ છવાઈ ગઈ. કદાચ એને પણ આનો ખ્યાલ આવી ગયો, એટલે મારા ખભે પોતાનું માથું ઢાળતા બોલી, “યાદ છે તને? આપણે પણ આવી રીતે જ ફરવા આવતાં હતાં અહીંયા?”\n“યાદ કેમ ન હોય? સાંજે ૫ વાગે તારા Coaching Classesના ગેટ પર થી તને પિક કરતો હતો અને આપડે અહીં જ આવતા હતા ને… શિયાળામાં એકબીજાની હૂંફ સાથે શંભુની કૉફી, ઉનાળામાં Hoccoનો આઈસ્ક્રિમ, અને આ ચોમાસામાં ગરમા-ગરમ ભુટ્ટો…. અને પછી એકમેકના હાથ પકડીને રિવરફ્રન્ટ પર ચાલતાં-ચાલતાં, વાતો કરતાં-કરતાં ઠેક એલિસબ્રિજના છેડે પહોંચી જતાં…. બધું જ યાદ છે મને…” બધી જ લાગણીઓ અને યાદોને મેં શબ્દોમાં ઠાલવી દીધી…\n“તો આજે પણ, ચાલવા જઈશું?”\nવરસાદમાં આટલું પલડ્યા પછી, મારી વૉક પર જવાની જરાય ઈચ્છા નહતી. મારા મોઢા પર ના અણગમાને જાણે એ પારખી ગઈ હોય તેમ, હું એનો પ્રસ્તાવ ફગાવી દઉં એ પહેલાં જ, મારી સામે જોઇને, એ જ જાણીતું ‘Puppy Face’ બનાવ્યું. એને એક આ ખરાબ આદત હતી. ભૂતકાળમાં જ્યારે એને પોતાનું કંઈક કામ કઢાવવું હોય, પોતાનું ધાર્યું કરાવવું હોય, ત્યારે આમ જ, મારી આંખોમાં આંખો પરોવીને, બન્નેવ હોઠોને એક પ્રકારનો આકાર આપીને ‘Puppy Face’ બનાવીને મારી સામે એવા ભાવથી જોતી, કે હું તેને ના ન કહી શકતો.\nઆ વખતે પણ, હું ના ન કહી શક્યો. જોકે, ના તો એને એમ પણ ન જ પાડી શકત; કારણકે ૧૩ મહિના પછી, તેને મળ્યો, તેને જોઈ, એટલે જાતે જ તેની તરફ ખેંચાઈ ગયો હતો હું.\nઅમે બેવ, વરસાદથી પૂરા પલળેલા, બેન્ચ પરથી ઉભા થયાં, અને એલિસબ્રિજની દિશામાં, રિવરફ્રન્ટ પર ચાલવા માંડ્યા.\n“આજકાલ ક્યાં છું તું? અને શું કરે છે?” જે સવાલ મને છેલ્લા ૧૩ મહિનાથી બેચેન કરતો હતો, તે આજે આખરે પૂછી જ કાઢ્યો.\nપૂરા ફિલ્મી ઢબે, શાહરુખ ખાનને પણ પાછળ મૂકી દે, એવાં રોમાન્ટિક અંદાજમાં મારી વધું નજીક આવીને બોલી, “હું હંમેશાથી તારા દિલમાં જ તો છું! અને રહી વાત કંઈક કરવાની, તો મારો તો આખો દિવસ તને યાદ કરવામાં જ પસાર થઈ જાય છે…” ચાલતાં-ચાલતાં, મને ફ્લાયઇંગ કિસ આપતાં બોલી એ.\n“તું યાર જિંદગીમાં ક્યારે Serious થઈશ? હું તને શું પૂછું છું, અને સામે તું મને શું જવાબ આપે છે!” તેનાં વિશે કશું જ જાણવાં ન મળ્યું, એટલે હું ગિન્નાયો.\n“કેમ? થોડું ઓછું chessy હતું? તે Smirk કરતાં બોલી. “યાદ છે તું પણ મારી જોડે આવી રીતે જ flirt કરતો હતો! અને ખબર છે ને તને, તારી એવી વાતો સાંભળીને હું કેટલું શરમાઈ ઉઠતી!”\nમને યાદ કેમ ના હોય? તેની પાછળ પાગલની જેમ ફરતો હું. તે મારા માટે સર્વસ્વ બની ગઈ હતી. અને આ વાતની જાણ તો તેને પણ હતી જ ને! પણ બસ, મને હેરાન કરવામાં, કંઈક અલગ જ મજા પડતી એને…અને જાણીજોઈને મને પોતાની પાછળ ફેરવતી હતી એ. બસ, દુઃખ એ વાતનું હતું, કે તેનાં જીવનમાં મારી જે જગ્યા હતી, તે કદાચ કોઈક બીજાએ લઈ લીધી હતી.\n“સાંભળવા મળ્યું છે કે તું હવે બીજા કોઈક સાથે છે… મને મળાવ તો ખરી તારા પ્રિન્સ ચાર્મિંગથી!” થોડી ઈર્ષ્યા અને થોડી બેચેની સાથે હું પૂછી બેઠો. જાણે આજે લાગણીઓ ઉપરનો કાબૂ જ ગુમાવી દીધો હતો! જાણે મગજ અને જીભ વચ્ચે કોઈ સંપર્ક જ નહતો રહ્યો! ન ચાહવા છતાં, દિલ આવાં પ્રશ્નો પૂછી રહ્યું હતું.\n“બધાએ સંભળાવ્યું, અને તે સાંભળી લીધું?” અલબત્ત, તેને મારાથી આની અપેક્ષા નહોતી. ચાલતાં ચાલતાં જ થોડી દૂર થઈ ગઈ મારાથી. રસ્તા પર નીચે જોતા જોતાં, ઢળેલા ખભે ચાલતી રહી. મને ખ્યાલ આવી ગયો કે તેને ખોટું લાગ્યું છે આ વાતનું. હજુ તો હું વાત વાળવાં જાઉં, તે પહેલાં જ, તે આગળ બોલી:\n“સંબંધોના સમીકરણો તું કદાચ ક્યારેય શીખ્યો જ નથી. ત્રીજા વ્યક્તિનાં કહેવાથી, જો બે પ્રેમી વચ્ચે ગેરસમજ થઈ જાય, તો તેમનો સંબંધ જ પાયાવિહોણો હોય! સ્નેહસંબંધ નામની ઇમારત ભલે પ્રેમરૂપી ઈંટોથી બની હોય, તેને મજબૂતી, વિશ્વાસ અને સંવાદિતા નામનું ચણતર જ આપે છે!” મને મારા ખભે થી પકડી, મારી આંખોમાં આંખો પરોવીને બોલી. આટલી ગંભીર મેં તેને ક્યારેય નહોતી જોઈ.\nહું સ્તબ્ધ હતો. કારણકે મને ખબર હતી કે તેણે બોલેલો એક-એક શબ્દ સાચો હતો. કદાચ હું ક્યારેય તેને સમજી જ નહોતો શક્યો… કદાચ હું તેના માટે એટલો Insecure હતો, કે એનાં બોલેલા શબ્દો કરતાં બીજાનાં બોલેલા શબ્દો ઉપર વધારે ભાર આપ્યો હતો.\nકેટલીયે મિનિટો સુધી અમે ચૂપ-ચાપ ચાલતાં રહ્યા. વરસાદ હજુ પણ ઝરમર વરસતો હતો. હું વાતનો છેડો શોધી રહ્યો હતો, કે ક્યાંક આગળ વાત કરી શકું. ચાલતાં-ચાલતાં, અમે Hoccoના રિવરફ્રન્ટ આઉટલેટ પાસે પહોંચ્યાં.\n“કંઈક ખાઈશું?” વાતાવરણ થોડું નોર્મલ કરવાનાં આશયથી મેં પૂછ્યું.\nતેણે ફક્ત માથું હલાવીને હા પાડી. અમે રેસ્ટોરાંમાં પ્રવેશ્યાં, અને મેં જાણીજોઈને સૌથી ખૂણામાં રહેલ ટેબલ પસંદ કર્યું. થોડી વારમાં Waiter આવ્યો ઓર્ડર લેવાં.\n“One Espresso for me, and Cappuccino and Walnut Brownie for the lady.”\nખાસ્સા સમયનાં મૌન પછી, ધીમા અવાજે તે બોલી, “તને મારી મનપસંદ Walnut Brownie હજુ યાદ છે?”\n“હોય જ ને! આ રેસ્ટોરાંમાં મળતી તમામ dishes આપડે order કરેલી છે, અને તને જો કંઈ સૌથી વધારે ગમી હોય, તો એ આ Walnut Brownie જ છે!”\nCoffee અને Brownie આવી ગઈ. Brownieને જોતાં જ મેં કહ્યું,\n“૧૩ મહિનામાં, અહીંયા બધું જ બદલાઈ ગયું છે. અહિયાનું Management, અહીંનો Staff, રેસ્ટોરાંનું Interior, બધું જ…. પણ જો કશું નથી બદલાયું, તો એ છે તું, અને તારી આ Walnut Brownie!”\nતે શરમાઈ ઉઠી. અને તેના ચહેરા પરની સ્મિતને જોતા, મને ઠંડક થઈ. Cappucinoનો સિપ લેતા મારી ફીરકી લેતી હોય, એવી અદાથી પૂછ્યું,\n“છેલ્લા ૧૩ મહિનામાં, મને મિસ કરી કે નહીં? મારી યાદ આવતી હતી ખરી?”\nઠેક ૧૩ મહિને મોકો મળ્યો હતો તેને મારો પક્ષ મુકવાનો; તેને કહેવાનો કે આ ૧૩ મહિના કેવી રીતે કાઢ્યાં છે મેં.\n“તને ક્યાં ખ્યાલ જ છે કે તને કેટલી યાદ કરી છે અને કેટલી મિસ કરી છે! તું ગઈ ત્યારથી કંઈ જ ઠીક નથી લાગતું. કપરાં ચઢાણો તો પહેલા પણ હતાં જ જીવનમાં; પણ તું હોતી હતી સાથે તો એક આશ્વાસન હતું કે સઘળું સંભાળી શકીશ. પણ તું ગઈ, તો સાથે-સાથે મારા જીવનમાં એક કાયમી ખાલીપો છોડી ગઈ. શાંત રાતોમાં જ્યારે મન અશાંત રહેતું, ત્યારે જો કોઈ મને સમજી શકવાને કાબીલ હતું, તો એ તું જ હતી. ના, એવું નથી કે તારા ગયા પછી ‘Cry Baby’ ની જેમ રાતો રડતાં વિતાવી છે અને આંસુથી ઓશીકા ભીના કર્યા છે. પણ હા, તારી સાથે, હું કોઈ અલગ જ વ્યક્તિ હતો. એટલે જ કદાચ, છેલ્લા ૧૩ મહિનામાં તને તો શોધતો જ હતો, પણ સાથે-સાથે, તારી સાથેના મને પણ શોધતો હતો. તું મારા જીવનમાં નમક જેવી હતી; હતી ત્યાં સુધી કિંમત ન સમજાઈ, અને ગઈ ત્યારથી બધું જ ફિક્કું લાગે છે.\nલાશની ઈચ્છા ક્યાં કદી પુછાય છે,\nતેની તો બસ કાઢી જવાની રાહ જોવાય છે;\nવહેમ છે દુનિયાને કે જીવું છું તારા વિના,\nબાકી, મોતને તો વર્ષો થયાં, ફક્ત શ્વાસ લેવાય છે…”\nમારી આંખો ભીની હતી, પણ તેની પણ ક્યાં કોરી હતી! આંખનાં ખૂણેથી એક આંસુનું ટીપું સરકીને, તેનાં ગાલના ખાડામાં સમાઈ ગયું.\nTissueથી એ આંસુ છુપાવતાં બોલી, “જો આટલું જ મહત્વ રાખું છું હું તારી Life માં, તો મને જવા જ કેમ દીધી?”\nશું જવાબ આપત આનો? કે મારી નાદાની, મારી નાસમજી, મારા ઇગોના કારણે? એનાં આ સવાલે મને ચૂપ કરી દીધો. જોકે જવાબો તો આપવાં હતાં; કરેલી ભૂલોની માફી પણ માંગવી હતી. એટલે ખોંખારો ખાઈને બોલ્યો:\n“મારા જીવનમાં કરેલી ભૂલોની જો લિસ્ટ બનાવું, તો કદાચ એમાં, તને મારી જિંદગીમાંથી જવા દેવી, એ સૌથી પ્રથમ આવે. અને Believe Me, તને હું ક્યારેય ગુમાવવા નહોતો ઈચ્છતો. સંબંધોમાં ગેરસમજો સામાન્ય છે. પણ જ્યારે ઈગો તેની સાથે ભળી જાયને, તો સંબંધ ઝેર બની જાય છે. આપણી વચ્ચે પણ કંઈક એવું જ થયું હતું ને? ગેરસમજો થતી ગઈ, અને આપણે સંવાદ કરીને તેનો ઉકેલ લાવવાં મથતાં રહ્યાં. શબ્દ-નિશબ્દની આ રમતમાં, તું અને હું, કદાચ ક્યારેય ભેગા જ ન થઈ શક્યા. પછી ધીમે-ધીમે અહમનો ટકરાવ થતો ગયો, અને આપણાં સંબંધનો સુવર્ણકાળ જોત-જોતામાં આથમી ગયો. હું કશું તને કહેવા નહતો ઈચ્છતો, અને તું કાંઈ સાંભળવા પણ ઉભી ન રહી. સમય પણ એટલો નાજુક હતો ને, કે આપણામાંથી કોઈ પણ, ઉકેલ માટે વિચારી જ નહતું રહ્યું. પણ જ્યારે દિમાગ ઠંડુ થયું, ત્યારે દિલે જણાવ્યું કે ક્ષણિક અણબનાવ, દિલમાં ધરબાયેલી લાગણીઓને ખતમ ન કરી શકે. અને બસ ત્યારથી જ, છેલ્લા ૧૩ મહિના કંઈ રીતે કાઢ્યાં છે ને, એ બસ મારું મન જ જાણે છે. ઘણાં પ્રયત્નો કર્યાં તારી ભાળ મેળવવાનાં; તારી બહેનપણીઓને પૂછ્યું, તારી ગલીઓના કેટલાય આંટા-ફેરા માર્યા છે….Social Media પર, તને કેટલી હદે stalk કરી છે, એની તને ક્યાં ખબર જ છે… પણ, છેલ્લે જ્યારે તારી ક્યાંયથી કોઈ ખબર ન પડી, ત્યારે મેં પ્રયાસો પણ છોડી દીધાં. તેમ છત્તાં, જ્યારે પણ મન ભારી થઈ જતું, કે તારી ખૂબ જ યાદ આવી જતી, ત્યારે આમ જ, અહીંયા રિવરફ્રન્ટ પર બેસવા આવી જતો…”\nઅચાનક ત્યારે જ, Waiter બિલ લઈને આવી પહોંચ્યો. ખબર નઈ તેને અચાનકથી શું વિચાર આવ્યો, મને કહે, “હું તારી બહાર રાહ જોઉં છું. જલ્દી આવજે.”\nબિલ ચૂકવીને બહાર આવ્યો, ત્યારે વરસાદ થંભી ગયો હતો. સપ્તરંગી ઈન્દ્રધનુષે જાણે આખું આકાશ રંગી દીધું હતું. સૂર્યાસ્ત થવાને બસ થોડી જ મિનિટોની વાર હતી. હું તેની નજીક જઈને ઉભો રહ્યો. પોતાની બન્નેવ હાથોની હથેળીમાં મારા ચહેરાને સમાવીને તે બોલી;\n“પોતાનાં મનમાં Guilt લઈને ન ફર. આપણામાંથી કોઈનો વાંક નહોતો. જો કંઈક ખોટું હતું, તો એ હતો આપણો સમય. અને છુટા પડ્યાં એ કદાચ નિર્ધારિત હતું, બસ આપણને તેનો ખ્યાલ નહોતો. અને બાકી હું તો તારી સાથે જ હતી આખો વખત; બસ તને દેખાઈ નહોતી!” મારા માંડ કોરા થયેલાં વાળને પોતાનાં હાથથી વિખેરીને મુસ્કુરાતાં, નદીની છેક નજીક જઈને ઉભી રહી.\nહું દોડ્યો એની પાછળ. કારણકે છેલ્લા ૧૩ મહિનાથી જે સપનું દર રાત્રે જોતો હતો, કે તેની સાથે એક મુલાકાત થઈ જાય, ભલે પછી તે છેલ્લી રહે, તે સપનું આજે પૂરું થયું હતું. પણ ક્યાંક એવી ઈચ્છા પણ હતી, કે ૧૩ મહિના પહેલા ગેરસમજમાં લેવાયેલ પગલાંને, થયેલી ભૂલોને સુધારી શકું. તેની પાસે જઈને મારો હાથ તેની તરફ લંબાવીને મેં પૂછ્યું;\n“મારી સાથે પાછી ચાલવા તૈયાર છું?”\nતેણે પહેલાં, મારા લંબાવેલા હાથને જોયો, પછી મારી સામે જોયું, અને નાનકડું સ્મિત ફરકાવીને માથું નકારમાં ધુણાવ્યું.\n“કેમ?” મારાથી પૂછી જવાયું. મને લાગતું હતું કે તે બધું ભૂલવા તૈયાર છે.\n“કારણકે, જો મેં તારો હાથ પકડ્યો ને, તો આ વખતે તો તને છોડીને નહીં જ જઈ શકું…” તે બોલી.\n“ક્યાં જવું છે તારે મારી વગર?” હવે હું અકળાઈ ઉઠ્યો હતો.\n“ત્યાં.” નદીની દિશામાં આંગળી ચીંધીને મારો ચહેરો એ દિશામાં ફેરવીને બોલી; “ક્ષિતિજની પેલે પાર…”\nમને કશું ખબર ના પડી. કહેવા શું માંગતી હતી તે? મને લાગતું હતું કે તે હવે ક્યારેય મારાથી દૂર નહીં થાય, અને કેમ તે ક્ષિતિજ તરફ આંગળી ચીંધતી હતી?\nઆ બધાં જ સવાલોના જવાબ મેળવવા મેં તેની સામું જોયું તો…. આ શું? તે મારી બાજુમાં હતી જ નહીં! ક્યાં ગઈ એ? રિવરફ્રન્ટ આખું ખુલ્લું હતું, એટલે દૂર-દૂર સુધી નજર દોડાવી દીધી. ક્યાંય ન દેખાઈ એ. એક ક્ષણ માટે તો એવું પણ લાગ્યું કે જાણે મેં કોઈ સપનું જોયું હોય. પણ ના… તે સપનું તો નહોતું. મેં તેને છેલ્લા દોઢ કલાકમાં મહેસૂસ કરી હતી!\nમગજ ચકરાવે ચઢી ગયું. કાંઈ ખ્યાલ જ નહોતો આવતો. મગજ કાંઈ સમજે, કંઈ તર્ક બેસે મગજમાં તે પહેલાં જ, મારા હાથમાંથી રેસ્ટોરાંનું બિલ સરક્યું જમીન પર. ઉઠાવીને ઓર્ડર વાંચ્યો, તો હતો:\nઆંખો આશ્ચર્યમાં પહોળી થઇ ગઇ, અને કાનમાં વાગતું રહ્યું, “अभी ना जाओ छोड़कर, के दिल अभी भरा नहीं…”\nPart2will be released Next Sunday…\nTags: kshitij ni pele parPalash Barotstory


ટયૂશન કલાસ ટૂંક સમયમાં શરૂ થશે: શિક્ષણમંત્રી - Khabar Gujarat\nHome રાજ્ય ગુજરાત ટયૂશન કલાસ ટૂંક સમયમાં શરૂ થશે: શિક્ષણમંત્રી\nકોરોના કાળમાં બંધ પડેલા ટ્યૂશન ક્લાસીસ હવે ટુંક સમયમાં ગુજરાતમાં શુર થશે. રાજ્યના શિક્ષણ મંત્રી ભૂપેનદ્રસિંહ ચૂડાસમાએ રાજકોટમાં પત્રકારો સાથેની વાતચીતમાં સ્પષ્ટ કરી દીધુ છે કે હવે રાજ્યમાં ટ્યૂશન ક્લાસીસ આગામી દિવસોમાં શરૂ થશે. સાથે રાજકોટના ટયુશન ક્લાસીસના સંચાલકો સાથે પણ શિક્ષણમંત્રીની બેઠક થઇ હતી. જેમાં ક્લાસીસ સંચાલકોને ખાતરી આપી હતી કે, ટુંક સમયમાં ક્લાસીસ શરૂ કરવા અંગેની પણ લીલીઝંડી અપાઈ શકે છે.\nઉલ્લેખનીય છે કે ગઇ 11મી જાન્યુઆરીથી ગુજરાતમાં ધોરણ.10 અને 12ની શાળાઓમાં અને ઉચ્ચ શિક્ષણના છેલ્લા વર્ષનું ફિઝિકલ શિક્ષણ શરૂ કરવા રાજ્ય સરકારની મંજૂરી મળી ચૂકી છે. હાલ 80 ટકા કરતાં પણ વધુ સ્કૂલોમાં ધોરણ.10 અને 12નું ફિઝિકલ શિક્ષણકાર્ય શરૂ થઈ ગયું છે અને 50 ટકા કરતાં વધુ વિદ્યાર્થીઓની હાજરી થઇ રહી છે. જોકે હવે આગામી ટુંક સમયમાં ધોરણ.9 અને 11માં પણ ફિઝિકલ શિક્ષણનો પ્રારંભ થશે. કોરોના કાળમાં બંધ પડેલા ધો.9-11ના વર્ગો શરૂ કરવા આગામી 27મી ના રોજ મળનારી કેબિનેટ બેઠકમાં નિર્ણય કરવામાં આવશે.\nરાજ્યના શિક્ષણમંત્રીએ રાજ્યમાં ટ્યૂશન કલાસીસ શરૂ કરવા માટે સંચાલકો પણ મળ્યા હતા અને બેઠક પણ કરી છે. જે પ્રમાણે હવે ટુંક સમયમાં ખાનગી કલાસીસ શરૂ કરવાની હૈયા ધારણા આપી હોવાનું કલાસીસ સંચાલકોએ જણાવ્યું હતુ.\nPrevious articleપહેલી ફેબ્રુઆરીથી ટ્રેનો નિયમિત શરૂ થવાના સમાચાર ‘સાચાં’ નથી!\nNext articleઇંધણમાં રોજ રૂપિયો વધે !!


રહસ્યઃ અવકાશી ગોળો પડવાનો સિલસિલો ચાલુ, વધુ એક ગોળો આકાશમાંથી પડ્યો\nBy Atalsamachar dot comSat, 14 May 2022\nખેડામાં ફરી એકવાર અવકાશી ગોળો પડવાની ઘટના બની છે. ઉમરેઠ, દાગજીપુરા બાદ ચકલાસી નજીક ખેડાના ભુમેલ ગામમાં અવકાશમાંથી ગોળો પડ્યો છે. ભૂમેલ ગામના પૉલ્ટ્રી ફાર્મમા અવકાશમાંથી ગોળો પડતા લોકોમાં કુતુહલ સર્જાયુ છે. આખરે લોકો જાણવા ઉત્સુક છે કે, આકાશમાંથી સતત એક જ પ્રકારના ગોળા કેવી રીતે પડી રહ્યા છે અને માત્ર ખેડા વિસ્તારમાં જ કેમ પડી રહ્યાં છે. આ અવકાશી ગોળાનુ શુ રહસ્ય છે, લોકો આ ગોળાના એલિયનના પદાર્થ સાથે સરખાવી રહ્યાં છે.\nખેડાના ભૂમેલ ગામના એક પોલટ્રી ફાર્મમાં શુક્રવારે રાત્રે અવકાશી ગોળો આવીને પડ્યો હતો. ભારે અવાજ સાથે મોડી રાત્રે ગોળો પડતા પૉલ્ટ્રી ફાર્મના માલિક ગભરાઈ ગયા હતા. જેથી તેમણે ગામના સરપંચને જાણ કરી હતી. સરપંચે ચકલાસી પોલીસને જાણ કરતા ચકલાસી પોલીસ તુરંત ઘટના સ્થળે પહોંચી હતી. પોલીસે સ્થળ તપાસ કરી અવકાશી પદાર્થનો કબજો મેળવ્યો છે. હાલ આ ગોળાને ચકલાસી પોલીસ સ્ટેશન ખાતે લઇ આવવામાં આવ્યા છે. જે અંગેની એફએસએલને જાણ કરવામાં આવી.\nછેલ્લા બે દિવસથી અવારનવાર આ પ્રકારની ઘટના બનતા લોકોમાં કુતૂહલ સાથે ભયનો માહોલ ફેલાયો છે. ભૂમેલ ગામમાં પડેલો અવકાશી ગોળો એવો જ ગોળો છે જે ખેડાના અન્ય ત્રણ સ્થળોએ ખેતરમાં પડ્યા હતા.\nદાગજીપુરાગામની સીમમાં ગુલાબના ખેતરમાં તેમજ ખાનકુવા ગામની સીમમાં ખેતરમાં તેમજ શિલી જીતપુરામાં ખેતરમાં છતના પતરા તોડી આકાશમાંથી ગોળા પડ્યા હતા. જેથી લોકો ગભરાઈ ગયા હતા. આ ઘટનાને લઈને લોકોમાં ભય અને દહેશત પ્રસરી જવા પામી હતી. ફએસએલ દ્વારા તપાસ કરવામાં આવી રહી છે.\nએફએસએલ અધિકારી દ્વારા ગોળાઓની ચકાસણી કરવામાં આવી છે. પ્રાથમિક તબક્કે આ ગોળા સેટેલાઇટમાંથી છુટા પડેલા સ્પેસ બોલ હોવાનું અનુમાન થઈ રહ્યું છે. આ ગોળા વજનમાં બહુ હલકા છે. ફૂટબોલની સાઈઝથી થોડા મોટા અને ગોળાની બંને તરફ મોઢાના ભાગ વેલ્ડીંગ કરાયેલા છે. આ ગોળા ખુબ જ મજબૂત છે. આકાશમાંથી પડવા છતાં આ ગોળાઓ અકબંધ છે કોઈ નુકસાન થયું નથી. જેથી તે વિશેષ ધાતુમાંથી બનાવવામાં આવ્યા હોવાનું અનુમાન છે.\nઆ અંગેની ચકાસણી માટે સંબંધિત વિભાગ અને એજન્સીઓને જાણ કરવામાં આવી છે. આકાશમાંથી ભારેખમ ગોળા પડતા કોઇ જાનહાનીની સમાચાર સામે આવ્યા નથી. કારણ કે તે ગોળા ખાલી ખેતરમાં પડ્યા હતા.


ટેકનોલોજીના આધારે ખેડૂતો આગળ વધી રહ્યાં છે: PM મોદી | Narendra Modi at Krishi Unnati Mela - Sambhaav News\nટેકનોલોજીના આધારે ખેડૂતો આગળ વધી રહ્યાં છે: PM મોદી\nવડાપ્રધાન નરેન્દ્ર મોદીએ આજરોજ કૃષિ ઉન્નતિ મેળાનો પ્રારંભ કરાવ્યો છે. તેની સાથે તેમણે 25 કૃષિ વિજ્ઞાન કેન્દ્રોની આધારશીલા પણ રાખી. વડાપ્રધાન નરેન્દ્ર મોદી સહિત આ કાર્યક્રમમાં કૃષિ પ્રધાન રાધામોહન સિંહ, મધ્યપ્રદેશના મુખ્યમંત્રી શિવરાજસિંહ ચૌહાણ પણ ઉપસ્થિત રહ્યાં.\nઆ કાર્યક્રમમાં વડાપ્રધાન નરેન્દ્ર મોદીએ જણાવ્યું છે કે દેશમાં આ રીતના ઉન્નતિ મેળામાં ન્યૂં ઇન્ડિયાની જરૂરિયાત છે. દેશમાં આજે હજારો ખેડૂતો ટેકનિકની સહાયતાથી આગળ વધી રહ્યાં છે. આજે અનેક રાજ્યો રેકોર્ડ ઉત્પાદન કરી રહ્યાં છે. આજે દેશમાં દૂધ, દાળ, ઘઉંનું રેકોર્ડ ઉત્પાદન થઇ રહ્યું છે. આજે દેશના કૃષિ સેકટર દુનિયાને નવો રસ્તો બતાવે છે.\nતેમણે કહ્યું કે આપણે એ પણ ન ભૂલવુ જોઇએ કે સ્વતંત્રતા મળ્યા બાદ દેશમાં અનાજ ઉત્પાદનની શું સ્થિતિ હતી, સંકટ સમયમાંથી આપણા અન્નદાતા આપણને બહાર કાઢયા છે. વડાપ્રધાન નરેન્દ્ર મોદીએ કહ્યું કે કેન્દ્ર સરકાર સતત ખેડૂતોની આવક બમણી કરવાનું કામ કરી રહી છે. પીએમ મોદીએ જણાવ્યું કે ખેડૂત વિમા યોજનાના કારણે ખેડૂતોને ઘણો ફાયદો થઇ રહ્યો છે.\nઆ કાર્યક્રમમાં પીએમ મોદીએ કહ્યું પ્રધાનમંત્રી સિંચાઇ યોજના હેઠળ ખેતરમાં પાણીના વિજન સાથે કાર્ય કરી રહ્યું છે. જે સિંચાઇ યોજના દશકોથી અધુર હતી તેને 80 હજાર કરોડ રૂપિયાથી વધારે ખર્ચ કરી પૂરી કરવામાં આવી છે. આ અવસર પર વડાપ્રધાન મોદીએ ‘કૃષિ કર્મન’ અને ‘પંડિત દીન દયાળ કૃષિ વિજ્ઞાન પ્રોત્સાહન’ પુરસ્કાર એનાયત કર્યા. આ કૃષિ મેળાની થીમ-2022 સુધીમાં ખેડૂતોની આવક બેગણી કરવાની છે.\nસેન્સેક્સનો પારો વધુ પીગળ્યોઃ બેન્ક નિફ્ટી પ્રેશરમાં\nપોલીસ સ્ટેશનના પાર્કિંગમાં અાગ લાગતાં આઠ કાર ખાખ


મેટ્રોકોર્ટમાંથી કેસ સેશન્સ કોર્ટમાં કમિટ કરતા 25 વર્ષ થઇ ગયા...!\nનવગુજરાત સમય | Publish Date: May 8 2018 12:14AM\nમેટ્રોકોર્ટમાંથી સેશન્સ કોર્ટમાં કેસ કમિટ કરવામાં કોર્ટને 25 વર્ષ જેટલો સમય લાગી ગયો હોવાની ચોંકાવનારી વિગત બહાર આવી છે. આ કેસની ચાર્જશીટ સહિતની વિગતો સેશન્સ કોર્ટમાં મોકલી આપવામાં આવી ત્યારે ચાર આરોપીઓના તો મોત પણ થઇ ચૂક્યા છે. ઉલ્લેખનીય છે કે, જૂન 1993માં રતનપુર દાગીનાની લૂંટ કરવા હત્યા કરવામાં આવી હતી. જેમાં વહાબ સહિતના આરોપીઓ સામેલ હતા.\nશહેરના રતનપોળ ખાતે આવેલી શેઠની પોળમાં મનીષકુમાર રસિકભાઇ સોના-ચાંદીના દાગીના બનાવી, વડોદરા, સુરત, રાજકોટ સહિતની જગ્યાએ મોકલી આપતા હતા. તેમના ત્યાથી નિયમિત દાગીના જતા હતા. આ દરમિયાન 16 જૂન 1993ના રોજ તેમના વ્યક્તિ નારાયણભાઇ કુપાજી પ્રજાપતિ દાગીના લઇ નીકળ્યા હતા. તે સમયે તેમની પર ફાયરિંગ કરવામાં આવ્યું હતું અને સોના-ચાંદીના દાગીનાની લૂંટ કરી શખસો પલાયન થઇ ગયા હતા. જેથી આ મામલે ગાયકવાડ હવેલી પોલીસ મથક ખાતે લૂંટ-વિથ મર્ડરનો ગુનો નોંધવામાં આવ્યો હતો. બીજી તરફ ગંભીર પ્રકારનો ગુનો હોવાથી તપાસ ક્રાઇમ બ્રાન્ચે સંભાળી હતી અને અબ્દુલ વહાબ સહિત 15 આરોપીઓને ઝડપી લઇ જેલમાં ધકેલી આપ્યા હતા. પોલીસે આરોપીઓ સામે નિયત સમયમર્યાદામાં ચાર્જશીટ રજૂ કરી હતી. પરંતુ તેની સાથે મુદ્દામાલ મોકલી આપ્યો ન હતો. જેથી કેસ સેશન્સ કોર્ટમાં કમિટ થઇ શક્યો ન હતો. વર્ષો સુધી કેસ લટકી રહેતા કેસ અને મુદ્દામાલ ભૂલાઇ ગયો હતો.\nબીજી તરફ થોડા સમય પહેલાં જ હાઇકોર્ટે જૂના તમામ કેસો ઝડપી ચલાવવા અને આવા કોઇ પણ કેસ હોય તો કમિટ કરવા આદેશો જારી કર્યાં હતા. જેથી હત્યા-લૂંટનો કેસ મેટ્રોકોર્ટના ધ્યાને આવ્યો હતો. 25 વર્ષ જૂનો કેસ હોવાથી કોર્ટે પોલીસને મુદ્દામાલ તાકીદે રજૂ કરવા આદેશ આપ્યો હતો. જેથી પોલીસે છેવટે મુદ્દામાલ રજૂ કર્યો હતો અને 25 વર્ષ બાદ કેસ સેશન્સ કોર્ટમાં કમિટ કરવામાં આવ્યો છે. પરંતુ આ કેસ કમિટ થયો તે પહેલાં અબ્દુલ વહાબ સહિત ચાર મુખ્ય આરોપીઓના મોત થઇ ચૂક્યા છે.\nમુદ્દામાલના અભાવે સંખ્યાબંધ કેસ અટવાયા\nકોઇ પણ કેસ ચલાવવા માટે મુદ્દામાલ પણ મહત્ત્વની બાબત ગણવામાં આવે છે. એમાંય હત્યા જેવો ગંભીર કેસ હોય તો મુદ્દામાલ વગર ચાલી શકે નહીં. ત્યારે શહેરની વિવિધ અદાલતોમાં હત્યા, લૂંટ, બળાત્કાર સહિતના હજારથી વધુ ગંભીર કેસો છે જેમાં મુદ્દામાલ કોર્ટમાં નહીં આવતા કેસ કમિટ માટે અટવાઇ પડ્યા છે. ત્યારે કોર્ટોએ પણ આ મામલે પોલીસને તાકીદ કરી ઝડપી મુદ્દામાલ રજૂ કરવા નિર્દેષ આપ્યા છે.


સ્પેક્ટ્રમ પરત કરનારી કંપનીઓને રિફંડની માંગ - NGS Business\nસ્પેક્ટ્રમ પરત કરનારી કંપનીઓને રિફંડની માંગ-ટેલીકોમ-ઉદ્યોગવાર સમાચાર-Economic Times Gujarati\nસ્પેક્ટ્રમ પરત કરનારી કંપનીઓને રિફંડની માંગ\n7 Dec 2017, 1223 hrs IST, ET Bureau\nનવી દિલ્હી:ઋણનું રિસ્ટ્રક્ચરિંગ કરનારી જે ટેલિકોમ કંપનીઓએ તેમના એરવેવ્ઝ પરત સોંપી દીધા છે તેમને પેમેન્ટનું રિફંડ આપવા બેન્કોએ સરકારને જણાવ્યું છે. આ ઉપરાંત આવા સ્પેક્ટ્રમ પર ભવિષ્યની ડિફર્ડ પેમેન્ટની જવાબદારી પણ રદ કરવા માંગણી કરી છે. આ માંગ સ્વીકારાશે તો રિલાયન્સ કોમ્યુનિકેશન્સ અને એરસેલ જેવી કંપનીઓને ફાયદો થશે.\nટેલિકોમ સચિવને લખેલા એક પત્રમાં ઇન્ડિયન બેન્ક્સ એસોસિયેશન (આઇબીએએ) કહ્યું છે કે આવી કંપનીઓએ આપેલી બેન્ક ગેરંટી પણ પરત કરવી જોઈએ. ટેલિકોમ સેક્ટર પર ₹5.80 લાખ કરોડનું દેવું છે જે મોટા ભાગે બેન્કો અને સ્પેક્ટ્રમ ચુકવણીની જવાબદારીના કારણે છે.\nએપ્રિલ-જૂન ક્વાર્ટરમાં એડ્જસ્ટેડ ગ્રોસ રેવન્યુ (એજીઆર)માં વાર્ષિક ધોરણે 25.5 ટકા ઘટાડો થયો છે. તેમણે ઉમેર્યું કે ટેલિકોમ કંપનીઓની રેવન્યુ અને ઓપરેટિંગ માર્જિન અપૂરતા છે તેથી ઋણની ચુકવણી કે સ્પેક્ટ્રમ માટે નાણાં ચૂકવી શકે તેમ નથી. સરકારને એજીઆરનો અમુક હિસ્સો વાર્ષિક ફી તરીકે મળે છે.\nઇટી પાસે આ પત્રની નકલ મળી છે. તેમાં જણાવાયું છે કે મોટા ભાગની મોબાઇલ ઓપરેટરોએ પીએસયુ બેન્કો પાસેથી લોન લીધી છે તેને ધ્યાનમાં રાખતાં જે સ્પેક્ટ્રમ પરત સોંપવામાં આવે છે તેના માટે પહેલેથી વસૂલવામાં આવેલા નાણા રિફંડ કરવામાં આવે તેવી સરકારને વિનંતી કરવામાં આવે છે.\nઆ નાણાંનો ઉપયોગ બેન્કોને પુન:ચુકવણી માટે કરવામાં આવશે જેથી લોન એનપીએ બનતી અટકશે તેમ એસોસિયેશને ઉમેર્યું છે. તેમણે એ બાબત પર ભાર મૂક્યો હતો કે ભૂતકાળમાં સરકારે સરકારી કંપનીઓ બીએસએનએલ અને એમટીએનએલ માટે આવી સુવિધા આપી હતી.\nહાલમાં ટેલિકોમ કંપનીઓને સરકારને સ્પેક્ટ્રમ સરેન્ડર કરવાની છૂટ છે. પરંતુ તેમણે સ્પેક્ટ્રમ માટે જે નાણાં ચૂકવ્યાં હોય તેનું રિફંડ નથી મળતું અને તેમણે એરવેવ્ઝ માટે બાકીના સમયગાળા માટે હપતા ચૂકવતા રહેવા પડે છે. ધિરાણકારોનાં સંગઠનોએ જણાવ્યું કે બેન્ક ગેરંટી વટાવ્યા વગર તેને પરત કરવામાં આવે તો ટેલિકોમ કંપનીઓ માટે બહુ મહત્ત્વની કાર્યકારી મૂડી છૂટી થશે. ટેલિકોમ કંપનીઓ તેમનું દેવું ઘટાડવા માટે સ્પેક્ટ્રમ સહિતની એસેટ્સનું વેચાણ કરી રહી છે.\nઆ અરજી દર્શાવે છે કે બેન્કો તેમની લોન અંગે ઘણી મુશ્કેલ સ્થિતિમાં છે. મોટા ભાગની બેન્કોએ રિલાયન્સ કોમ્યુનિકેશન્સ અને એરસેલ જેવી ઋણગ્રસ્ત કંપનીઓને લોન આપેલી છે. રિઝર્વ બેન્ક ઓફ ઇન્ડિયાએ બેન્કોને ટેલિકોમ સેક્ટરની લોન અંગે વધારે જોગવાઈ કરવા નિર્દેશ આપ્યા છે. આરકોમ પર ₹45,000 કરોડનું દેવું છે. તે હાલમાં દેવું ઘટાડવા માટે ડેટ રિસ્ટ્રક્ચરિંગ પ્રક્રિયામાંથી પસાર થઈ રહી છે. એરસેલ પર ₹15,000 કરોડનું દેવું છે.


Patient Support Groups - Rheumatology Association of Gujarat (RAG), Rheumatologists, Gujarat, India\nસોગ્રેન્સ ઇન્ડિયા (એસઆઇ) દર્દીઓ અને તેમના પરિવારોને ‘‘સોગ્રેન્સ સિન્ડ્રોમ (એસએસ) સાથે બહેતર જીવન’’ જીવવા માટે સક્ષમ બનાવવાના હેતુને સમર્પિત છે. સોગ્રેન્સ ઇન્ડિયાનું સંચાલન દર્દી સ્વયંસેવકો દ્વારા થાય છે. સોગ્રેન્સ ઇન્ડિયા શિક્ષણના પ્રસાર દ્વારા, વધુ સારી જનજાગૃતિ દ્વારા તથા આરોગ્યસંભાળ ક્ષેત્રના વ્યાવસાયિકો વચ્ચે આદાનપ્રદાન માટે એક ફોરમ આપીને દર્દીઓને સક્ષમ બનાવવા માટે કાર્યરત છે. દર્દીઓ/પરિવારોને વ્યક્તિગત/સામૂહિક રીતે અથવા ટેલિફોનિક કે વર્ચ્યુઅલ ઇન્ટરએક્શન દ્વારા સલાહસૂચન કે જીવનશૈલી સંબંધિત માર્ગદર્શન સ્વરૂપે સહાય કરવામાં આવે છે. સોગ્રેન્સ ઇન્ડિયા, યુએસએના સોગ્રેન્સ સિન્ડ્રોમ ફાઉન્ડેશન (એસએસએફ) દ્વારા પ્રેરિત છે.


Surat DEO office employee become corona positive, general people enter not allowed, online complaint or application can be made|DEO કચેરીના કર્મીને કોરોના થતા લોકોની અવરજવર બંધ કરવામાં આવી, ઓનલાઈન ફરિયાદ કે અરજી કરી શકાશે\nSurat DEO office employee become corona positive, general people enter not allowed, online complaint or application can be made\nસુરત / DEO કચેરીના કર્મીને કોરોના થતા લોકોની અવરજવર બંધ કરવામાં આવી, ઓનલાઈન ફરિયાદ કે અરજી કરી શકાશે\nઅરજદારો સહિત તમામની અવરજવર પર પ્રતિબંધ મૂકાયો\nDEO કચેરીને બહારથી જ બંધ કરી દેવામાં આવી છે\nJul 01, 2020, 05:52 PM IST\nસુરત. જિલ્લા શિક્ષાધિકારીની કચેરીના કર્મચારી કોરોનામાં સપડાતા તકેદારીના ભાગરૂપે આજથી કચેરીને અરજદારો સહિત તમામની અવરજવર પર પ્રતિબંધ મૂકી દેવાયો છે. આ સાથે અરજદારો માટે ઓનલાઈન ફરિયાદ કે અરજી કરવાની વ્યવસ્થા પણ કરવામાં આવી છે.\nકચેરીને બહારથી જ બંધ કરી દેવામાં આવી\nસુરત જિલ્લા શિક્ષાધિકારીની કચેરીમાં ફરજ બજાવતા એક કર્મચારી કોરોના પોઝિટિવ આવતા જ કોરોનાનું વધુ સંક્રમણ નહીં થાય તે માટે સુરત જિલ્લા શિક્ષણાધિકારી એચ. એચ. રાજ્યગુરુએ આજથી કચેરી પર સામાન્ય લોકોની અવર-જવર પર પ્રતિબંધ મૂકી દીધો છે. કચેરીને બહારથી બંઘ કરી દેવામાં આવી છે.\nશહેરીજનોની સલામતીને ધ્યાનમાં રાખી નિર્ણય\nઅરજદાર કે પછી શિક્ષક કે સ્કૂલ સંચાલકો જેમની કોઈ પણ રજૂઆત ફરિયાદ હોય તે ઓનલાઈન લેવાની વ્યવસ્થા કરવામાં આવી છે. અંદર સ્ટાફ ફરજ બજાવી રહ્યો છે. જિલ્લા શિક્ષણાધિકારી એચ.એચ રાજ્યગુરુના જણાવ્યા મુજબ કોરોનાના કારણે શહેરીજનોની સલામતીને ધ્યાનમાં રાખીને આ નિર્ણય લેવાયો છે. કેમકે કચેરીમાં વધુ લોકો આવશે તો ચેપ પણ એટલો જ ફેલાશે.


બીએસએફે રૃ. ૧૭૦ કરોડની હેરોઇન પકડતાં ચકચાર\nમોટાપાયે ડ્રગ્સની હેરાફેરી થતી હોવાનો પર્દાફાશ થયો\n(પી.ટી.આઇ.)\tઅમૃતસર, તા. ૧૭\nસીમા સુરક્ષા દળ (બીએસએફ)એ આજે પાકિસ્તાન સરહદેથી હેરોઇનનો એક મોટો જથ્થો ઝડપી પાડયો છે. અજનાલા સેક્ટરના બોર્ડર આઉટ પોસ્ટ (બીઓપી) કોતરાઝાથી આ કોકેઇનને ભારતમાં સ્મેગલિંગ માટે ઘુસાડવાનો પ્રયાસ કરવામાં આવી રહ્યો ત્યારે તેની સાથે થોડાક શસ્ત્રો પણ ઝડપી પાડવામાં આવ્યા છે. આંતરરાષ્ટ્રીય બજારમાં જપ્ત કરવામાં આવેલી હેરોઇનની કિંમત આશરે રૃ. ૧૭૦ કરોડ અંદાજવામાં આવી છે. આમ સરહદેથી મોટાપાયે ડ્રગ્સની હેરાફેરી થતી હોવાનો પર્દાફાશ થયો છે.\nઆ અંગેની માહિતી આપતાં બીએસએફના અધિકારીએ જણાવ્યું હતું કે હેરોઇનના ૩૪ પેકેટ અને એક ઓટોમેટિક પિસ્ટલ મેગેઝિન અને આઠ રાઉન્ડ ગોળી પણ તેની સાથે જપ્ત કરવામાં આવી હતી. જોકે આમાં કોઇની ધરપકડ કરવામાં આવી નથી.\nબીઓપી કોતરાઝાથી ડ્રગ્સની મોટાપાયે સ્મગલિંગ થાય છે તેવી પાકી બાતમીને આધારે આ વિસ્તારમાં દેખરેખ વધારી દેવામાં આવી હતી. જેને પગલે આ જપ્તી કરવામાં આવી છે તેમ તેમણે જણાવ્યું છે.\nઆજે વહેલી સવારે બીએસએફના જવાનોને પાકિસ્તાન તરફ બીઓપી નજીક શંકાસ્પદ હિલચાલ દેખાઇ હતી તેમ જણાવતાં અધિકારીઓએ ઉમેર્યું હતું કે પછી જવાનો હરકતમાં આવતાં સ્મગલરો માલસામાન છોડીને ભાગી ગયા હતા. આમ બીએસએફે આટલા મોટાપાયે હેરોઇન પકડતાં આ સાબિત થયું છે કે ભારતમાં પાકિસ્તાનમાંથી મોટાપાયે ડ્રગ્સનો કારોબાર થાય છે.


ભારતીય ક્રિક્રેટર વરુણ ચક્રવતીએ ગર્લફ્રેન્ડ સાથે કર્યા લગ્ન, સ્ટેજ પર પત્ની સાથે રમ્યો ક્રિક્રેટ, જુઓ Video - Dustakk\nભારતીય ક્રિક્રેટર વરુણ ચક્રવતીએ ગર્લફ્રેન્ડ સાથે કર્યા લગ્ન, સ્ટેજ પર પત્ની સાથે રમ્યો ક્રિક્રેટ, જુઓ Video\nપ્રખ્યાત ભારતીય સ્પીનર વરુણ ચક્રવર્તીએ લગ્ન કરી લીધા છે. મિસ્ટ્રી સ્પિનર તરીકે ઓળખાતા વરુણ ચક્રવતી ગર્લફ્રેન્ડ નેહા ખેડેકર સાથે લગ્નના બંધનમાં બંધાયા છે, ઈજાના કારણે ઓસ્ટ્રેલિયા પ્રવાસથી ખસી જવા ફરજ પડી હતી. આ કૌભાંડમાં સામેલ વરૂણને કોરોનાને કારણે આ ક્ષણ માટે વધુ રાહ જોવી પડી હતી. કોરોનાને કારણે લાગેલા લોકડાઉનને કારણે વરુણ ચેન્નઈમાં ફસાઈ ગયો હતો, જ્યારે નેહા મુંબઇમાં અટવાઈ ગઈ હતી.\nઆ કારણે લગ્ન સ્થગિત કરવા પડ્યા હતું. બે વખત આઈપીએલનો ખિતાબ જીતનાર કોલકાતા નાઈટ રાઈડર્સએ પણ આ દંપતીને અભિનંદન આપતો એક વીડિયો શેર કર્યો છે, જેમાં વરુણ રિસેપ્શન દરમિયાન પત્ની સાથે ક્રિકેટ રમતા જોવા મળે છે. તે તેની પત્નીને બોલિંગ કરતા જોવા મળે છે.\nશાહરૂખ ખાનની માલિકીની ટીમ કેકેઆર દ્વારા વરૂણને આઈપીએલની 13 મી સીઝન માટે જંગી રકમ માટે ખરીદવામાં આવ્યો હતો. પછી, આ બોલરે તેની ફ્રેન્ચાઇઝીને નિરાશ કરી ન હતી અને આ આઈપીએલ સીઝનમાં 6.84 ની અર્થવ્યવસ્થા સાથે કુલ 17 વિકેટ લીધી હતી. આઈપીએલના શાનદાર પ્રદર્શનને કારણે તેને ઓસ્ટ્રેલિયા સામે ભારતની ટી 20 ટીમમાં તક મળી.\nજો કે, તે ઈજાને કારણે ટીમમાંથી બહાર થઈ ગયો હતો અને ટી નટરાજનને તેની જગ્યાએ ટીમમાં સામેલ કરવામાં આવ્યો હતો. નટરાજને પણ તકનો લાભ લીધો. તેને ત્રીજી અને અંતિમ વનડેમાં ઓસ્ટ્રેલિયા સામે આંતરરાષ્ટ્રીય ક્રિકેટમાં પ્રવેશ કરવાની તક મળી અને તે પછી તે ત્રણ મેચની ટી -20 માટે ટીમનો મહત્વપૂર્ણ ભાગ પણ બની ગયો. નટરાજને ચાર મેચમાં કુલ 8 વિકેટ ઝડપી હતી.\nTags: ipl star varun chakraborty, neha-khedekar, varun chakraborty\nદીવના બીચ પર પર્યટકોનો જમાવડો, સોશિયલ ડિસ્ટન્સના ઉડ્યા ધજાગરા, જુઓ તસવીરો


શુક્રવાર,9ઑક્ટોબર 2020 (12:41 IST)\nજમાનો ગયો જ્યારે ગરબા કરતા લોકો માત્ર ચણિયા ચોલી પહેરીને જતા હતા. આ નવરાત્રી હવે યુવા દરેક નવા ટ્રેંડને અજમાવી રહ્યા છે. એ હવે એવી ડ્રેસ ખરીદવું પસંદ કરે છે જે તેને આગળ પણ ઘણા બીજા અવસર પર કામ આવી શકે. તેથી ડ્રેસેસને મિક્સ અને મેચ કરીને પહેરવાથી પણ શોભે છે. કેટલાક પગેલાના રાખેલા કપડા તોપ કેટલાક નવા ખરીદીને એ તેમની એક જુદી જ વેશભૂષા બનાવીને પૂરે ક્રિએટીવીટી આ નવરાત્રી જોવા તૈયાર છે.\nતો આ વખતે જો તમને કોઈ નવું લુક તૈયાર કરવું છે તો તમારી પાસે3સરસ વિકલ્પ છે જેને ઘણી રીતથી મિક્સ મેચ કરીને સ્પેશલ નવરાત્રી લુક મેળવી શકાય છે. તમે ઈચ્છો તો જુદા-જુદા કોમ્બીનેશન બનાવીને તે નવરાત્રીના જુદા જુદા દિવસો માટે તૈયારી કરી શકો છો. આવો જાણીએ કેટલાક મિક્સ મેચ કરીને બનાવેલા ઉક વિશે.\n1. શરારા- આ દિવસો શરાર ચલનમાં છે. તમે શરારાને શાર્ટ કુર્તી અને લાંગ કુર્તા સાથે પહેરી શકો છો. આ સિંપલ સોબરથી લઈને હેવી વર્કમાં મળી જાય છે જેટલો હેવી લુક રાખવા ઈચ્છો છો તે મુજબ કુર્તા શરારા અને ઓઢણીનો કૉમ્બીનેશન બનાવો. ઓઢણીને જુદા-જુદ આ સ્ટાઈલમાં નાખતા જુદી જુદી જવેલરીના ઉપયોગથી તમે લુકમાં વેરિએશન લાવી શકો છો.\n2. પ્લાજો - પ્લાજોને પણ શાર્ટ અને લાંગ કુર્તા સાથે પહેરી શકાય છે. તેને ટૉપ અને ક્રાપ ટૉપ સાથે પણ પહેરી શકાય છે.\n3. ધોતી - ધોતીને તમે શાર્ટ કુર્તા લાંગ કુર્તા અને ટૉપ સાથે પહેરી શકો છો. આ જુદા જુદા પ્રિંટ વાળી ધોતી ખૂબ ટ્રેંડ કરી રહી છે.\nનવરાત્રિ કળશ સ્થાપના વિધિ અને મંત્ર


ડાયા‌િબટિક રેટિનોપથીની તપાસમાં પણ હવે ‘એઆઈ’નો ઉપયોગ | The use of 'AI' is now also diagnosed with diabetic retinopathy - Sambhaav News\nવોશિંગ્ટન: સ્વાસ્થ્યના ક્ષેત્રમાં નવી નવી ટેકનિક આવવાથી ઘણી ગંભીર બીમારીઓની ઓળખ કરવાનું અને તેનો ઉપચાર સરળ બની ગયો છે. કેન્સર સ્ટ્રોક અને હૃદયરોગ જેવા જીવલેણ રોગોની યોગ્ય સમયે જાણ કરવા માટે હવે આર્ટિફિશિયલ ઈન્ટેલિજન્સનાે ઉપયોગ થઈ રહ્યો છે. ગૂગલે ડાયાબિટીસના કારણે થતી આંખની બીમારી, જેમ કે રેટિનોપથીની તપાસ માટે પણ એઆઈ સિસ્ટમ વિકસાવી છે.\nલોહીના અસામાન્ય પ્રવાહના કારણે રે‌િટનામાં થતી ખરાબીને રેટિનોપથી કહેવાય છે. આ કારણે વ્યક્તિ દૃષ્ટિહીન થઈ શકે છે. ગૂગલની નવી એઆઈ સિસ્ટમથી આ બીમારીની સરળતાથી અને યોગ્ય સમયે જાણકારી મળી શકે છે. અમેરિકા, બ્રિટન અને સિંગાપોરની સાથે ભારતની પણ હોસ્પિટલમાં આ ટેકનિકનું પરીક્ષણ શરૂ કરાયું છે.\nમદૂરાઈની અરવિંદ નેત્ર હોસ્પિટલમાં રોજ દેશ-વિદેશથી આવતા ૨૦૦૦ દર્દીઓમાં રેટિનોપથીની જાણ મેળવવા એઆઈ સિસ્ટમનો ઉપયોગ કરવામાં આવે છે. વિશ્વ સ્વાસ્થ સંગઠનના જણાવ્યા મુજબ ભારતમાં લગભગ સાત કરોડ લોકો ડાયાબિટીસથી પીડાય છે અને તેઓ દૃષ્ટિહીન થવાનો ખતરો પણ છે. અહીં ૧૦ લાખ લોકો પર આંખના ૧૧ ડોક્ટર જ ઉપલબ્ધ છે. ડાયાબિટિક રેટિનોપથી જેવી બીમારીઓ માટે ડોક્ટરો ઓછા છે. આવામાં એઆઈ ટેકનિક દર્દીઓ માટે વરદાનરૂપ સાબિત થઈ શકે છે.\nનોકરીથી કર્મચારી ખુશ નથી, રોકવાની કવાયત!\nખાંડના મજબૂત વાયદા બજાર પાછળ હાજરમાં પણ સુધારો


Published on BNI NEWS 2020-01-17 15:17:59\nગુજરાતમાં 9મા ધોરણના ઈંટરંલ પરીક્ષામાં પૂછવામાં આવેલ એક પ્રશ્નને લઈને હોબાળો મચ્યો છે.\nઉલ્લેખનીય છેકે મહાત્મા ગાંધી દ્વારા આત્મહત્યાના પ્રયાસ સાથે જોડાયેલ ઘટ્ના પર પૂછવામાં આવેલ સવાલ ખોટો નથી પણ તેને ખોટા અનુવાદ અને મહત્મા ગાંધીના જીવનની આ ઘટનાની આ માહિતી ન હોવાને કારણે ભ્રમ ઉભો થઈ ગયો.\nસવાલ ગુજરાતી ભાષામાં કંઈક આ રીતે પૂછવામાં આવ્યો હતો - મહાત્મા ગાંધીએ આત્મહત્યા માટે શુ કર્યુ ? જ્યારે કે કેટલાક સમાચારમાં તેનુ અનુવાદ આ રીતે કરવામાં આવ્યુ - મહાત્મા ગાંધીએ આત્મહત્યા કેવી રીતે કરી ?\nવિવાદની વાત જવા દો. ગાંધીજીના બાળપણની આ ઘટના વિશે જાણીએ કે તેમણે આત્મહત્યાની કોશિશ કેમ કરી. આવો આ ઘટના વિશે તમને વિસ્તારપૂર્વક બતાવીએ..\nબીડી પીવાનીએ લત\n- તેમણે પોતાની આત્મકથા સત્યના પ્રયોગમાં બાળપણની આ ઘટનાનો ઉલ્લેખ કર્યો છે. તેમણે લખ્યુ છે કે પોતાના એક સંબંધી સાથે તેમને બાળપણમાં બીડી પીવાની લત પડી ગઈ હતી. બાળપણમાં તેમની પાસે એટલા પૈસા નહોતા કે બીડી ખરીદીને પી શકે. તેમના ચાચા બીડી પીતા હતા. તેઓ બીડી પી ને ઠુઠો ફેંકી દેતા હતા.\nજેને ઉઠાવીને ગાંધીજી અને તેમના સંબંધીએ બીડી પીવી શરૂ કરી. પણ આ ઠંઠુ દરેક સમયે મળતુ નહોતુ અને તેમાથી ધુમાડો પણ નહોતો નીકળતો. ત્યારબાદ તેમણે નોકરના ખિસ્સામાંથી પૈસાને ચોરી કરવી શરૂ કરી.\nતેથી કર્યો આત્મહત્યાનો નિર્ણય\nબીડી પીવાની લત પડ્યા પછી તેમને લાગ્યુ કે દરેક કામ તેમના વડીલોને પૂછીને જ કરવુ પડે છે. પોતાની મરજીથી કશુ પણ નથી કરી શકતા. તેઓ ઉબાય ગયા અને આત્મહત્યા કરવાનો નિર્ણય કર્યો. હવે સવાલ એ હતો કે આત્મહત્યા કેવી રીતે કરવી એ માટે તેમને ઘતુરાના બીજને પસંદ કર્યા.\nગાંધીજીએ પોતે આ ઘટના વિશે લખ્યુ છે, 'અમારી પરાધીનતા અમને ખૂંચવા માંડી. અમને દુખ એ વાતનુ હતુ કે મોટાની આજ્ઞા વગર અમે કશુ કરી શકતા નહોતા.\nઅમે ઉબાય ગયા અને અમે આત્મહત્યા કરવાનો નિર્ણય કર્યો. અમે સાંભળ્યુ હતુ કે ઘતુરાના બીજ ખાવાથી મૃત્યુ થાય છે. અમે જંગલમાં જઈને બીજ લઈ આવ્યા. સાંજનો સમય નક્કી કર્યો. કેદારનાથજીના મંદિરની દીપમાલામાં ઘી ચઢાવ્યુ. દર્શન કર્યા અને એકાંત શોધી લીધુ પણ ઝેર ખાવાની હિમંત ન થઈ.\nજો તરત જ મૃત્યુ ન થયુ તો શુ થશે ? મરવાથી ફાયદો શુ ? કેમ ન પરાધીનતા જ સ્વીકારી લેવામાં આવે ? છતા પણ બે ચાર બીજ ખાધા. વધુ ખાવાની હિમંત ન થઈ. બંને મોતથી ગભરાય ગયા અને નિર્ણય કર્યો કે રામજીના મંદિરમાં જઈને દર્શન કરીને શાંત થઈ જઈએ અને આત્મહત્યાની વાત ભૂલી જઈએ.\nTotal Visitors : 1843349


ભાલણ - યશગાથા ગુજરાતની\nભાલણ એ ગુજરાતી સાહિત્યમાં આખ્યાનનો પિતા કહેવામાં આવે છે . આજે તો કદાચ એનું નામ પણ બહુ ઓછા લોકો યાદ કરે છે . પણ એને યાદ ન કરે એનાથી કંઈ એની મહત્તા ઓછી નથી થઈ જતી . એક સર્વકાલીન મહાન ગુજરાતી રચનાકારોમાં ભાલણ હમેશા યાદ કરાતા રહેશે . જોકે આ મહાન ગુજરાતી રચનાકાર વિશે બહુ ઓછી માહિતી મળે છે . ત્યાં સુધી કે એમનો સમયગાળો પણ અંદાજીત છે . કહેવાય છે કે ઈ. સ. ૧૫મી સદી ઉત્તરાર્ધ થી લઈ ઇ.સ. ૧૯મી સદી પૂવાંર્ધ દરમિયાન હયાત એ હયાત હતા . જે મધ્યકાલીન ગુજરાતી કવિ, આખ્યાનના પિતા, પંડિત, અનુવાદક તરીકે પોતાની અમીટ છાપ છોડી ગયા છે .\nભાલણ જ્ઞાતિએ મોઢ બ્રાહ્મણ હતા. અટક ત્રવાડી. હા , સ્વામી દયાનંદ સરસ્વતી ની અટકવાળા જ . વતન પાટણ. તે સંસ્કૃતના પંડિંત હતા . ભાલણના ગુરુ શ્રીપત કે શ્રીપતિ હોવાનું માનવામાં આવે છે .\nઆ પણ વાંચો : ગુજરાતી બાળ સાહિત્યનું અમર પાત્ર મિયાં ફુસકી\nતેઓ પ્રારંભમાં જીવનમાં રામભકત બન્યા હોવાનું તેમની કૃતિઓ દ્વારા સમજાય છે. તેમણે અનેક દેવોની સ્તુતિ કરેલી. તેઓ સાંપ્રદાયિક વાડાઓમાં બંધાયેલા નહોતા. તેમને સંસ્કૃતની જેમ વ્રજભાષાનું પણ સારું જ્ઞાન હતું. ‘પૂરુંષોત્તમ મહારાજ’ તરીકે તેઓ જાણીતા હતા. સિદ્ધપુરના કવિ ભીમ જે પુરુષોત્તમનો ગુરુ તરીકે નિર્દેશ કરે છે એ આ ભાલણ જ છે એવી શક્યતા છે.\nગુજરાતી ભાષાને ‘ગુર્જર ભાષા’ તરીકે પહેલી વખત ઓળખાવનાર ભાલણ હતા. બોલે તો પહેલાં એવા ગુજરાતી જેણે ગુજરાતીને ગુર્જર એવું નામ આપ્યું . ગુજરાતી કવિતામાં કડવાબદ્વ આખ્યાનનો પાયો નાખવાનું મહત્ત્વનું કાર્ય તેમણે કરેલ હોવાથી તેમને ‘આખ્યાનના પિતા’ તરીકે ઓળખવામાં આવે છે.\nજેમાં પૌરાણિક વિષયોને લઈને તેમણે કેટલાંક આખ્યાનો આપ્યાં તેમણે ૩૦/૩૩ કડવાંનું ‘નળાખ્યાન’ આખું તેમાં શૃંગાર અને કરુણ રસનું સુંદર નિરૂપણ છે. આ ઉપરાંત પદ્મપુરાણ્પ્ પર આધારિત વીર અને અદ્ભુત રસવાળું ૨૨ કડવાંનું ‘જાલંધરઆખ્યાન’; મામકી નામની ગણિકાની રામભક્તિને નિરૂપતું ૮ કડવાંનું ‘મામકીખ્આખ્યાન’; ભાગવતની ધ્રુવકથા પર આધારિત, નિષ્કામ ભક્તિનો મહિમા કરતું ૧૮ કડવાંનું ‘ધ્રુવાખ્યાન’ ; માકંડેય પુરાણ પર આધારિત, મહિષાસુર અને શુંભ-નિશુંભના વધની કથા દ્વારા આઘશક્તિનો મહિમા કરતું ‘સપાશતી ચંડી-આખ્યાન’; શિવપુરાણની શિંકારીની કથા પર આધારિત, કવિના ધર્મયજ્ઞ અને વ્યવહારૂ, જ્ઞાનને પ્રકટ કરતું ૧૭ કડવાંનું ‘મૃગી-આખ્યાન’; રામાયણ અને રામસંબંધી અન્ય સંસ્કૃત સાહિત્ય આધારિત છે. એમનાં આ કડવાવાળા આખ્યાન આજે પણ એમની સ્મૃતિ જાળવી બેઠાં છે .\n૨૧ કડવાંનું ‘ રામ વિવાહ, સીતાવીવાહ તેમનાં અન્ય આખ્યાનો છે.\nતેમની પાસેથી પદોમાં રચાયેલી, ભક્તિરસવાળી ૨ કૃતિઓ, દશમસ્કંધ અન, ‘રામબાલચરિત’ મળે છે. ભાલાણે દશમસ્કંધ નો અનુવાદ ગુજરાતીમાં કરેલો છે . દુહા , ચોપાઈ ને ઝૂલણા વગેરે દેશીઓમાં રચાયેલાં, વિવિધ રાગ,નિર્દેશ અને લગભગ કડવાં જેવું રૂપ ધરાવતાં ૮૯3 પદોના ‘દશમસ્કંધ’માં તેમની અન્ય રચનાઓ ‘રૃક્સિણીવિવાહ’ અને ‘સત્યભામાવિવાહ’નો પણ સમાવેશ થાય છે . તેમાં વાત્સલા, સ્થિતિ. અને કરૃણરસમાં તેમની ઉચ્ચ કવિત્વશક્તિનું દર્શન થાય છે. સીતારવયંવર સુધીની કથાને રજૂ કરતું ૮૦ પદવાળું ‘રામબાલચરિત’ પણ વાત્સલ્યરસની ઉત્તમ કૃતિ છે. બાલસ્વભાવ અને બાલછેષ્ટાનાં સ્વભાવોક્તિભર્યાં ચિત્રો અને માતૃહૃદયની લાગણીનું એમાં થયેલું નિરૂપણ ગુજરાતી કવિતામાં અપૂર્વ છે. ‘રામ રંગ રીખે’ કે ‘નાવિક વળતો બોલિયો’ જેવાં તેમનાં પદો ખૂબ લોકપ્રિય છે… આ ઉપરાંત ‘કૃષ્ણવિષ્ટિ’, ‘રામવનવાસ’, ‘રેટિયા-ગીત’ અને ‘મહાદેવના સાત વાર’ તેમની અન્ય પદરચનાઓ પણ ખૂબ જ ઉત્કૃષ્ટ છે,\nતો સાથે સાથે દુહાની ૮૦ કડીઓમાં રચાયેલું, પાર્વતીએ લીધેલા ભીલડીવેશના પ્રસંગને આલેખતું ‘શિવભીલડી-સંવાદ/હર-સંવાદ’ કવિનું સળંગ બંધવાળું હળવી શૈલીનું કાત્ય છે ..જેનક પરથી જાદવ ભાભાઈ શિવ પાર્વતીની મોજડી નામની સુંદર હાસ્ય રચના દ્વારા લોકોને મનોરંજન પૂરું પાડ્યું હતું .\nઆ કવિની યશોદાયી કૃતિ તો છે ‘કાદંબરી’. સંસ્કૃત ભાષામાં રચાયેલી બાણ ભટ્ટની ગદ્યકૃતિનો ભાલણે આખ્યાનનાં ૪૦ કડવાંમાં સંક્ષેપે છતાં મૂળ કૃતિનો આસ્વાદ મળે એ રીતે કરેલો અનુવાદ છે. સંસ્કૃત કૃતિને આમ ગુજરાતી પદ્યમાં ઉતારનાર ભાલણ પ્રથમ સર્જક છે. સંસ્કૃત આવડતું ન હોવાથી મૂળ કૃતિ વાંચી ન શકે તેવા મુગ્ધરસિક જનો માટે ભાલણે મૂળ કૃતિના અલંકારો, વર્ણનો વગેરેનો મેદ ઓછો કરીને આ કૃતિ રચી છે. કહો કે અઘરા વર્ણન ને સાદું બનાવી દીધું…છે .\nઆમાં ભાલણની અનુવાદકલાનો રૂપાંતરકલાનો સુંદર પરિચય થાય છે. બાણની કલ્પનાકથાને ગુજરાતી પઘદેહમાં ઢાળતાં ભાલણે ભાષાસમૃદ્ધિ અને સર્જકતાની દીપ્તિ દાખવી છે.\nઆમ , કડવાંબદ્વ આખ્યાનના પિતા તરીકે, વાત્સલારસના મધુર પદકવિ તરીકે અને ‘કાદંબરી’ જેવી સંસ્કૃત ગદ્યકૃતિને પ્રાસાદિક અને રસાવહ રીતે ગુજરાતીમાં ઉતારનાર અનુવાદક તરીકે ભાલણ ગુજરાતી કાવ્યના ક્ષેત્રે હંમેશાં યાદ રહેશે.\nભાલણને એકવાર વાંચી જુવો…ગુજરાતી ભાષાની તાકત શુ છે એ જાણી જશો…\nલેખન સંકલન : યશગાથા ગુજરાતની\nસંદર્ભ સ્ત્રોત :\nટીવી પર પ્રસારિત થતાં કાર્યક્રમ


સાપ્તાહિક રાશિફળ: આ2રાશિના લોકો માટે લાભકારક સમય,જાણો કેવા રહેશે દિવસો…. – ગુજ્જુ મસાલા\nસાપ્તાહિક રાશિફળ: આ2રાશિના લોકો માટે લાભકારક સમય,જાણો કેવા રહેશે દિવસો….\nPosted on February 25, 2021 Author gujju masala Comment(0)\nમેષ (મેષ): આ રાશિના લોકો આ અઠવાડિયે સક્રિય રહેશે. તમે આગળ વધવા માટે સખત મહેનત કરશો. વતનને પણ સખત મહેનતનું ફળ મળશે. ભાગદૌરની સ્થિતિ અનુકૂળ રહેશે. વહીવટ સાથે સંકળાયેલા ખેલાડીઓ અને લોકો માટે સમય ખૂબ અનુકૂળ રહેશે. કોઈપણ મોટા કાર્ય થઈ શકે છે. પ્રોત્સાહન અથવા મહત્વપૂર્ણ સ્થાન સુધી પહોંચવું શક્ય છે. વેપારીઓ માટે સમય ખૂબ જ અનુકૂળ છે. બજારમાં પૈસા મૂકવાથી લાભ થશે. વિદ્યાર્થીઓ માટે પણ સમય અનુકૂળ છે, સફળતા કોઈપણ મોટી સ્પર્ધામાં સરવાળો બની શકે છે.\nવૃષભ: આ અઠવાડિયે આ રાશિનો વતની કોઈ માનસિક દબાણમાં રહેશે. કોઈ પણ નવા કાર્યમાં વિચાર કર્યા વિના વ્યસ્ત ન થાઓ. અન્યથા બિનજરૂરી પરેશાની અથવા જવાબદારીઓનો ભાર આવી શકે છે. જો તમે વિચારીને તમારા કાર્યમાં ગતિ લાવશો, તો કાર્ય પાટા પર આવશે અને વ્યક્તિને તેના કામમાં આવતી મુશ્કેલીઓથી રાહત મળશે. વિચારસરણીથી બજારમાં અથવા શેર બજારમાં નાણાંનું રોકાણ કરો. નહિંતર, પૈસાની ખોટ પરિસ્થિતિ બની શકે છે. કોઈપણ નવા કાર્યને થોડા દિવસો માટે હમણાં મુલતવી રાખો.જો જરૂરી હોય તો નવા કાર્યની વિચારણા સાથે શરૂઆત કરો. ઘરના અન્ય સભ્યોના નામે તમે કોઈ નવું કાર્ય શરૂ કરી શકો છો. આ સમય વિચારશીલતાથી આગળ વધવાનો છે. તેથી કોઈ પણ કાર્યમાં જોખમ ન લો. કાર્યની ગુણવત્તા ખૂબ વિચારપૂર્વક પસાર કરો. પછી પરિસ્થિતિઓ પાટા પર આવશે અને મૂળના કામમાં વધારો થશે. વિચારીને કામ કરો અને તમારા કામમાં આવતી અવરોધોને દૂર કરવા સતત પ્રયત્નો કરતા રહો. વિકલાંગોને દાન આપવાથી રાહત થશે અને અવરોધો ઓછો થશે.\nમિથુન: આ રાશિના લોકો આ અઠવાડિયે સક્રિય રહેશે. સમય અનુકૂળ છે વ્યવસાય વગેરેની દ્રષ્ટિએ વતની જોખમ લઈ શકે છે. અચાનક પણ મોટો ફાયદો થવાના યોગ બની શકે છે. વ્યવસાયના દૃષ્ટિકોણથી સમય અનુકૂળ છે. તેથી, કાર્યને ગતિ આપીને, નવી દિશા અથવા મોટા લાભને કારણે વતની ઉત્સાહમાં વધારો કરશે. બજાર અને શેર બજારમાં રોકાણ કરવાનો સમય ખૂબ જ અનુકૂળ છે. વિદ્યાર્થીઓ માટે પણ સમય અનુકૂળ છે. કોઈપણ મોટા કાર્ય થઈ શકે છે. જો વ્યક્તિ વિચારપૂર્વક કાર્ય કરશે, તો મોટી સફળતા અનુભવી શકાય છે. ભગવાન ગણેશની પૂજા કરો. અને કાર્યો સાથે ગતિ રાખો.\nકર્ક: આ અઠવાડિયે મધ્ય રાશિ સુધી આ રાશિના વતની લોકો માટે આ સપ્તાહની સ્થિતિ થોડી તણાવપૂર્ણ રહેશે, પરંતુ સપ્તાહના મધ્યભાગ સુધી, પરિસ્થિતિઓમાં ગુણાત્મક સુધારણા થશે. ઘણા મહત્વપૂર્ણ કાર્યો પાટા પર આવશે અને મૂળના કામમાં ગતિશીલતા રહેશે. વેપાર વગેરેની દ્રષ્ટિએ સમય મિશ્રિત થશે. સપ્તાહના અંત સુધીમાં ધન લાભની સ્થિતિ રહેશે. જેના કારણે મૂળ આર્થિક દૃ strong સ્થિતિમાં પહોંચી શકશે. બજાર અને શેરબજારમાં સમય મિશ્રિત થશે. વિચારસરણીથી બજારમાં નાણાંનું રોકાણ કરો અને તમારી પ્રવૃત્તિને સક્રિય રાખો. તેથી મોટા ફાયદાની સ્થિતિ થઈ શકે છે. શરૂઆતમાં માનસિક તણાવની સ્થિતિ રહેશે. સપ્તાહના મધ્ય ભાગથી તાણમાં ઘટાડો થશે. કામ પાટા ઉપર આવવાનું શરૂ થશે. વિદ્યાર્થીઓનું મન પણ ભણવાનું શરૂ કરશે. શિવના દર્શન અને ગણેશની પૂજા કરવાથી પરિસ્થિતિ વધુ અનુકૂળ બનશે.\nસિંહ (સિંહ): આ અઠવાડિયે આ રાશિના લોકો તેમની પ્રવૃત્તિ જાળવવાનો પ્રયાસ કરશે. પરંતુ વિરોધીઓના સક્રિય હોવાને કારણે કાર્યોની જટિલતા રહી શકે છે. કામોને વિચારપૂર્વક ગતિ આપો, તો જ કાર્ય આગળ વધી શકશે, પરિવારની જવાબદારીઓ વધશે, તેથી કાર્યોને સમજદારીપૂર્વક ગતિ આપો, તો જ કાર્યો ટ્રેક પર આવશે. સરકારી વહીવટ સાથે સહયોગ ભળશે. કેટલીકવાર સહકાર મળશે, કેટલીક વખત દબાણની સ્થિતિ પણ બનશે, તેથી વિચારપૂર્વક કામ કરો અને કાર્યો સાથે ગતિ રાખો. સૂર્યને પાણી આપીને અને લાલ વસ્તુઓનું દાન કરવાથી પરિસ્થિતિઓમાં ગુણાત્મક સુધારણા થશે અને વિક્ષેપોમાં ઘટાડો થશે. વેપાર વગેરેની દ્રષ્ટિએ સમય મિશ્રિત થશે.\nકન્યા રાશિ: આ સપ્તાહ આ નિશાનીના વતની માટે અનુકૂળ રહેશે. વ્યક્તિને રેસનો પુરસ્કાર મળશે વેપાર વગેરે માટે પણ સમય અનુકૂળ છે. બજારમાં પૈસા મૂકવાથી લાભ થશે. વિદ્યાર્થીઓ માટે સમય અનુકૂળ છે. અભ્યાસ અને લેખનમાં રસ લેશે. તમે મોટી સ્પર્ધામાં પણ સફળ બની શકો છો. સુવિધાઓની દ્રષ્ટિએ સમય અનુકૂળ છે. સારા ઘર કે વાહનની ખુશી મળી શકે છે. વ્યવહારનું કામ કરીને વ્યક્તિને લાભ મળી શકે છે. ગણેશજીની પૂજા કરવાથી પરિસ્થિતિ વધુ અનુકૂળ બનશે.\nતુલા (તુલા): આ અઠવાડિયે વતની સક્રિય રહેશે. વેપાર વગેરે માટે સમય અનુકૂળ છે. બજારમાં નાણાં મૂકવું ફાયદાકારક થઈ શકે છે. પ્રેમ સંબંધોમાં વધુ તીવ્ર બનશે અને મૂળની ક્રિયાઓ પાટા પર આવશે. તમને ફરવાની તક મળી શકે છે. કોઈપણ ભેટ અથવા કિંમતી વસ્તુ મળી શકે છે. લોકોનો ટેકો અને સ્નેહ મૂળ પર સતત રહેશે. સક્રિય વિચારસરણી જાળવી રાખો અને તમારી ક્રિયાઓ સાથે ગતિ રાખો. દેવીની પૂજા કરવાથી પરિસ્થિતિ વધુ અનુકૂળ બનશે.\nવૃશ્ચિક: આ અઠવાડિયે આ રાશિના મૂળ લોકો તેમના મનને ઉત્સાહિત રાખશે, પરંતુ માનસિક તાણની સ્થિતિ પણ રહી શકે છે. ધંધામાં ગતિશીલતા રહેશે. જો તમે ઇરાદાપૂર્વક કાર્યોને દિશા આપો, નહીં તો તાણનો સામનો કરી શકો છો. કોઈ જોખમ ન લો, વેપાર વગેરેની દ્રષ્ટિએ સમય મિશ્રિત થશે. કામના વેપારની ગતિશીલતા વધઘટ સાથે આગળ વધવાનું ચાલુ રાખશે. વિકલાંગોને દાન આપવું શરતોને વધુ અનુકૂળ બનાવશે અને ઘણા કાર્યો પાટા પર આવશે.\nધનુ રાશિ: આ અઠવાડિયે આ રાશિના મૂળ લોકો માટે થોડો સમય મિક્સ થશે, કાળજીપૂર્વક કામ કરો. વસ્તુઓ ઝડપી બનાવવા માટે સતત પ્રયત્નશીલ રહો. વ્યવસાય વગેરેની સ્થિતિમાં થોડું મિશ્રણ થશે, તેથી સાવધાની સાથે આગળ વધો. આર્થિક દૃષ્ટિએ, સમય એ પડકારરૂપ હશે. વેપારીઓ માટે સમય મિશ્રિત રહેશે. કોઈ જોખમ ન લો અન્યથા દબાણનો સામનો કરી શકાય છે. વિદ્યાર્થીઓ માટે સમય મિશ્રિત રહેશે, ક્યારેક શિક્ષણ અને લેખનમાં મન રહેશે, તો ક્યારેક શિક્ષણ અને શિક્ષણથી મન દૂર રહેશે, તેથી એકાગ્રતા રાખો અને સક્રિય રહો. ભગવાન વિષ્ણુની ઉપાસનાથી પરિસ્થિતિઓ ફરીથી પાટા પર આવશે.\nમકર: આ અઠવાડિયે આ રાશિના વતનીનો સમય મિશ્રિત રહેશે, જ્યાં શનિ અને શુક્ર મૂળને સક્રિય રાખશે, જ્યારે સૂર્ય અને ગુરુ માનસિક તાણ આપશે અને કાર્યમાં મુશ્કેલીની સ્થિતિ જાળવી શકે છે. વિચાર સાથે કામ કરો, વાહન વગેરેને કાળજીપૂર્વક ન ચલાવો, નહીં તો ઇજા કે અકસ્માત સર્જાય છે. વ્યવસાયની દ્રષ્ટિએ સમય મિશ્રિત છે, વિચાર કર્યા પછી જ બજારમાં નાણાંનું રોકાણ કરો. નહિંતર, દબાણનો સામનો કરવો પડી શકે છે, આરામ અને સુવિધા માટે ખાસ ધ્યાન આપશો નહીં. કાર્યમાં ગુણવત્તા લાવવાનું ચાલુ રાખો, માત્ર ત્યારે જ પરિસ્થિતિઓ પાટા પર આવશે, નહીં તો તાણ મળી શકે છે. ભગવાન વિષ્ણુની મુલાકાત લેવી અને સૂર્યને પાણી આપવાથી રાહત મળશે.\nકુંભ: આ રાશિના લોકો આ અઠવાડિયામાં સતત સક્રિય રહેશે. વ્યવસાયના દૃષ્ટિકોણથી સમય અનુકૂળ છે. બજારમાં પૈસા મૂકવાથી લાભ થશે. કાર્ય વ્યવસાયમાં ગતિશીલતા જાળવી રાખો. સમય અનુકૂળ છે બજારમાં રોકાણ કરવું ફાયદાકારક બની શકે છે. વિદ્યાર્થીઓ માટે પણ સમય અનુકૂળ છે. વ્યક્તિ કોઈ મોટી ક્રિયા યોજનાને નવી દિશા આપવામાં સફળ થઈ શકે છે, ફરવાની તક મળશે. વિદેશ પ્રવાસ શક્ય બની શકે છે ગણેશજીની ઉપાસના કરવાથી પરિસ્થિતિ વધુ અનુકૂળ બનશે.\nમીન રાશિ: આ રાશિના લોકો આ અઠવાડિયે સક્રિય રહેશે, પરંતુ ધણી ઓછી રાશિવાળા છે જે થોડી માનસિક તણાવ જાળવી શકે છે, વિચારપૂર્વક આગળ વધી શકે છે અને કાર્યો પાટા પર આવે ત્યારે જ કાર્યને નવી દિશાઓ આપી શકે છે. નહિંતર, બિનજરૂરી તાણનો સામનો કરી શકાય છે. કાર્ય-ધંધાની બાબતમાં સાવચેતી રાખવાનો આ સમય છે. ફક્ત વિચાર કરીને જ બજારમાં પૈસા મૂકો, નહીં તો નુકસાન અથવા માનસિક તાણ મળી શકે છે. વિદ્યાર્થીઓ માટે આ સમય થોડો તણાવપૂર્ણ રહેશે. કાર્યોમાં વિચારશીલતાપૂર્વક કાર્ય કરો અને ગતિશીલતા જાળવો.સ્પર્ધાત્મક પરીક્ષામાં મિશ્ર અસરો આવી શકે છે. ગુરુની ઉપાસના અને વિષ્ણુ જીનો જાપ કરવાથી પરિસ્થિતિઓ પાછો આવશે અને ખલેલ ઓછી થશે.\nપૈસાની દ્રષ્ટિએ આ લોકો માટે સમય સારો રહેશે, રોકાણમાં લાભ થશે જાણો..\nમેષ : પૈસા સંબંધિત બાબતો માટે 27 ફેબ્રુઆરી શનિવાર સારો રહેશે. જો કે, આ સાથે, કેટલાક ભંડોળ નાના અવરોધોને સરળતાથી દૂર કરવામાં સમર્થ હશે. પરંતુ સહયોગથી અટકેલા કામ પૂર્ણ થવાની સંભાવના છે. તો ચાલો આપણે જાણીએ કે આજનો દિવસ તમારા માટે કેવો રહેશે દિગ્દર્શક દીપા ગુપ્તા પાસેથી જાણો… મેષ રાશિના લોકોમાં નેતૃત્વ આશ્ચર્યજનક રહેશે. તેમના ગૌણ અધિકારીઓમાંથી કામ મેળવી શકશે. નવી […]\nકન્યા આજનો દિવસ તમારા માટે સારો રહેશે. આજે તમારા પરિવારમાં કોઈ શુભ અને શુભ પ્રસંગની ચર્ચા થઈ શકે છે, જેમાં પરિવારના બધા સભ્યો વ્યસ્ત જોવા મળશે. આજે તમે તમારા બાળકના ભવિષ્ય માટે યોજના બનાવતા જોશો. આ પાડોશમાં આજે કોઈ દલીલ ariseભી થઈ શકે છે, પરંતુ તમારી વાણી પર નિયંત્રણ રાખો. તુલા આજનો દિવસ તમારા માટે […]\nભોલેનાથને પ્રસન્ન કરવા માટે સોમવારે સાંજે આમાંથી કોઈ પણ કાર્ય કરો, બધા કામ થશે પુરા..


દરેક યાત્રીને ખ્યાલ હોવા જોઈએ રેલવેના આ નિયમ, આવા છે રેલવેના4નિયમો\nજ્યારે તમે રેલવેમાં ટ્રાવેલ કરી રહ્યા હોવ છો તો તમને કેટલીક એવી વાતો અથવા અધિકાર હોય છે જે તમને ખબર નથી હોતા. તમારી ઓછી માહિતીના કારણે કોઈ અન્ય તમારા અધિકારો છીનવાઈ શકે છે અથવા તમને તેના ફાયદાથી દૂર કરી શકે છે. આ એવા નિયમ છે જેની માહિતી તમારા પ્રવાસને આરામદાયક અને ટેન્શન ફ્રી બનાવી શકે છે.\nક્યારે ખોલી શકો છો વચ્ચેની સીટ\nથર્ડ એસી, સ્લીપર કોચમાં વચ્ચેની સીટ ઘણી વખત પરેશાનીનું કારણ બની જાય છે. એ સીટ ખુલ્યાં પછી નીચેવાળી સીટમાં એટલી સ્પેસ નથી બચતી કે કોઈ તેમાં બેસી શકે. જો તમારી સીટ વચ્ચેની છે તો પણ સમસ્યા, નીચેની છે તો પણ. તમે ઘણી વખત સીટમાં બેસવાના મૂડમાં હોવ છો, પરંતુ જે વ્યક્તિની સીટ વચ્ચેની હોય છે તે તેને ખોલવા ઈચ્છે છે. શું વચ્ચેની સીટ કોઈ પણ ક્યારેય પણ ખોલી અથવા બંધ કરી શકે છે? જો તમને આ વાત નથી ખબર તો જાણી લો. રેલવે દ્વારા વચ્ચેની સીટને ખોલવા અને બંધ કરવાનો પણ એક નિયમ બનાવવામાં આવ્યો છે.\nરેલવેના નિયમો મુજબ મિડિલ બર્થ પર મુસાફરી કરનાર યાત્રીઓને રાતના 10થી સવારના6વાગ્યા સુધી જ સીટ ખોલવાની પરવાનગી મળે છે. આ સમય સિવાય બાકી સમય તમે સીટ નથી ખોલી શકતા. હા, એ વાત જુદી છે કે નીચેવાળી વ્યક્તિ પણ બપોરે સૂવા ઈચ્છે અને મિડિલ બર્થની વ્યક્તિ પણ તો પરસ્પર સમજૂતીથી સીટ ખોલી શકાય છે.\nરેલવેના નિયમ મુજબ જ સાઇડ લોઅર બર્થ પર મુસાફરી કરનાર યાત્રીને સાઇડ અપરના યાત્રીને દિવસમાં નીચે બેસવાની જગ્યા આપવાવી રહેશે. આવું ત્યારે પણ થશે જ્યારે લોઅર બર્થમાં આરએસીવાળા બે યાત્રી પહેલાથી મુસાફરી કરી રહ્યા હોય. જોકે, અપર બર્થનો વ્યક્તિ રાતે 10થી સવારે6સુધી જ લોઅર બર્થનો દાવો કરી શકે છે.\nજઈ શકાય છે સ્લીપરમાંથી એસીમાં\n– આ રેલવેની એવી યોજના છે જેનો લાભ મળવો કિસ્મત ખુલવા જેવો હોય છે. રેલવેમાં ક્લાસ અપડેટ કરવાની સિસ્ટમ છે. જો તમારી ટિકિટ સ્લીપરમાં વેટિંગ છે અને થર્ડ એસીમાં સીટ ખાલી છે તો રેલવે તમને અપગ્રેડ કરીને થર્ડ એસીની સીટ આપી શકે છે. થર્ડ એસીમાં વેટિંગ હોવા અને સેકન્ડ એસીમાં સીટ ખાલી હોવા પર પણ આ લાભ મળી શકે છે.\n– રેલવે તેના માટે કોઈ અલગ ફી ચાર્જ નથી કરતું. જોકે, અપગ્રેડની આ સગવડતા ફિક્સ નથી હોતી. ઘણી વખત સીટ ખાલી હોવા છતાં પણ યાત્રીઓની સીટ અપગ્રેડ નથી થતી. સાથે જ ક્યા યાત્રીની સીટ અપગ્રેડ થશે અને કોની નહીં, તેનો પણ કોઈ નિયમ નથી. રેલવે મુજબ રિઝર્વેશન ફોર્મમાં સીટ અપગ્રેડ કરવાનું એક ઓપ્શન હોય છે. તેને ટિક કરવા પર જ લોકોને તે સગવડતાનો લાભ મળે છે.\nદરેક સ્થિતિમાં જરૂરી છે વેલિડ આઇડી પ્રૂફ\n– ઓનલાઇન ટિકિટની સાથે તમારું વેલિડ આઇડી પ્રૂફ જરૂરી છે. એવું ન થવા પર તમે સીટના અધિકૃત હકદાર નથી માનવામાં આવતા. ઘણી વખત ટીસી ટિકિટ ચેક કરતી વખતે તમારેથી તમારું નામ અને સીટ નંબર પૂછી લે છે. તમે આઇડી કાર્ડ તેમની તરફ વધારો છો તો તે એક નજર નાખીને તમને પાછું કરી દે છે અને ઘણી વખત જોતો જ નથી.\n– પરંતુ જો ટીસી તમારું ઓરિઝનલ આઇડી પ્રૂફ જોવા ઈચ્છે અને તમે મિસ કરી દો તો તમે નિયમ મુજબ ટિકિટ વિના યાત્રા કરી રહ્યા છો. પછી તે ટીસી પર નિર્ભર કરે છે કે તે માનવીય આધાર પર તમને યાત્રા કરવા દે કે નહીં. નિયમ મુજબ તમે વિના ટિકિટ થઈ ચૂક્યાં હોવ છો.\nલેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે નીચે આપેલી લીંક પર ક્લિક કરીને જોડાઈ જાઓ અમારી સાથે. જય હિન્દ.. જય ભારત..


સ્ટોક બ્રોકર્સના મતે આ7શેર્સમાં મળે છે વધારે વળતર |7shares that stock brokers see investors making money from - Gujarati Oneindia\n2 min ago એક્ટ્રેસનો Shocking ખુલસો, અશ્લીલ વીડિયો દેખાડી ડાયરેક્ટરે કહ્યું..\n31 min ago Article 370: મોદી સરકારના ફેસલાને પૂર્વ અધિકારીઓએ સુપ્રીમ કોર્ટમાં પડકાર્યો\n4 hrs ago કરણી સેનાના આમુખનું લોકાર્પણ, રાજપુતોનો ઈતિહાસ પ્રસિદ્ધ થશે\nભારતીય શેરબજારના સૂચકઆંકો સેન્સેક્સ અને નિફ્ટી 27,000ની સપાટીએ પહોંચીને પાછો આવ્યો છે. માર્કેટમાં વર્તમાન સમયમાં સહેજ નરમ વલણ જોવા મળી રહ્યું છે. આમ છતાં શેરબજારમાં કેટલાક સ્ટોક્સ એવા છે જેમાં રોકાણ કરવાથી સારું વળતર મળે છે અને પૈસા બનાવી શકાય છે. અહીં બ્રોકરેજ હાઉસના મતે જે7સ્ટોક્સ ખરીદી શકાય તેમ છે તેની વિગતો આપી છે. અહીં મીડિયમ અને લોંગ ટર્મને ધ્યાનમાં રાખીને કેટલીક શેર ટિપ્સ આપવામાં આવી છે...\nજે કે ટાયર્સ સ્ટોક\nએન્જલ બ્રોકિંગને જે કે ટાયર્સમાં વિશ્વાસ છે. જે કે ટાયર્સ વાર્ષિક9ટકાનો વૃદ્ધિદર ધરાવે છે. તેની ટાર્ગેટ પ્રાઇઝ રૂપિયા 461 છે.\nન્યુલેન્ડ લેબ્સ શેર\nએમકે ગ્લોબલ ન્યુલેન્ડ લેબ્સમાં વિશ્વાસ ધરાવે છે. છેલ્લા બે વર્ષમાં તેણે સારું રિટર્ન આપ્યું છે.\nજેએમસી પ્રોજેક્ટ શેર\nફર્સ્ટ કોલ રિસર્ચ જેએમસી પ્રોજેક્ટ શેરમાં સારા વળતરનો વિશ્વાસ ધરાવે છે. તેના માટે રૂપિયા 181નો ટાર્ગેટ રાખવામાં આવ્યો છે.\nસદભાવ એન્જીનિયરિંગ શેર્સ\nએમકે ગ્લોબલ દ્વારા કંપનીના પરફોર્મન્સ, એક્સપાન્શન પ્લાન અને મળેલા પ્રોજેક્ટને આધારે તેની ટાર્ગેટ પ્રાઇસ રૂપિયા 288 નક્કી કરી છે.\nલ્યુપિન લેબ્સ શેર\nશેરખાન દ્વારા લ્યુપિન લેબ્સના શેર્સ આગામી સમયમાં સારું પરફોર્મ કરશે તેમ જણાવે છે. આ માટે તેની ટાર્ગેટ પ્રાઇસ રૂપિયા 75.6 રાખવામાં આવી છે.\nમંગલમ સિમેન્ટ શેર\nવેન્ચ્યુરા દ્વારા મંગલમ સિમેન્ટના શેરમાં રોકાણ કરવાનું સૂચન કરવામાં આવ્યું છે. તેના ફ્યુચર એક્સપાન્શન અને પ્રોજેક્ટને આધારે તેની ટાર્ગેટ પ્રાઇસ રૂપિયા 384 રાખવામાં આવી છે.\nકંસાઇ નેરોલેક શેર્સ\nકોટક દ્વારા કંસાઇ નેરોલેક શેર્સ પર ભરોસો વ્યક્ત કરવામાં આવ્યો છે. તેની ટાર્ગેટ પ્રાઇસ રૂપિયા 2250 રાખવામાં આવી છે.\npersonal finance investment shares stock brokers investors money પર્સનલ ફાઇનાન્સ ઇન્વેસ્ટમેન્ટ શેર્સ સ્ટોક બ્રોકર્સ રોકાણકારો નાણા\n7 shares that stock brokers see investors making money from.


અબજોપતિ અનુક્રમણિકા: બાટલીનું પાણી વેચતા ચીનના ઝોંગ શાશન, મુકેશ અંબાણીને પાછળ છોડી, એશિયાના સૌથી ધનિક વ્યક્તિ બન્યા | Dainik Gujarat\nHome Dainik Special અબજોપતિ અનુક્રમણિકા: બાટલીનું પાણી વેચતા ચીનના ઝોંગ શાશન, મુકેશ અંબાણીને પાછળ છોડી,...\n77.8 અબજ ડોલરની સંપત્તિ સાથે 11 મા સૌથી ધનિક વ્યક્તિ બન્યા છે.\nમુકેશ અંબાણી વિશ્વનો 12 મો અને એશિયાનો બીજો સૌથી ધનિક વ્યક્તિ બન્યો\nઝોંગશન ચીનમાં બાટલીવાળા પાણીનો વ્યવસાય કરીને એશિયામાં સૌથી ધનિક વ્યક્તિ બન્યા છે. આ વર્ષે તેમની સંપત્તિ 70.9 અબજ ડલર વધી છે અને હવે તેની કુલ સંપત્તિ વધીને 77.8 અબજ ડલર થઈ ગઈ છે. ઝોંગ શાંશન એશિયાના સર્વોચ્ચ નેટવર્થમાં રિલાયન્સ ઇન્ડસ્ટ્રીઝ લિમિટેડ (આરઆઈએલ) ના અધ્યક્ષ મુકેશ અંબાણીને પાછળ છોડી દીધા છે. આરઆઈએલના શેરમાં સતત ઘટાડાને કારણે મુકેશ અંબાણીની કુલ સંપત્તિ હવે 76.9 અબજ ડોલર રહી છે.\nઆ કારણોસર સંપત્તિમાં વધારો થયો\nશ Shanશન બાટલીમાં ભરાયેલી પાણી બનાવતી કંપની નોંગફુ સ્પ્રિંગ અને બેઇજિંગ વેન્ટાઇ બાયોલોજિકલ એન્ટરપ્રાઇઝ કંપની સાથે સંકળાયેલી છે, જે કોરોના રસી બનાવે છે. કોરોના રસી બનાવવાને કારણે તેમની બંને કંપનીઓ ચીન અને હોંગકોંગમાં એકદમ લોકપ્રિય બની છે. રસી બનાવવામાં આવ્યા પછી વેન્તાઇના શેરમાં 2000% થી વધુનો વધારો થયો છે. જ્યારે, લોકડાઉન દરમિયાન માંગમાં વધારો થવાને કારણે નોંગફુના શેરમાં 155% થી વધુનો વધારો થયો છે.સંપત્તિની બાબતમાં શાંશે ચાઇનાના સૌથી ધનિક વ્યક્તિ જેક માને પણ પાછળ છોડી દીધો છે. પત્રકારત્વ, મશરૂમની ખેતી અને આરોગ્યસંભાળની કારકિર્દીમાં પણ શશાને પોતાનો હાથ અજમાવ્યો છે.\n4 એશિયાના ચીનમાંથી ટોચના -5 શ્રીમંત\nએશિયાના ટોચના5શ્રીમંતમાંથી ચાર ચીન સાથે સંકળાયેલા છે. તે બીજા નંબરે ઝાંગ શાંશન અને બીજા નંબર પર મુકેશ અંબાણી છે. ત્રીજા નંબર પર કોલિન હુઆંગ છે. તેની કુલ સંપત્તિ 63.1 અબજ છે. હુઆંગ ઇ-કમર્સ કંપની પિંડુડિઓના સ્થાપક અને સીઈઓ છે. સ્થાપક અને અધ્યક્ષ પોની મા $ 56 અબજની સંપત્તિ સાથે ચોથા ક્રમે છે.ટેન્સન્ટ ચીનના પ્રખ્યાત સોશ્યલ મીડિયા પ્લેટફોર્મ વીચેટની પેરેન્ટ કંપની છે. એલિબાબાના અધ્યક્ષ અને સ્થાપક જેક મા એશિયાના ટોચના -5 શ્રીમંત લોકોમાં પાંચમા ક્રમે છે. તેની કુલ સંપત્તિ 51.2 અબજ છે.\nમુકેશ અંબાણી વિશ્વના ચોથા શ્રીમંત રહ્યા છે\nમુકેશ અંબાણીએ રિલાયન્સ જિયો અને રિલાયન્સ રિટેલ રીચર્સ વેંચર્સના હિસ્સો વેચાણ દ્વારા આ વર્ષે આશરે 1.9 લાખ કરોડ રૂપિયાનું ભંડોળ એકત્ર કર્યું છે. આને કારણે અંબાણી વિશ્વના સૌથી ધનિક લોકોની યાદીમાં ચોથા સ્થાને પહોંચી ગયો છે.\nજોકે, લાંબા સમયથી રિલાયન્સ ઇન્ડસ્ટ્રીઝના શેરમાં ઘટાડો જોવા મળી રહ્યો છે. આને કારણે મુકેશ અંબાણીની નેટવર્થ પ્રભાવિત થઈ રહી છે. 76.9 અબજ ડોલરની સંપત્તિ સાથે મુકેશ અંબાણી હવે વિશ્વના સૌથી ધનિક લોકોની યાદીમાં 12 મા ક્રમે છે. તે જ સમયે, ઝોંગ શshanશન વિશ્વના 11 મા સૌથી ધનિક વ્યક્તિ બન્યા છે.\nPrevious articleપ્રિયંકા ખેરનું જૂનાગઢ શેરની બજારમાં ગીતનું પોસ્ટર રિલીઝ થયું\nNext articleરાજકોટ AIMSનું ખાતમુહૂર્ત:200 એકર વિશાળ જગ્યા પર 1195 કરોડના ખર્ચે એઇમ્સ તૈયાર થશે